പല കാരണങ്ങളാല് ചിലര് - Samakalika Malayalam\nപല കാരണങ്ങളാല് ചിലര്: ശ്രീനാഥ് ശങ്കരന്‍കുട്ടി എഴുതിയ കഥ\nBy ശ്രീനാഥ് ശങ്കരന്‍കുട്ടി | Published: 19th August 2019 08:28 PM |\nLast Updated: 19th August 2019 08:28 PM | A+A A- |\nആരാണെന്ന് എത്രയാലോചിച്ചിട്ടും ദാസന് ഒരു പിടിയും കിട്ടിയില്ല. കുറച്ചു കൊല്ലങ്ങള്‍ക്കെല്ലാം മുന്‍പേ ആയിരുന്നെങ്കില് എന്താടാ ജോണ്‍സാ അല്ലെങ്കില് സജീവാ അതുമല്ലെങ്കില് രവീ എന്നെല്ലാം ഉടന് തിരിച്ചു ചോദിച്ച് അവനാരേയും ഞെട്ടിക്കുമായിരുന്നു. അല്ലെങ്കില് തന്നെ, ചര്‍ച്ച് ഗേറ്റില്‍നിന്നും ബാന്ദ്രക്കുള്ള ഈ ലോക്കല് ട്രെയിനില് ''രാമദാസനെന്നെ മനസ്സിലായോ...?'' എന്നൊരു ചോദ്യം വന്നുവീഴുമെന്ന് ആരെങ്കിലും കരുതുമോ?\nഅപരിചിതന് ദാസനെ നോക്കി പുഞ്ചിരിച്ചുകൊണ്ട് നിന്നു. ആ സമയം തീവണ്ടി ഏതോ സ്റ്റേഷനില് നിര്‍ത്തിയതും, ''നമുക്കിനിയും കാണാം'' എന്നും പറഞ്ഞ് അയാള് പുറത്തേക്കൊഴുകിപ്പോയി. അല്പംകൂടി വിശദാംശങ്ങള് ദാസന് ചോദിക്കണമെന്നുണ്ടായിരുന്നു.\nഅന്ന് മുഴുവന് അയാളുടെ മുഖം തലയ്ക്ക് പെരുപ്പായി നിന്നു. റൂമിലെത്തി കുളിച്ച് നേരെ ബാറിലേക്ക് പോയി. നിന്ന നില്‍പ്പില് മൂന്നെണ്ണം വീശിനോക്കി.\nഒടുവില് ഓര്‍മ്മ പിടികൊടുത്തത് വൈകീട്ട് മലയാളിമെസ്സിലെ പയ്യന് ചോറിലേക്ക് സാമ്പാര് ഒഴിച്ചപ്പോഴാണ്. ഒറ്റത്തെറിക്കലിന് ദാസന്റെ മനസ്സ് കുറേ വര്‍ഷങ്ങള് പിന്നോട്ടു പോയി മദ്രാസ് നഗരത്തില് ചെന്നുനിന്നു.\nബി.കോമിനു പഠിക്കുമ്പോഴാണ് ദാസന് 'മന്ത്രവടി' എന്ന പേരില് ഒരു തിരക്കഥ എഴുതുന്നത്. അക്കാലത്ത് പത്മരാജനായിരുന്നു എല്ലാവരുടേയും ഹീറോ. വായിച്ചവരെല്ലാം ഗംഭീരമായിട്ടുണ്ടെന്നെല്ലാം പറഞ്ഞപ്പോള് പിന്നൊന്നും ആലോചിക്കാന് നിന്നില്ല. പെങ്ങളുടെ മാല അവരറിയാതെ എടുത്ത് പണയംവച്ച രണ്ടായിരം രൂപയും കൊണ്ട് മദ്രാസിനു വിട്ടു. ട്രെയിനില് വച്ച് പരിചയപ്പെട്ട ഒരു സലീമും കൂടെക്കൂടി. നടനാവാനായിരുന്നു അവന് മോഹം. ഒട്ടും കുറച്ചില്ല. കോടമ്പാക്കത്ത് സ്വാമീസ് ലോഡ്ജില് തന്നെ മുറിയെടുത്തു.\nചെന്ന് രണ്ടാം ദിവസമാണ് രാജീവ് ഗാന്ധി കൊല്ലപ്പെട്ടത്. ഒന്നുരണ്ടാഴ്ച കഴിഞ്ഞപ്പോള് സലീമിന് മതിയായി. അവന് തിരിച്ചുപോയി. അഭിമാനം അല്പം കൂടുതലായിരുന്നതിനാലും മാലപ്പണയത്തിന്റെ വിവരം ഇതിനകം വീട്ടില് എത്തിയിട്ടുണ്ടാകുമെന്നതിനാലും ദാസന് അവിടെത്തന്നെ തങ്ങി. കയ്യില് നയാപ്പൈസയില്ലാതെ വിശന്നുപൊരിഞ്ഞ് ലോഡ്ജിനു മുന്നില് നില്‍ക്കുമ്പോഴാണ് അയാളെ പരിചയപ്പെടുന്നത്.\n''വിശക്കുന്നുണ്ടല്ലേ?'' എന്നായിരുന്നു ആദ്യ ചോദ്യം. ''അതെ'' എന്ന് പറഞ്ഞപ്പോള് ''വാ... നമുക്ക് ചോറുണ്ണാം'' എന്നായി. തൊട്ടടുത്ത ഹോട്ടലില് കയറി. അന്ന് കഴിച്ച ഊണ് പോലൊന്ന് ജീവിതത്തില് കഴിച്ചിട്ടുണ്ടായിരുന്നില്ല.\nഭക്ഷണം ചെന്ന് തലയ്ക്ക് അല്പം വെളിവായപ്പോഴാണ് അയാളെ ശ്രദ്ധിച്ചത്. പത്തുമുപ്പത്തഞ്ച് വയസ്സുണ്ടാവും. ഒട്ടും വീതിയില്ലാത്ത നെറ്റിയാണ് ആദ്യം ശ്രദ്ധിക്കുക. കട്ട ശരീരം. ഇരുനിറത്തില് ഒരു കുറ്റിയാന്.\n''വക്കീലേന്ന് വിളിച്ചാ മതി...'' നോട്ടം മനസ്സിലായതു പോലെ അയാള് പറഞ്ഞു.\n''എനിക്കെന്തിനാ ചോറു വാങ്ങിത്തന്നത്?'' ഉള്ളില് തോന്നിയത് പുറത്തുകേട്ടു.\nദാസനു ചോറു കഴിക്കേണ്ടിയിരുന്നില്ല എന്ന് തോന്നി.\n''പേടിക്കണ്ടടോ... നമുക്ക് കുറച്ചു സിനിമ കാണാം'' തോളത്തു കയ്യിട്ട് ദാസനേയും കൂട്ടി അയാള് നടന്നു. ഓട്ടോ പിടിച്ച് നേരെ പോയത് ഏതോ സിനിമാ വിതരണക്കമ്പനിയുടെ പ്രിവ്യൂ തീയേറ്ററിലേക്ക്.\n''ഞാന് പറഞ്ഞില്ലല്ലോ. ഏപ്പടം വിതരണമാണ് നമ്മടെ പണി. നമുക്കിന്നൊരെണ്ണം കണ്ട് സെലക്റ്റ് ചെയ്യണം... അതായത്... രാജേഷിനിന്ന് ഫ്രീ ഷോ...''\n''ആ... രാമദാസനെങ്കി രാമദാസന്... ഏപ്പടം കാണുന്നത് മുഴുവന് നിങ്ങടെ പ്രായത്തിലുള്ള കോളേജ് പിള്ളേരല്ലേ... ഇതില് ഏതു കാണിച്ചാ അവര് കേറുമെന്ന് രാമദാസന് തീരുമാനിക്കണം... അടുത്ത ആറുമാസം കോരിത്തരിപ്പിക്കാനുള്ളതാണ്...'' വക്കീല് പ്രതീക്ഷയോടെ നോക്കി.\nദാസന് ആശ്വാസമായി. കുറേ കാലത്തിനുശേഷമാണ് തന്നെക്കൊണ്ട് എന്തെങ്കിലും ഉപകാരമുണ്ടാവുന്നത്. ഒറ്റയിരുപ്പിന് അഞ്ച് പടമാണ് അന്ന് കണ്ടത്. രണ്ടാമത് കണ്ട പടം അവന് സെലക്ടും ചെയ്തു. ഓഫീസില് പോയി പടം ബുക്ക് ചെയ്ത് തൊട്ടപ്പുറത്തെ തട്ടുകടയില്‍നിന്നും പാര്‍സല് വാങ്ങി ഇറങ്ങുമ്പോള് വക്കീല് നൂറിന്റെ രണ്ട് നോട്ടുകള് ദാസന്റെ പോക്കറ്റില് ഇട്ടുകൊടുത്തു. ഇത് കൊള്ളാമല്ലോ എന്നവന് തോന്നിയതും ഒരു ഓട്ടോ വന്ന് അടുത്ത് ബ്രേക്കിട്ടുനിന്നു.\n''എടുത്ത പണിക്ക് ഉടന് കൂലി. ഞങ്ങള് വക്കീലന്മാര് അപ്പപ്പോ കണക്ക് തീര്‍ക്കും. അല്ലേല് കാശ് പോയവഴി പോകും...'' ഇരുട്ടിലേക്ക് നീണ്ടുപൊയ്ക്കൊണ്ടിരുന്ന ഓട്ടോയില് വച്ച് അയാള് പറഞ്ഞത് ദാസന് കേട്ടില്ല. ഈ രാത്രി ഇനി എങ്ങോട്ടുപോകും എന്നതായിരുന്നു അവന്റെ ചിന്ത.\nഓട്ടോ ചിരപരിചിതനെപ്പോലെ കുപ്പത്തിനരികിലെത്തി നിന്നു. അതുവരെ അയാള് ഓട്ടോക്കാരന് വഴി പറഞ്ഞുകൊടുക്കുകയോ ദാസനോട് എങ്ങോട്ടാണ് പോകേണ്ടതെന്നു ചോദിക്കുകയോ ചെയ്തില്ല. ഇതെന്ത് വിചിത്ര മനുഷ്യന് എന്നോര്‍ത്ത് ദാസന് നില്‍ക്കുമ്പോള് ''വാ'' എന്നും പറഞ്ഞ് അയാള് ഒറ്റ നടത്തം. കാന്തം വലിച്ചപോലെ അവന് കൂടെ നടന്നു.\nഎത്തിയത് ഭാര്‍ഗ്ഗവീനിലയം പോലൊരു കെട്ടിടത്തിന് മുന്നില്. ദാസന് ആകെയൊന്നു നോക്കി. ചെറിയൊരു മുറ്റം. മൂന്നാംനിലയുടെ വലത്തേയറ്റത്തെ മഞ്ഞ ബള്‍ബ് ഞാനിപ്പോള് മരിക്കുമെന്ന മട്ടില് അവശനായി കത്തുന്നുണ്ട്. മങ്ങിയ വെളിച്ചത്തില് അവന് സൂക്ഷിച്ചു നോക്കി. വക്കീലിന്റെ കാല് നിലത്ത് മുട്ടുന്നുണ്ട്.\nകണ്ണില് ഇരുട്ട് കുത്തുന്ന ഇടനാഴിയിലൂടെ വളഞ്ഞുപുളഞ്ഞ് രണ്ടുനിര സ്റ്റെപ്പു കയറിയാണ് ഒരു വാതിലിന്റെ മുന്നില് ചെന്നുനിന്നത്. രണ്ടേ രണ്ട് തട്ട്. വാതിലിന്റെ വിടവിലൂടെ ''വന്തിട്ടാനാ'' എന്നൊരു ചോദ്യം പുറത്തേക്ക് വന്നു. ''ആമാ'' എന്നും പറഞ്ഞ് പോക്കറ്റില് നിന്നു ചാവിയെടുത്ത് എതിരേയുള്ള മറ്റൊരു വാതില് തുറന്ന് കയ്യെത്തിച്ച് വക്കീല് ലൈറ്റിട്ടു. ദാസനെ നോക്കാതെ ''വാ'' എന്ന് മാത്രം പറഞ്ഞു.\nകയറിച്ചെല്ലുന്ന കുടുസ്സിടം കൂടാതെ രണ്ടുമുറികള് മാത്രമുള്ള ചെറിയൊരു ഫ്‌ലാറ്റ്. വലത്തേ മുറിയില് കിടക്ക നിലത്തിട്ടിരിക്കുന്നു. മറ്റേ മുറിയില് പുല്‍പ്പായും തലയിണയും. അതായിരിക്കും തന്റെ മുറിയെന്ന് ദാസന് മനസ്സിലുറപ്പിച്ചു. വക്കീല് ഒന്നും മിണ്ടാതെ ഷര്‍ട്ടും പാന്റുമൂരി വാതിലിനു പുറകിലെ ഹുക്കില് തൂക്കി. അഴയില് കിടന്നിരുന്ന രണ്ടു കൈലികളില് ഒന്നെടുത്തുടുത്തു. മറ്റേത് ദാസന് കൊടുത്തു.\nദാസന് കൈലിയുടുത്ത് കഴിഞ്ഞപ്പോഴേക്കും വക്കീല് കഴിക്കാന് തുടങ്ങിയിരുന്നു. ചവയ്ക്കുന്നതിനിടയില് കണ്ണുകൊണ്ട് ദാസനോട് കഴിക്കാന് ആംഗ്യം കാട്ടി പാര്‍സല് പൊതിയിലേക്ക് തിരിച്ചുപോയി.\nദാസന് രണ്ടാമത്തെ പൊറോട്ട കഴിച്ചുതുടങ്ങിയപ്പോഴാണ് വാതിലില് മുട്ട് കേട്ടത്. വക്കീല് ചെന്ന് വാതില് തുറന്നു. കടന്നുവന്ന സ്ത്രീ ദാസനെ അടിമുടി നോക്കി. ''റൊമ്പ സാപ്പിടാതെ... അപ്പറം ഒണ്ണുമേ പണ്ണ മുടിയാത്...'' എന്ന് ദാസനോട് പറഞ്ഞിട്ട് വക്കീലിനെ നോക്കിച്ചിരിച്ച് മുറിയിലേക്ക് പോയി. അരികിലൂടെ പോയപ്പോള് അവളുടെ ഉടലുഴിഞ്ഞ കാറ്റടിച്ചു. മുറുക്കാനും വിയര്‍പ്പും ചേര്‍ന്ന സ്ത്രീഗന്ധം. കാര്യം മനസ്സിലായത് പോലെ വക്കീല് അവനെ നോക്കി. കൈ കഴുകി വന്നപ്പോള് ചാരിക്കിടക്കുന്ന വാതിലിലേക്ക് കണ്ണ് ചൂണ്ടി ''വേണോ?'' എന്ന് ഒറ്റ ചോദ്യം.\nഒന്നും മിണ്ടാതെ അവന് മുറിയിലേക്ക് നടന്നു. ''വലത്തു നിന്ന് രണ്ടാമത്തെ സ്വിച്ചിട്ടു വച്ചോ. ചെറിയ ലൈറ്റ് കിടന്നോട്ടെ'' വക്കീലിന്റെ ശബ്ദം അവനേയും കടന്ന് മുറിയിലേക്ക് ചെന്നു. കിടക്കയില്‍നിന്ന് അമര്‍ത്തിയ ചിരി മറുപടിയായി പുറത്തേക്ക് വന്നു.\nദാസന് രണ്ടാമത്തെ സ്വിച്ചിട്ടു. മൂലയിലെ പൊടിപിടിച്ച സീറോ വാട്ട് ബള്‍ബ് കത്തി. നീല വെളിച്ചം കിടക്കയില് നിറഞ്ഞു കിടന്നു. വാതിലടക്കാന് തുടങ്ങിയ അവനോട് ''ചാരിയാ മതി, അടക്കണ്ട'' എന്ന് വക്കീല് വിളിച്ചുപറഞ്ഞു.\nതിരിച്ചിറങ്ങുമ്പോള് അയാള് അവിടെത്തന്നെ ഇരിപ്പുണ്ട്. ''ഞാനെല്ലാം കണ്ടു...'' എന്നയാള് പറഞ്ഞപ്പോള് മുണ്ടഴിഞ്ഞ് പോയതുപോലെ തോന്നിയതും അവന് അറിയാതെ മുണ്ടിന്റെ കുത്തില് കൂട്ടിപ്പിടിച്ചു.\n''ഞാന് തന്ന കാശെന്ത്യേ?'' എന്നും ചോദിച്ച് വക്കീല് അവന്റെ ഷര്‍ട്ടിന്റെ പോക്കറ്റില്‍നിന്നും പൈസയെടുത്ത് അവള്‍ക്ക് കൊടുത്തു. കാശ് കിട്ടിയതും പെണ്ണിറങ്ങിപ്പോയി. അവനെ ഒന്നു നോക്കിയതുപോലുമില്ല. ''പണിയെടുത്താലും എടുപ്പിച്ചാലും കൂലി ഉടനെ കൊടുത്തുതീര്‍ക്കണം'' എന്നും പറഞ്ഞ് കിടക്കയുള്ള മുറിയിലേക്ക് അയാള് പോയി.\nഅന്ന് രാത്രി മുഴുവന് ദാസന് പായവിരിച്ച മുറിയില് ഉറങ്ങാതെ കിടന്നു. വക്കീലെഴുന്നേറ്റ് വരുന്നതിനു മുന്‍പേ മുറിയില്‍നിന്ന് ഇറങ്ങി. പോകുന്നപോക്കിന് മേശപ്പുറത്തിരുന്ന അയാളുടെ പേഴ്സില്‍നിന്ന് പണമെടുത്തു. അടുത്തിരുന്ന കുറ്റിപ്പെന്‍സിലെടുത്ത് കയ്യില് കിട്ടിയ കടലാസുകഷണത്തില് ''കാഴ്ച കണ്ടതിനുള്ള കൂലി 500 എടുക്കുന്നു'' എന്നെഴുതി പേഴ്സിന് മുകളില് തന്നെ വച്ചു.\nബാന്ദ്രയിലേക്കുള്ള ട്രെയിനില് അരികുചേര്‍ന്ന് ആരും ശ്രദ്ധിക്കാത്ത വിധത്തില് ദാസന് നിന്നു. സത്യത്തില് അയാളെ കാണാതിരിക്കാന് ഒരു മണിക്കൂര് വൈകിയാണ് അന്നവന് പുറപ്പെട്ടത്. എന്നിട്ടും കാര്യമുണ്ടായില്ല. തോണ്ടല് വന്നത് പുറകില് നിന്നായിരുന്നു.\nതിരിഞ്ഞു നോക്കലും ''ഒടുവില് എന്ത് തീരുമാനിച്ചു'' എന്നൊരു ചോദ്യം.\n''വക്കീലല്ലേ? മദ്രാസില് വച്ചു കണ്ടുമുട്ടിയ...'' അതുവരെ ഇല്ലാതിരുന്ന സംശയം വാക്കുകളില് കടന്നുകൂടി. ഒരുറപ്പിനായി അവന് ചുറ്റും നോക്കി. ഏതോ സ്റ്റേഷനടുക്കാറായിട്ടുണ്ട്.\n''അപ്പോ ഓര്‍മ്മയുണ്ട്... എന്റെ രൂപാ അഞ്ഞൂറ് അടിച്ചോണ്ടു പോയ നിന്നെ ഞാന് വിടൂല്ല... മോനെ...'' അയാള് ചിരിച്ചുകൊണ്ട് പറഞ്ഞുതീര്‍ന്നതും ദാസന്റെ പുറകില്‍നിന്നും തിരക്ക് തള്ളിവന്നു. അവിടെത്തന്നെ നില്‍ക്കാന് ശ്രമിച്ചെങ്കിലും അത് അവരേയുമെടുത്ത് പുറത്തേയ്ക്ക് പോയി. ലോക്കല് അകന്നുപോകുന്നതും നോക്കിനില്‍ക്കുമ്പോള് ഗംഭീരനൊരു മഴ പെയ്യാന് തുടങ്ങി. ''എന്തൊരു മഴ'' എന്നും പറഞ്ഞ് ആരോ അരികിലൂടെ പ്ലാറ്റ്ഫോമിലേക്ക് ഓടിപ്പോയി. മഴയൊന്നൊതുങ്ങിയതും ''വാ'' എന്നും പറഞ്ഞ് സ്റ്റേഷനു പുറത്തേക്ക് വക്കീല് ആഞ്ഞ് നടപ്പു തുടങ്ങി. ''ഇയാള്‍ക്കിതൊരു മാറ്റവുമില്ലല്ലോ'' എന്നു മനസ്സിലോര്‍ത്ത് അവനും കൂടെ നടന്നു. വക്കീലില്‍നിന്നുള്ള മറ്റൊരനുഭവത്തിന് മനസ്സും ശരീരവും മെല്ലെ തയ്യാറാവുന്നത് അവനറിയുന്നുണ്ട്.\nഇയാള് പഴയ വക്കീലാണെന്ന് തിരിച്ചറിഞ്ഞപ്പോള് ദാസനു സമാധാനമായതായിരുന്നു. എന്നാല്, നടക്കുന്നതിനിടയില് ''നീ എത്ര നാളായി നാട്ടില് പോയിട്ട്...?'' എന്ന ചോദ്യം വന്നതോടെ പത്തുപന്ത്രണ്ട് കൊല്ലം മുന്‍പ് ഈ നഗരത്തിലെത്തിപ്പെട്ട അന്നുമുതല് തുടരുന്ന അതേ ഭയം അവനെ വീണ്ടും പിടികൂടി.\nകരാട്ടേ ടോമിച്ചന് കാരിപ്പള്ളിയിലെ ആദ്യ ബ്ലാക്ക്ബെല്‍റ്റായതും സെയിന്റ് സെബാസ്റ്റ്യന് സ്‌കൂളിന്റെ ഗ്രൗണ്ടില് കരാട്ടേ ക്ലാസ്സ് നടത്തിയിരുന്നതും ദാസന് ഓര്‍മ്മവയ്ക്കുന്നതിനു മുന്‍പേ ആയിരുന്നു. രാവിലെ, കാരിപ്പള്ളി സൗത്തില്‍നിന്നും പള്ളിനട വരെയുള്ള നാലു കിലോമീറ്റര് ഓടിവന്ന് കുര്‍ബാനയ്ക്കു മുന്‍പ് ചായക്കടയില്‍നിന്ന് ഒരു വെട്ടുഗ്ലാസ് നിറയെ പാല് വാങ്ങി ഒറ്റവലിക്കു കുടിക്കുന്ന ടോമിച്ചനാണ് സംഭവം നടക്കുന്ന സമയത്തെ കരാട്ടേ ടോമിച്ചന്.\nടോമിച്ചന്റെ എല്ലാ ഞായറാഴ്ചകളും ഒരേ കണക്കാണ്. പാലുകുടി കഴിഞ്ഞാല് കടത്തിണ്ണയില് അരമുക്കാല് മണിക്കൂര് നില്‍ക്കും. പള്ളിയിലേക്കും അമ്പലത്തിലേക്കും പോകുന്ന സകല പെണ്ണുങ്ങളേയും ആകെ മൊത്തമൊന്ന് വിലയിരുത്തും. തെരഞ്ഞെടുക്കപ്പെട്ട ചിലര്‍ക്കു കുറച്ചുദൂരം കൂടി കണ്‍കൂട്ട് കൊടുക്കും. നാട്ടുകാര്‍ക്കാര്‍ക്കും അതൊരു വിഷയം അല്ലാത്തതുകൊണ്ടോ ടോമിച്ചന്റെ കരാട്ടെയെ പേടിച്ചിട്ടോ പ്രശ്‌നങ്ങളൊന്നും ഇതിന്റെ പേരില് കാരിപ്പള്ളിയില് ഉണ്ടായിട്ടില്ല. ടോമിച്ചന് പെണ്ണുങ്ങളെ ''നോക്കാന്'' മാത്രമേ പറ്റുകയുള്ളൂ എന്നതായിരുന്നു പരസ്യമായിരുന്ന മറ്റൊരു രഹസ്യം.\nആയിടക്കാണ് ദാസന്റെ മൂത്ത അളിയന്, നാട്ടിലെ പശുക്കറവയെല്ലാം നിറുത്തി ഗള്‍ഫിലെ ഫാമില് ജോലിക്കു പോയത്. പെങ്ങള്‍ക്ക് പ്രത്യേകിച്ച് ഉദ്യോഗമൊന്നുമില്ലാതിരുന്നതിനാലും അമ്പലത്തിലേക്ക് പള്ളിനട വഴി പോകണ്ടാത്തതിനാലും ടോമിച്ചന്റെ മുന്നില്‍പ്പെടാന് അതുവരെ ഇടവന്നിട്ടുണ്ടായിരുന്നില്ല.\nഗള്‍ഫില് പോയി ആദ്യമാസം തന്നെ കൂട്ടുകാരന് വഴി അളിയന് കൊടുത്തു വിട്ട ബ്രൂട്ടെല്ലാമടിച്ചായിരുന്നു അക്കാലത്ത് ദാസന്റെ നടപ്പ്. അങ്ങനെ നടന്നുനടന്ന് ഒരു ഞായറാഴ്ച പള്ളിനടയെത്തിയപ്പോള് കാറ്റ് ബ്രൂട്ടിനെയെടുത്ത് ടോമിച്ചന്റെ മൂക്കില് കൊണ്ടുവച്ചു. ''നിന്റെ ആരാടാ ഗള്‍ഫില്'' എന്ന് ടോമിച്ചന് ചോദിച്ചതും കടത്തിണ്ണയില്‍നിന്ന് ഏതോ ഒരുത്തന് ''അളിയന്'' എന്ന് മറുപടി പറഞ്ഞു. ദാസന് കാര്യം മനസ്സിലായി. അവനൊന്നും മിണ്ടിയില്ല.\nനാലഞ്ചുദിവസം കഴിഞ്ഞാണ് തൊണ്ടക്കുളത്തില് കുളിക്കാന് പോയ പെങ്ങള്, കരഞ്ഞുവിളിച്ച് വീട്ടിലെത്തിയത്. ഗള്‍ഫില് നിന്നയക്കുന്ന ആദ്യ ശമ്പളത്തിന് വീട്ടില് കുളിമുറി കെട്ടിക്കോളണമെന്ന് അളിയന് ശട്ടം കെട്ടിയിരിക്കുന്ന കാലമാണ്. വരവു കണ്ടപ്പോഴേ ദാസനു കാര്യം മനസ്സിലായി. ഒന്നും ചോദിക്കാനും പറയാനും നിന്നില്ല. വാതിലടച്ച് അവന് അകത്തുതന്നെയിരുന്നു. ഉള്ളില് മുഴുവന് ടോമിച്ചന്റെ ഇരുമ്പുശരീരമായിരുന്നു.\nവാതിലില് തട്ടി വിളിച്ച് ''ആണാണോടാ'' എന്ന ഒറ്റച്ചോദ്യമേ അകത്തേക്ക് വന്നുള്ളൂ. ദാസന്റെ രോമകൂപങ്ങളോരോന്നില്‍നിന്നും പുരുഷന്മാര് മാത്രമുല്പാദിക്കുന്ന പ്രത്യേക തരം വികാരം തിളച്ചുപൊങ്ങി. അതിന്റെ ചൂടാറും മുന്‍പേ ''പോയി കൊന്നിട്ടു വന്നാലും കുഴപ്പമില്ല...'' എന്നൊരു ഡയലോഗ് പുറകേ വന്നു.\nവികാരം പെട്ടെന്ന് തന്നെ ആറിയെങ്കിലും ഇനി രക്ഷയില്ല എന്ന് ദാസന് മനസ്സിലായി. പഴയൊരു പേനാക്കത്തി മടിക്കുത്തില് തിരുകി അവനിറങ്ങി.\nപള്ളിനട എത്തുന്തോറും കയ്യും കാലും വിറയ്ക്കാന് തുടങ്ങിയിരുന്നു. ടോമിച്ചന് അവിടെത്തന്നെയുണ്ട്. കാലമാടന് തൊണ്ടക്കുളത്തിനടുത്തുനിന്ന് നേരെ പള്ളിനടയിലേക്കാണ് പോന്നിരിക്കുന്നത്.\nഅകലെനിന്ന് ദാസന്റെ വരവ് കണ്ടതും ടോമിച്ചന് ആദ്യമൊന്ന് അലര്‍ട്ടായി. ''ചീളുചെക്കന് എന്തു ചെയ്യാന്'' എന്നു സ്വയം പറഞ്ഞ് വീണ്ടും അയഞ്ഞുതന്നെ നില്‍പ്പായി.\nഅടുക്കുന്തോറും ''മതി... തിരിച്ചുപോകാം'' എന്നൊരാള് ഉള്ളിലിരുന്ന് പറയുന്നത് ദാസന് വ്യക്തമായി കേള്‍ക്കാന് പറ്റുന്നുണ്ടായിരുന്നു. അല്ലെങ്കില്‍ത്തന്നെ പഴയ മാലപ്പണയത്തിന്റെ ചീത്തപ്പേര് മാറിയിട്ടില്ല. അവന് മുന്നോട്ടുതന്നെ പോവാന് ഉറപ്പിച്ചു.\nകുടിച്ചു തുടങ്ങിയ പാല്‍ഗ്ലാസ്സെടുത്ത് ടോമിച്ചന് ദാസന് നേരെ നീട്ടി. ഒന്നും മിണ്ടാതെ അവന് അത് വാങ്ങി കുടിച്ചു കഴിഞ്ഞപ്പോള് ''ഇനി മോന് പൊയ്ക്കോ'' എന്നവനോട് പറഞ്ഞു. തിരിഞ്ഞ് നടക്കാന് തുടങ്ങിയപ്പോഴാണ് ടോമിച്ചന് ആ വേണ്ടാതീനം പറഞ്ഞത്. പറഞ്ഞു കഴിഞ്ഞപ്പോള് വേണ്ടായിരുന്നുവെന്ന് അയാള്‍ക്കുപോലും തോന്നുകയും ചെയ്തു. അപ്പോഴേക്കും കാര്യങ്ങള് കൈവിട്ടു പോയിരുന്നു. ''നാളേം വരാന്ന് പെങ്ങളോട് പറഞ്ഞേക്ക്'' എന്ന് പറഞ്ഞുതീര്‍ന്നതും ദാസന് പേനാക്കത്തിയെടുത്ത് കറങ്ങിത്തിരിഞ്ഞ് ടോമിച്ചന്റെ ഇടത്തേ വാരിയെല്ലിന് താഴത്തായി ഒറ്റക്കയറ്റം. മടലുകീറുന്നത് പോലുള്ള ശബ്ദവും വിറയും കയ്യിലൂടെ പടര്‍ന്ന് തലച്ചോറിലെത്തിയപ്പോഴാണ് ദാസനും ഓര്‍മ്മവീണത്. പ്രതീക്ഷിക്കാത്ത കുത്തില് ടോമിച്ചന് പുറകോട്ട് മലച്ചു. കത്തി കയറിയിടത്തു തന്നെ വിട്ട് ദാസന് തിരിഞ്ഞോടി.\nആ ഓട്ടം അവന് ആറുദിവസം നിര്‍ത്താതെ ഓടി. ആദ്യം കണ്ട ബസില് കയറി; അവസാനമെത്തിയ സ്റ്റോപ്പിലിറങ്ങി. ആദ്യം കിട്ടിയ തീവണ്ടിയില് കയറി; അവസാനമെത്തിയ സ്റ്റേഷനില് ഇറങ്ങി. കാറ്റും കോളുമടങ്ങിയപ്പോള് അന്നടിഞ്ഞത് ഈ മഹാനഗരത്തില്. പിന്നീടൊരു തിരിച്ചുപോക്കുണ്ടായിട്ടില്ല.\nനടക്കുമ്പോള് വക്കീല് ഒന്നും സംസാരിച്ചില്ല. മഴ കഴിഞ്ഞ് ആകാശം മൂടിക്കെട്ടി നില്‍ക്കുകയായിരുന്നു.\nസ്റ്റേഷന് ഏകദേശം നൂറുമീറ്റര് മുന്നില് വലതുവശത്തായി കണ്ട ആദ്യത്തെ ഹോട്ടലിലേക്ക് വക്കീല് കയറി. ഒന്നും പറയേണ്ടിവന്നില്ല. വക്കീലിനെ പണ്ടേ അറിയാവുന്നതുപോലെ ബെയറര് രണ്ടു കാപ്പി മുന്നില് കൊണ്ടുവച്ചു. കുടിച്ചുകൊണ്ടിരുന്നപ്പോള് ''പെണ്ണ്?'' എന്നു മാത്രം ദാസനോടയാള് ചോദിച്ചു. ''ഇല്ല'' എന്ന് മറുപടി പറഞ്ഞതും വക്കീലെണീറ്റ് ''കൊടുകൈ'' എന്നും പറഞ്ഞ് കൈ പിടിച്ചു കുലുക്കി.\nദാസന് പറഞ്ഞതു നുണയായിരുന്നു.\nനാട്ടില്‍നിന്ന് കയറിയ ആ ട്രെയിനില് വച്ചാണ് ദാസന് പോക്കറുകണ്ണിനെ പരിചയപ്പെടുന്നത്. മാംഗ്ലൂര് സെന്‍ട്രലില്‍നിന്ന് ട്രെയിന് നീങ്ങിത്തുടങ്ങിയതിനുശേഷം ഓടിക്കിതച്ച് കയറുന്നതിനിടയില് വീഴാന് പോയ തടിയനെ ഒരുവിധത്തിലാണ് വാതില്‍ക്കല്‍നിന്ന ദാസന് വലിച്ച് അകത്തിട്ടത്. ആ യാത്രയില് ആദ്യമായി അവനെ നോക്കി ഒരാള് പുഞ്ചിരിച്ചതപ്പോഴാണ്.\nഅവസാന സ്റ്റേഷനായ 'തിലക് നഗര്' എത്തുന്നതുവരെ പോക്കറുകണ്ണ് സംസാരിച്ചുകൊണ്ടേയിരുന്നു. ഉണക്കമീന് കച്ചവടമാണ്. മംഗലാപുരത്തു നിന്നു മുംബൈയിലേക്ക് മാസത്തില് രണ്ടോ മൂന്നോ ട്രിപ്പ്. ധാരാവി ജുമാ മസ്ജിദിനടുത്ത് ഒറ്റമുറികിച്ചണ് വീടുണ്ട്. മംഗലാപുരത്തുനിന്ന് കയറുമ്പോള് ലോഡിനൊപ്പം ബൈക്കും കയറ്റും. രണ്ടുദിവസം കച്ചവടം കഴിഞ്ഞാല് ബൈക്കുമായി തിരിച്ച് മംഗലാപുരത്തേക്ക്. ബീടരും രണ്ടു പിള്ളേരും മംഗലാപുരത്ത്. ചിന്ന ഒരു 'സെറ്റപ്പ്' ധാരാവിയിലുമുണ്ടെന്ന് പറഞ്ഞ് ദാസനെ നോക്കി അയാള് കണ്ണിറുക്കി ചിരിച്ചു.\nദാസന് 'തിലക് നഗറി'ല്‍നിന്ന് വണ്ടിയുടെ പുറകിലിരിക്കേണ്ട ആവശ്യമേ ഉണ്ടായിരുന്നുള്ളൂ. പോകേണ്ട സ്ഥലങ്ങളെല്ലാം കറങ്ങി ധാരാവിയിലെ മുറിയിലെത്തിയപ്പോള് ഏറെ വൈകി. രണ്ടു പേരെയും നല്ലവണ്ണം ഉണക്കമീന് നാറുന്നുണ്ടായിരുന്നു.\nമുറിയില് അയാളുടെ 'സെറ്റപ്പ്' ഉണ്ടായിരുന്നു. ''നീ പോയി കുളിച്ചോ... ഞാനിവളെ ഒന്നു മയപ്പെടുത്തട്ടെ'' എന്നും പറഞ്ഞ് പോക്കറുകണ്ണ് ടവലും സോപ്പും കൊടുത്ത് മുറിക്ക് പുറത്തുള്ള കുളിമുറി ചൂണ്ടിക്കാണിച്ചു. ദാസന് പുറത്തു കടന്നതും സിഗരറ്റും കത്തിച്ച് അയാള് വാതിലടച്ചു. ദാസന് കുളികഴിഞ്ഞു വരുമ്പോഴും അകത്ത് തട്ടുംമുട്ടും കഴിഞ്ഞിട്ടില്ല. അകത്തെ ഒച്ചപ്പാടും വാതിലിനു പുറത്തെ അവന്റെ നില്‍പ്പും കണ്ട് ചിരിച്ചുകൊണ്ട് രണ്ട് പെണ്ണുങ്ങള് കടന്നുപോയി.\nവാതില് തുറന്ന് 'സെറ്റപ്പ്' കുളിമുറിയിലേക്ക് പോയപ്പോള് ''നീയിതൊന്നും കണ്ട് പേടിക്കണ്ട... രാത്രി അടുക്കളയില് കിടക്കാം... രണ്ടീസം കഴിഞ്ഞ് കിടക്കാന് സ്ഥലം മ്മക്ക് കണ്ടുപിടിക്കാം... അപ്പ പോയാ മതി'' എന്നു പറഞ്ഞ് പെട്ടിയില്‍നിന്നൊരു മുണ്ടെടുത്ത് ദാസന് കൊടുത്തു. അഞ്ചാറു ദിവസം കൂടി ദാസന് ആ അടുക്കളയില് ഒറ്റപ്പായ വിരിച്ച് സുഖമായുറങ്ങി.\nപിറ്റേന്ന് മുതല് കച്ചവടം പൊടിപൊടിച്ചു. സ്ഥിരമായി ബോംബെയില് വിശ്വസിക്കാന് ഒരാളായതോടെ പോക്കറുകണ്ണിന്റെ വരവും മാസത്തിലൊന്നായി. സെറ്റപ്പിന്റെ പേര് നൂര്‍ജഹാന് എന്നാണെന്നും യു.പിയില്‍നിന്ന് കാമാട്ടിപ്പുരയില് വില്‍ക്കാന് കൊണ്ടുവന്നിടത്തുനിന്ന് ഓടി രക്ഷപ്പെട്ട് പോക്കറുകണ്ണിന്റെ അടുത്ത് എത്തിപ്പെട്ടതാണെന്നും പിന്നീടാണറിഞ്ഞത്. പോക്കറുകണ്ണ് ദൈവമാണെന്ന് ദാസന് കരുതിയിരുന്ന കാലമായിരുന്നു അത്. ദൈവദാസന് പ്രലോഭനത്തിന് കീഴ്പെട്ട ആദ്യദിവസം തന്നെ, അടഞ്ഞ മുറിക്കുള്ളില്, തന്റെ തുടകള്‍ക്കിടയില് സിഗരറ്റുകുറ്റികള്‍കൊണ്ട് പോക്കറുകണ്ണ് വരച്ച ചിത്രങ്ങള് നൂര്‍ജഹാന് അവനെ കാണിച്ചു. ദാസന് അന്നുമുതല് പോക്കറുകണ്ണ് ദൈവമല്ലെന്ന് സ്വയം ഉറപ്പിക്കുകയും അയാള് ഇല്ലാത്ത ദിവസങ്ങളില് നൂര്‍ജഹാനൊപ്പം ഉറങ്ങുകയും ചെയ്തു.\n''കാപ്പീടെ കാശു കൊടുക്ക്... ഇവിടന്ന് മ്മക്ക് വേഗം ഇറങ്ങാം...'' വക്കീല് ഹോട്ടലില് നിന്നിറങ്ങിക്കഴിഞ്ഞു. കാശുകൊടുത്ത് ദാസന് കൂടെയിറങ്ങി. മഞ്ഞയും കറുപ്പും ടാക്‌സി ഒരെണ്ണം വന്നുനിന്നു. അവര് കയറിയതും ഒന്നും പറയാതെ അതു മുന്നോട്ടു പാഞ്ഞു.\nഊടുവഴികള് താണ്ടി ഒരു ബാറിന്റെ മുന്നില് ചെന്ന് വണ്ടി നിന്നു. ''കാശു കൊടുത്തേക്ക്'' എന്നും പറഞ്ഞ് വക്കീലിറങ്ങി നടന്നു. മീറ്റര്‍പൈസ കൊടുത്ത് ''എല്ലാം പഴയപോലെ ആവര്‍ത്തിക്കുവാണല്ലോ'' എന്നോര്‍ത്ത് അവന് ബാറിലേക്ക് കയറി. മൂലയിലെ ടേബിളില് വക്കീല് സീറ്റ് പിടിച്ചിട്ടുണ്ട്. എതിരെ ദാസന് ഇരുന്നു. ലേഡീസ് ബാറാണ്. സപ്ലേക്ക് ആരും വരുന്നില്ലെന്നു കണ്ട് ദാസന് വിളിക്കാനായി എണീറ്റു. ''അവര്‍ക്കറിയാം... വരും...'' വക്കീല് അവനെ തടഞ്ഞു.\n''വക്കീല് ഏപ്പടത്തിന്റെ പരിപാടി നിര്‍ത്ത്യാ...?'' അവന് സംസാരത്തിന് തുടക്കമിട്ടു. ഒരു പെണ്ണ് രണ്ടു ലാര്‍ജ് റമ്മും രണ്ടു സോഡയും ട്രേയില് ഐസും രണ്ടു ബിരിയാണിയും കൊണ്ടു വച്ചിട്ട് വക്കീലിന്റെ കവിളില് ഒന്നു തലോടി അവനെ കണ്ണിറുക്കിക്കാണിച്ചിട്ട് പോയി. ''അതൊക്കെ എപ്പോഴേ നിര്‍ത്തി... ദേ ഇപ്പ കൊണ്ടന്നു വച്ചിട്ട് പോയില്ലേ. അവളാണ് സണ്ണി ലിയോണ്. സണ്ണി ലിയോണിന്റെ കാലത്ത് ഷക്കീലക്കെന്ത് മാര്‍ക്കറ്റ്...'' റമ്മില് സോഡയൊഴിച്ച് ഐസ് ക്യൂബിടുന്നതിനിടയില് വക്കീല് ചിരിച്ചുകൊണ്ട് പറഞ്ഞു. ''മ്മക്ക് പക്ഷേ, ജനസേവനം നിര്‍ത്താന് പറ്റോ... കച്ചോടം അല്പം മാറ്റിപ്പിടിച്ചു. ഈ ബാറിലടക്കം മൂന്നു ബാറില് മാന്‍പവര് സപ്ലൈ ഒണ്ട്... പിന്നെ പ്രൈവറ്റ് സപ്ലൈ വേറെ... ജീവിച്ചു പോണ്ടേടേ... രാമദാസാ...'' വക്കീല് ഉറക്കെച്ചിരിച്ചു. അപ്പുറത്തും ഇപ്പുറത്തും ഇരിക്കുന്നവര് ഒന്ന് നോക്കി വീണ്ടും പഴയപോലെയായി.\n''നിനക്കെന്തൂട്ടാ പരിപാടി...?'' വക്കീല് ഗ്ലാസ്സ് ഒറ്റവലിക്കു തീര്‍ത്തിട്ട് ചോദിച്ചു. ''ഒണക്കമീന് സപ്ലൈയാണ്... ഹോള്‍സെയില്'' ദാസന് പറഞ്ഞു. ''അപ്പോ നീ സാമ്പത്തികമായി രക്ഷപ്പെട്ടല്ലേ...'' വക്കീലിന്റെ കണ്ണുകള് വിടര്‍ന്നു.\n''പിള്ളേര് കരകയറണതു കാണുമ്പ നമുക്ക് സന്തോഷം... ഒന്നൂല്ലേ നൂറു രൂപ കടം ചോദിക്കാല്ലോ... പക്ഷേ, നിന്നോടത് ഞാന് ചെയ്യൂല്ല. അന്ന് നീ എടുത്ത ഏപ്പടം ഒരു കൊല്ലാണ് കേരളത്തില് തകര്‍ത്തോടീത്. ഞാന് രക്ഷപ്പെട്ടത് അതിലാ. അന്ന് ഞാന് ഉറപ്പിച്ചതാ എന്നേലും നിന്നെ കാണുമ്പോ ചെലവ് ചെയ്യണംന്ന്'' വക്കീല് അതിനിടയില് രണ്ടാമത്തെ ലാര്‍ജും തീര്‍ത്തത് ദാസന് ശ്രദ്ധിച്ചു. ആ ഇരുപ്പ് രണ്ടു മണിക്കൂര് കൂടി അവരവിടെ ഇരുന്നു. വക്കീല് മാത്രം എന്തെല്ലാമോ പറഞ്ഞുകൊണ്ടിരുന്നു. ''നമുക്ക് ഇറങ്ങാം...?'' ദാസന് കയ്യുയര്‍ത്തി ബില്ലിന് പറഞ്ഞു. സണ്ണി ലിയോണ് ബില്ല് കൊണ്ടുവന്നു. അഞ്ചെണ്ണം തീര്‍ത്ത വക്കീല് അപ്പോഴേക്കും കുഴഞ്ഞുതുടങ്ങിയിരുന്നു.\n''ഇന്നു രാമദാസന് എന്റെ കൂടെ വരണം... എനിക്ക് നിന്നെ സല്‍ക്കരിച്ച് മതിയായില്ല...'' ദാസന്റെ കയ്യെടുത്ത് നെഞ്ചില് ചേര്‍ത്ത് വക്കീല് കരയാന് തുടങ്ങി. പേഴ്സെടുത്ത് ദാസന് പണം കൊടുക്കാന് പോയപ്പോള് വക്കീല് തടഞ്ഞു. ബില്ലു വാങ്ങി നോക്കി ഒപ്പിട്ടു കൊടുത്ത് വക്കീല് കരച്ചില് തുടര്‍ന്നു.\nകുറച്ചു നേരം ഇരുന്ന് കരഞ്ഞതിനുശേഷം അയാള് ചെറുവിരലുയര്‍ത്തിക്കാട്ടി ടോയ്ലറ്റിലേക്ക് പോയി. തിരിച്ചെത്തുന്നതുവരെ കാത്തിരിക്കാനുറപ്പിച്ച് ദാസനിരുന്നു. മേശപ്പുറത്ത് രണ്ടീച്ചകള് ഇണചേര്‍ന്നുകൊണ്ടിരുന്നത് അവന് ചൂണ്ടുവിരല്‍കൊണ്ട് തട്ടിത്തെറുപ്പിച്ചു. രണ്ടും രണ്ടു വഴിക്ക് പറന്നുപോയി.\n''അപ്പോ പറഞ്ഞപോലെ. മ്മള് പോവാല്ലെ...?'' വക്കീല് ഉഷാറായി എത്തിക്കഴിഞ്ഞു. ''അല്ലെങ്കില് ദാദറില്‍നിന്നും കല്യാണിലേക്ക് ട്രെയിന് മാറിക്കയറി എത്തുമ്പോഴേക്കും ലേറ്റാവും...''\nട്രെയിനില് അത്ര തിരക്കുണ്ടായിരുന്നില്ല. തുറന്ന വാതിലിനരികില്‍നിന്ന് ദാസന് പുറത്തേക്ക് നോക്കി. നഗരം, ഉച്ചവെയിലില് തളര്‍ന്നുവീണു തുടങ്ങിയിരുന്നു.\nഎന്തായിരിക്കും തനിക്കായി വക്കീല് ഇന്നു രാത്രി കരുതിവച്ചിട്ടുണ്ടാവുക എന്ന ചിന്തയിലായിരുന്നു ദാസനപ്പോള്. ഒരിക്കലും തനിക്ക് അടക്കാന് കഴിഞ്ഞിട്ടില്ലാത്ത ചോദനയ്ക്ക് മദിരാശിയില് അയാള് നല്‍കിയതുപോലുള്ള ഒരു സ്വീകരണം തന്നെ കാത്തിരിക്കുന്നുണ്ടാവുമോ എന്നോര്‍ത്തപ്പോള് അവന്റെ അരക്കെട്ട് ചെറുതായൊന്ന് വിറകൊണ്ടു.\nയാത്രയിലുടനീളം രണ്ടുപേരും ഒന്നും സംസാരിച്ചില്ല. കല്യാണ് സ്റ്റേഷനില് ഇറങ്ങി വെളിയിലേക്ക് നടക്കുമ്പോള് ''ഒന്നൊന്നര കിലോമീറ്റര് നടക്കാനുണ്ട്'' എന്നുമാത്രം വക്കീല് പറഞ്ഞു. അയാളുടെ പറ്റിറങ്ങിയ മട്ടുണ്ട്. ഒരു നായ ഓടിവന്ന് ദാസനോടൊപ്പം അല്പസമയം അനുസരണയോടെ നടന്ന് എങ്ങോട്ടോ ഓടിപ്പോയി.\nറോഡ് ചെറുതായി അവസാനിച്ചിടത്തുനിന്നും അയാള് ഇടത്തേക്ക് രണ്ടു കെട്ടിടങ്ങളുടെ ഇടയിലൂടെയുള്ള വിടവ് കടന്നുകയറി. അതിനുശേഷം എതിരെ നാലാളുകള് കടന്നിട്ടേ ദാസന് കടക്കാന് കഴിഞ്ഞുള്ളൂ.\nരണ്ടാമത്തെ ഗലിയിലൂടെ തിരിഞ്ഞുചെന്നത് ഒരു ആറുനില കെട്ടിടത്തിന്റെ മുന്നില്. അവിടെ കുറച്ച് പെണ്‍കുട്ടികള് ഖോ ഖോ കളിക്കുന്നു. വലിയ ഒച്ചപ്പാടുണ്ടാക്കിയാണ് കളി. വക്കീലിനെ കണ്ടതും പിള്ളേര് കളി നിര്‍ത്തി. പത്തുപതിമൂന്നു വയസ്സുള്ള ഒരു കുട്ടി കയ്യുയര്‍ത്തി ''ഹായ് അങ്കിള്...'' എന്നു പറഞ്ഞു. ''ഹായ്... മോളേ...'' ചിരിച്ച് കൈവീശി വക്കീല് അകത്തേക്ക് നടന്നു.\nസ്റ്റെപ്പ് കയറുന്നതിനിടയില് ''പിള്ളേരുമായിട്ട് ഭയങ്കര കമ്പനിയാ... എപ്പഴാ ഉപകാരപ്പെടുന്നതെന്നു പറയാന് പറ്റില്ലല്ലൊ...'' എന്നുപറഞ്ഞ് വക്കീലൊരു വഷളന് ചിരി ചിരിച്ചു. ദാസന് അവിടെനിന്ന് തിരിച്ചുപോവാന് തോന്നി. മൂന്നാംനിലയില് എത്തിയപ്പോഴും താഴെ നിന്നും കളിയുടെ ആരവം അവന് കേള്‍ക്കാമായിരുന്നു.\n''ഇതാണ് വീട്... രാമദാസന് സാറു വാ സാറെ...'' ഫ്‌ലാറ്റിന് മുന്നില്‍നിന്ന് വക്കീല് പറഞ്ഞു. വാതില് അല്പം തുറന്ന് കിടക്കുന്നുണ്ടായിരുന്നു. അയാളത് മെല്ലെ തള്ളിത്തുറന്നു.\n''സാറിരിക്ക്... ഞാനിപ്പോ വരാം...'' മുന് വാതില് ചാരി അകത്തേക്ക് നടക്കുന്നതിനിടയില് വക്കീല് പറഞ്ഞു. ഇത്ര പെട്ടെന്നു താനെങ്ങനെയാണയാള്‍ക്ക് സാറായതെന്ന് അന്തംവിട്ട് ദാസന് നിന്നു.\nആ മുറിയില് അവന് ഒറ്റക്കായി. എഴുന്നേറ്റ്, കിഴക്കോട്ട് തുറക്കുന്ന ജനാലകള് അവന് മലര്‍ക്കെ തുറന്നിട്ടു. അതിലൂടെ താഴെനിന്നും കുട്ടികളുടെ ആരവം കടന്നെത്തി. ഏറ്റവും മുകളിലെ ജനലഴികള്‍ക്കിടയില് ഒരു മാറാലവട്ടം കാറ്റില് വിറച്ചുകൊണ്ടിരുന്നു.\nപത്തുപതിനഞ്ച് മിനിറ്റുകള് അങ്ങനെ നിന്നിട്ടുണ്ടാവണം. കാല്‍പ്പെരുമാറ്റവും ടീപ്പോയിയില് കപ്പ് വയ്ക്കുന്ന കിടുക്കവും കേട്ടാണ് ദാസന് തിരിഞ്ഞുനോക്കിയത്. കഷ്ടിച്ച് പതിനഞ്ച് വയസ്സുള്ള ഒരു കുട്ടി റ്റീപ്പോയിയില് ചായക്കപ്പ് വച്ച് തലകുനിച്ച് മാറിനില്‍ക്കുന്നു. നരച്ചു തുടങ്ങിയ നീല മിഡിയാണ് ആദ്യം കണ്ണില്‍പ്പെട്ടത്. അതിന് താഴെ മെലിഞ്ഞുണങ്ങിയ രണ്ട് കാലുകള്. രണ്ടു വശത്തേക്കുമായി മുടി പിന്നിയിട്ടിട്ടുണ്ട്. സോഫയില് ഇരുന്ന് ട്രേയില്‍നിന്നും കപ്പെടുത്തപ്പോള് ദാസന്റെ കയ്യിലിരുന്ന് അതൊന്ന് വിറച്ചു. വക്കിലൂടെ കവിഞ്ഞൊഴുകാന് തുടങ്ങിയ തുള്ളി നിലത്ത്വീഴുന്നതിന് മുന്‍പേ ചുണ്ടോടടുപ്പിച്ച് അവന് കുടിക്കാന് തുടങ്ങി.\n''ബാബ... അഭി ആയേഗാ...'' തലയുയര്‍ത്താതെ അവള് പറഞ്ഞു. ''തും ബൈഠോ'' അവന് പറഞ്ഞപ്പോള് അവളും എതിരെയുള്ള സോഫയില് ഇരുന്നു. ഇരുന്നപ്പോള് ചുറ്റുമുള്ള വായു ഒന്നുലഞ്ഞു. പരിചിതമായ ഒരു ഗന്ധം അതിലൂടെയെത്തി. ദാസനു നൂര്‍ജഹാനെ ഓര്‍മ്മവന്നു.\nഅവന് അവളെ നോക്കി. അവള് തല താഴ്ത്തി ഇരിക്കുകയാണ്. വക്കീലിന്റെ സപ്ലൈയില് ഉള്ളതായിരിക്കുമോ ഈ കുട്ടി. എത്ര വയസ്സുണ്ടാവും? ചെവിക്ക് താഴെ ഇടംകഴുത്തില് ഒരു കാക്കപ്പുള്ളി. അവള് തലയുയര്‍ത്തിയപ്പോള്, കയ്യോടെ പിടിക്കപ്പെട്ടതുപോലെ ദാസന് നോട്ടം മാറ്റി.\n''ശ്ശെ... ഇവളു സാറിനു ചായ മാത്രേ കൊടുത്തൊള്ളോ... കടിക്കാനൊന്നും കൊടുത്തില്ലേ...'' വക്കീല് കടന്നുവന്ന് ദാസനെ നോക്കി കണ്ണിറുക്കി. കുളി കഴിഞ്ഞ് ബനിയനിലേക്കും കൈലിയിലേക്കും മാറിയിരിക്കുന്നു. അയാള് സോഫയില് ഇരുന്നതും അവളെഴുന്നേറ്റ് അകത്തേക്കു പോയി.\nവക്കീല് റ്റീപ്പോയിക്കടിയില്‍നിന്നും പത്രമെടുത്ത് നോക്കാന് തുടങ്ങി. ഇരുന്നു മടുത്തപ്പോള് ദാസന് പോകാമെന്നുറപ്പിച്ച് എഴുന്നേറ്റു. ''സാറെങ്ങോട്ട് പോണ്... അവിടെയിരിക്ക് സാറെ. നമ്മക്കിന്നിവിടെ അടിപൊളിയാക്കണം. മലയാളിയായിപ്പോയില്ലേ.... പത്രത്തിന്റെ തലക്കെട്ടേലും ഒന്നോടിച്ചു നോക്കല് ശീലമായിപ്പോയി. ദേ നിര്‍ത്തി...'' പത്രം താഴേക്കിട്ട് ദാസന്റെ കൈ പിടിച്ച് അയാള് സോഫയില് ഇരുത്തി. എഴുന്നേറ്റ് ഷോക്കേസിന്റെ താഴത്തെ ചെറിയ ഡോര് തുറന്ന് ഒരു ഓള്‍ഡ് മങ്ക് ഫുള്ളെടുത്ത് റ്റീപ്പോയിയില് വച്ചു. അതില് അല്പം കാലിയായത് ദാസന് ശ്രദ്ധിച്ചു.\n''ഡിയേ... രണ്ട് ഗ്ലാസ്സും കുറച്ച് വെള്ളോം ഒന്നെടുത്തേ...'' അകത്തേക്ക് വിളിച്ചുപറഞ്ഞ് വക്കീല് എഴുന്നേറ്റ് ദാസനെ നോക്കി ഇപ്പോള് കൊണ്ടുവരും എന്ന മട്ടില് കണ്ണിറുക്കി ചെറുവിരലുകൊണ്ട് ഒരാംഗ്യം കാട്ടി മുന്‍വാതില് അകത്തുനിന്ന് സാക്ഷയിട്ടു.\nട്രേയില് ഗ്ലാസ്സുകളും വെള്ളവുമായി അവള് വന്നു. പരിചിതമായ അതേ ഗന്ധം അവള്‍ക്ക് മുന്നെയെത്തി. മനസ്സിനെ ഉറപ്പിച്ചു നിര്‍ത്താനെന്നവണ്ണം ദാസന് കണ്ണടച്ച് തല കുനിച്ചിരുന്നു.\nവക്കീല് രണ്ട് ഗ്ലാസ്സിലേക്കും ശ്രദ്ധയോടെ ഓരോ ലാര്‍ജൊഴിച്ച് വെള്ളം പകരാന് തുടങ്ങി. തലയുയര്‍ത്തി ദാസന് അവളെ നോക്കി. വെളിയിലേക്കുള്ള വാതിലില് കണ്ണുറപ്പിച്ചു നില്‍ക്കുകയാണവള്. ഇനിയൊന്നിനും രക്ഷപ്പെടാന് കഴിയാത്തവിധം ശൂന്യത അവിടം കൊട്ടിയടച്ചിരിക്കുന്നു.\n''നീ അകത്തേക്ക് പൊയ്ക്കോ...'' വക്കീല് പറഞ്ഞതും അവള് അകത്തേക്ക് നടന്നു. അയാള് ഗ്ലാസ്സെടുത്ത് ചിയേഴ്സ് പറയുമ്പോഴെല്ലാം ദാസന് അവള് പോയ വഴിയില് തന്നെയായിരുന്നു. വക്കീല് പോക്കറ്റില് നിന്നൊരു സിഗരറ്റെടുത്ത് കത്തിച്ചു.\n''അത് വിട്ടേക്ക് സാറെ. കാര്യം അവള്‍ടെ അമ്മ എന്റെ സപ്ലൈയില് ഒള്ളതാ. പക്ഷേ, ഇവളെ ഫീല്‍ഡിലിറക്കാന് ഞാന് സമ്മതിക്കൂല്ലന്ന് പറഞ്ഞിട്ട്ണ്ട്. എന്റെ മോളാണെന്നാണ് എല്ലാരോടും പറഞ്ഞിരിക്കണത്. അങ്ങനെ തന്നെയാണ് സാറെ... നമ്മ ജീവിച്ചിര്ന്നതിന് എന്തേലും ഒര് തെളിവ് വേണ്ടേ... സാറ് ഇതങ്ങോട്ട് വലിച്ചേ... അപ്പോഴേക്കും ഞാനൊരു ആമ്ലറ്റെണ്ടാക്കാം...'' ഗ്ലാസ്സെടുത്ത് ദാസനു കൊടുത്ത് സിഗരറ്റ് കുത്തിക്കെടുത്തി വക്കീല് അകത്തേക്ക് നടന്നു. തുന്നല് പിടിപ്പിച്ച കര്‍ട്ടന്‍പാളികള് അയാളകത്തേക്ക് കടന്നതും ആവേശത്തോടെ പരസ്പരം പുണര്‍ന്ന് വാതിലിനെ മറച്ചു.\nദാസന് ആരെയെന്നില്ലാതെ ചുറ്റും നോക്കി. മെല്ലെയെഴുന്നേറ്റ് ശബ്ദമുണ്ടാക്കാതെ മുന്‍വാതില് തുറന്ന് പുറത്തിറങ്ങി. അതുവരെ അനുഭവിക്കാത്ത ഒരു ഗന്ധത്താല് നഗരം അവനെ വന്ന് പൊതിഞ്ഞു.\nകളിയുടെ ആവേശത്തില് കുട്ടികള് അപ്പോഴും താഴെ നിഷ്‌കളങ്കമായി ആരവമിടുന്നുണ്ടായിരുന്നു.\nകഥ തീവണ്ടി അപരിചിതന് ദാസന്


സംസ്ഥാനത്ത് ഇന്ന് 24 പേർക്ക് കോവിഡ്-19 – Sreekandapuram Online News-\nസംസ്ഥാനത്ത് ഇന്ന് 24 പേർക്ക് കോവിഡ്-19\nസംസ്ഥാനത്ത് ഇന്ന് 24 പേര്‍ക്ക് കൊവിഡ് സ്ഥിരീകരിച്ചു. എട്ട് പേര് രോഗമുക്തി നേടി. ആരോഗ്യ വകുപ്പ് മന്ത്രി കെ.കെ ശൈലജ ടീച്ചറാണ് ഇക്കാര്യം അറിയിച്ചത്. മലപ്പുറം ജില്ലയില് നിന്നുള്ള5പേര്‍ക്കും കണ്ണൂര് ജില്ലയില് നിന്നുള്ള4പേര്‍ക്കും കോട്ടയം, തൃശൂര് ജില്ലകളില് നിന്നുള്ള3പേര്‍ക്ക് വീതവും തിരുവനന്തപുരം, കൊല്ലം, ആലപ്പുഴ ജില്ലകളില് നിന്നുള്ള2പേര്‍ക്ക് വീതവും ഇടുക്കി, പാലക്കാട്, കാസര്‍ഗോഡ് ജില്ലകളില് നിന്നുള്ള ഓരോരുത്തര്‍ക്കുമാണ് രോഗം സ്ഥിരീകരിച്ചത്. ഇതില് 14 പേര് വിദേശത്തു നിന്നും (യു.എ.ഇ.-8, കുവൈറ്റ്-4, ഖത്തര്-1, മലേഷ്യ-1) 10 പേര് മറ്റ് സംസ്ഥാനങ്ങളില് നിന്നും (മഹാരാഷ്ട്ര-5, തമിഴ്‌നാട്-3, ഗുജറാത്ത്-1, ആന്ധ്രാപ്രദേശ്-1) വന്നതാണ്.\nഅതേസമയം രോഗം സ്ഥിരികരിച്ച് ചികിത്സയില് ആയിരുന്ന 8 പേരുടെ പരിശോധനാഫലം നെഗറ്റീവ് ആയി. വയനാട് ജില്ലയില് നിന്നും5പേരുടെയും (1 മലപ്പുറം സ്വദേശി), കോട്ടയം, എറണാകുളം (മലപ്പുറം സ്വദേശി), കോഴിക്കോട് ജില്ലകളില് നിന്നും ഒരാളുടെ വീതവും പരിശോധനാഫലമാണ് നെഗറ്റീവ് ആയത്. ഇതോടെ 177 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 510 പേര് ഇതുവരെ കോവിഡില് നിന്നും മുക്തി നേടി.\nഎയര്‍പോര്‍ട്ട് വഴി 5495 പേരും സീപോര്‍ട്ട് വഴി 1621 പേരും ചെക്ക് പോസ്റ്റ് വഴി 68,844 പേരും റെയില്‍വേ വഴി 2136 പേരും ഉള്‍പ്പെടെ സംസ്ഥാനത്ത് ആകെ 78,096 പേരാണ് എത്തിയത്. സംസ്ഥാനത്തെ വിവിധ ജില്ലകളിലായി 80,138 പേര് നിരീക്ഷണത്തിലാണ്. ഇവരില് 79,611 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 527 പേര് ആശുപത്രികളിലും നിരീക്ഷണത്തിലാണ്. 153 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇതുവരെ 49,833 വ്യക്തികളുടെ (ഓഗ്‌മെന്റഡ് സാമ്ബിള് ഉള്‍പ്പെടെ) സാമ്ബിള് പരിശോധനയ്ക്ക് അയച്ചിട്ടുണ്ട്.\nഇതില് ലഭ്യമായ 48,276 സാമ്ബിളുകളുടെ പരിശോധനാഫലം നെഗറ്റിവ് ആണ്. ഇതുകൂടാതെ സെന്റിനല് സര്‍വൈലന്‍സിന്റെ ഭാഗമായി ആരോഗ്യ പ്രവര്‍ത്തകര്, അതിഥി തൊഴിലാളികള്, സാമൂഹിക സമ്ബര്‍ക്കം കൂടുതലുള്ള വ്യക്തികള് മുതലായ മുന്‍ഗണനാ ഗ്രൂപ്പുകളില് നിന്ന് 6540 സാമ്ബിളുകള് ശേഖരിച്ചതില് 6265 സാമ്ബിളുകള് നെഗറ്റീവ് ആയി. കഴിഞ്ഞ 24 മണിക്കൂറിനുള്ളില് 1798 സാമ്ബിളുകളാണ് പരിശോധിച്ചത്.\nപച്ചക്കറി കിറ്റി ചോയിച്ചിയമ്മക്ക് നൽകി കൊണ്ട് ഉത്ഘാടനം ചെയ്യുന്നു


4malayalees - കലാഭവന് മണിയുടെ അഭിനയത്തെ മിമിക്രി കാണിച്ചു എന്ന് പറഞ്ഞ് ആക്ഷേപിച്ചിട്ടുണ്ട്, ഇന്നും അംഗീകരിക്കാന് പലര്‍ക്കും ശരിക്കും വിഷമമുണ്ട്: സലിം കുമാര്\nകലാഭവന് മണിയുടെ അഭിനയത്തെ മിമിക്രി കാണിച്ചു എന്ന് പറഞ്ഞ് ആക്ഷേപിച്ചിട്ടുണ്ട്, ഇന്നും അംഗീകരിക്കാന് പലര്‍ക്കും ശരിക്കും വിഷമമുണ്ട്: സലിം കുമാര്\nമിമിക്രി എന്നാല് ഒരു മൂന്നാംകിട കലയാണെന്ന ആക്ഷേപം കേള്‍ക്കുന്നതിനെ കുറിച്ച് നടന് സലിം കുമാര്. മിമിക്രി താരങ്ങള് അഭിനയിക്കുന്ന സിനിമയെ മിമിക്രി സിനിമ എന്ന പേരില് തരംതാഴ്ത്തിയിട്ടുണ്ട് എന്നാണ് അഭിമുഖത്തില് സലിം കുമാര് പറയുന്നത്.\nഒരുപാട് കലാകാരന്മാര് ജീവിച്ചു പോകുന്ന ഒരു മേഖലയാണ് മിമിക്രി. മറ്റേത് കലയെടുത്താലും അതിനേക്കാള് ഉപരിയായി മിമിക്രി ജീവിതമാര്‍ഗമാക്കിയവര് നിരവധിയാണ്. മിമിക്രി എന്നത് വലിയ ഒരു കാര്യം തന്നെയാണ്. അതിനെ ചെറുതാക്കി കാണാന് പറ്റില്ല. അതുപോലെ കലാഭവന് എന്നത് വലിയൊരു പ്രസ്ഥാനമാണ്.\nഎത്ര പേര് അതുകൊണ്ട് ജീവിച്ചു പോകുന്നുണ്ട്. അവിടെയുള്ള എല്ലാവരും നമ്മുടെ ഗുരുക്കന്‍മാരായിരുന്നു. മിമിക്രിക്കാര് ചെയ്യുന്ന കോമഡി സിനിമയെ മിമിക്രി സിനിമ എന്ന് പറഞ്ഞ് തരംതാഴ്ത്തിയ സമയമുണ്ടായിരുന്നു. കലാഭവന് മണിയുടെ അഭിനയത്തെയൊക്കെ മിമിക്രി കാണിച്ചു എന്ന് പറഞ്ഞ് ആക്ഷേപിച്ചിട്ടുണ്ട്.\nഅത് അദ്ദേഹം മിമിക്രിക്കാരനായതു കൊണ്ട് മാത്രമായിരുന്നു. ജയറാമിനെ നായകനാക്കിയപ്പോള് പത്മരാജന് ഭ്രാന്തുണ്ടോ എന്ന് പോലും പലരും ചോദിച്ചിരുന്നു. അപരന് എന്ന ആ സിനിമ വിജയിക്കാനായി അന്ന് പരിചയം പോലുമില്ലാത്ത ജയറാമിന് വേണ്ടി പുഷ്പാഞ്ജലി കഴിപ്പിച്ചിട്ടുണ്ടെന്നും സലിം കുമാര് പറയുന്നു.


'എല്ലാവരുമുണ്ട്..ഞങ്ങൾ എല്ലാവരുമുണ്ട്. ശരീരം കൊണ്ട് അകലങ്ങളിൽ ആണെങ്കിലും മനസുകൊണ്ട് അടുത്താണ്'- പ്രവാസികൾക്ക് ആശ്വാസമേകി മോഹൻലാൽ -\nHome News Desk ‘എല്ലാവരുമുണ്ട്..ഞങ്ങൾ എല്ലാവരുമുണ്ട്. ശരീരം കൊണ്ട് അകലങ്ങളിൽ ആണെങ്കിലും മനസുകൊണ്ട് അടുത്താണ്’- പ്രവാസികൾക്ക് ആശ്വാസമേകി മോഹൻലാൽ\n‘എല്ലാവരുമുണ്ട്..ഞങ്ങൾ എല്ലാവരുമുണ്ട്. ശരീരം കൊണ്ട് അകലങ്ങളിൽ ആണെങ്കിലും മനസുകൊണ്ട് അടുത്താണ്’- പ്രവാസികൾക്ക് ആശ്വാസമേകി മോഹൻലാൽ\nകൊവിഡ് വ്യാപനത്തിന്റെ പശ്ചാത്തലത്തിൽ ലോക്ക് ഡൗൺ പ്രഖ്യാപിച്ചതോടെ വിവിധ രാജ്യങ്ങളിൽ കുടുങ്ങിയിരിക്കുകയാണ് മലയാളികൾ. തിരികെ വരാൻ സാധിക്കാതെ വളരെയധികം ആശങ്കയിലാണ് പ്രവാസികൾ കഴിയുന്നത്. മാത്രമല്ല, വിദേശത്തുള്ള പ്രവാസി മലയാളികൾക്ക് അസുഖം ബാധിക്കുന്നത് മറ്റുള്ളവരെ കൂടുതൽ ഭീതിയിലേക്ക് തള്ളിവിടുകയാണ്. ഇപ്പോൾ നടൻ മോഹൻലാൽ പ്രവാസികൾക്ക് കരുത്ത് പകരുന്ന വാക്കുകളുമായി എത്തിയിരിക്കുകയാണ്.\nഒരു മഹാമാരിയിൽ നിന്നും മോചിതരാകാൻ വേണ്ടി എല്ലായിടത്തുമുള്ള മനുഷ്യർ പൊരുതിക്കൊണ്ടിരിക്കുകയാണ്. നമുക്ക് കാണാൻ പോലും കഴിയാത്ത ശത്രുവിന് എതിരെ കൈകഴുകിയും മാസ്ക് ധരിച്ചും സാമൂഹിക അകലം പാലിച്ചും, വീട്ടിൽ നിന്നും പുറത്തിറങ്ങാതെയുമുള്ള പോരാട്ടം..ഇതല്ലാതെ നമുക്ക് വേറെ മാർഗങ്ങൾ ഇല്ല’, മോഹൻലാൽ പറയുന്നു.\nപ്രവാസി മലയാളികൾക്കായാണ് മോഹൻലാൽ കരുതലോടെ ബോധവല്കരണം നടത്തുന്നത്. ‘എനിക്കറിയാം, നിങ്ങളനുഭവിക്കുന്ന മാനസിക സംഘർഷങ്ങൾ..ജോലിയെക്കുറിച്ചും നാട്ടിലുള്ള കുടുംബത്തെകുറിച്ചുമൊക്കെ ഓർത്ത് നിങ്ങൾ വല്ലാതെ വീർപ്പുമുട്ടുന്നുണ്ട്. പക്ഷെ ഈ സമയത്ത് അങ്ങനെയൊരു ഉത്കണ്ഠ നിങ്ങളെ കൂടുതൽ പ്രശ്നങ്ങളിലേക്ക് നയിക്കുകയെ ഉള്ളു. കൂടെ ആരുമില്ല എന്ന തോന്നൽ മനസ്സിൽ നിന്നും എടുത്തു മാറ്റൂ..എല്ലാവരുമുണ്ട്..ഞങ്ങൾ എല്ലാവരുമുണ്ട്. ശരീരം കൊണ്ട് അകലങ്ങളിൽ ആണെങ്കിലും മനസുകൊണ്ട് അടുത്താണ്. ഈ കാലവും പോകും..ഇതും നമ്മൾ അതിജീവിക്കും.. ഉള്ളിൽ മുളപൊട്ടുന്ന അശുഭ ചിന്തകളെ പുറത്തേക്ക് പറിച്ചെറിയുക..’.\nകൊവിഡ് വ്യാപനം ശക്തമാകുന്ന സാഹചര്യത്തിൽ പ്രവാസികളുടെ കാര്യത്തിലാണ് എല്ലാവരും കൂടുതൽ ആശങ്കയിലായിരിക്കുന്നത്. എന്തായാലും ലോക്ക് ഡൗൺ അവസാനിക്കുന്നതോടെ മറ്റു രാജ്യങ്ങളിൽ കുടുങ്ങിയവർക്ക് തിരിച്ചെത്താൻ സാധിക്കുമെന്നാണ് പ്രതീക്ഷ.


ചൈനയിലേക്കുള്ള വിമാന സർവീസുകൾ റദ്ദാക്കാന് യു.എ.ഇ തീരുമാനിച്ചു\nകൊറോണ നിയന്ത്രണ വിധേയമാക്കാൻ ചൈന നടത്തി വരുന്ന നീക്കങ്ങളിൽ ഏറെ പ്രതീക്ഷയുണ്ടെന്ന് യു.എ.ഇ\n03 Feb, 2020 at 11:24 PM\nചൈനയിലേക്കും തിരിച്ചുമുള്ള വിമാന സർവീസുകൾ റദ്ദാക്കാൻ യു.എ.ഇ തീരുമാനിച്ചു. കൊറോണ വൈറസ് ബാധ തുടരുന്ന സാഹചര്യത്തിലാണ് നടപടി. വിമാനത്താവളത്തിലെ പരിശോധനാ നടപടികൾ തുടരും. ഫെബ്രുവരി അഞ്ചു മുതലാണ് ചൈന വിമാന സർവീസുകളുടെ വിലക്ക് പ്രാബല്യത്തിൽ വരിക.\nചൈനയിലെ വിവിധ നഗരങ്ങളിൽ രോഗബാധിതരുടെ എണ്ണം പെരുകിയ സാഹചര്യത്തിൽ മുൻകരുതൽ എന്ന നിലക്കാണ് നടപടി. എത്ര കാലത്തേക്കാണ് സർവീസ് നിർത്തി വെക്കുന്നതെന്ന കാര്യത്തിൽ തീരുമാനമായിട്ടില്ല. കൊറോണ നിയന്ത്രണ വിധേയമാക്കാൻ ചൈന നടത്തി വരുന്ന നീക്കങ്ങളിൽ ഏറെ പ്രതീക്ഷയുണ്ടെന്ന് യു.എ.ഇ ജനറൽ സിവിൽ ഏവിയേഷൻ അതോറിറ്റി പ്രസ്താവനയിൽ അറിയിച്ചു. അതേ സമയം ബിജിങ്ങിലേക്കുള്ള സർവീസുകൾ തുടരും. യാത്രക്കാർ നേരത്തെ തന്നെ വിമാനത്താവളത്തിൽ എത്തണമെന്ന് അധികൃതർ നിർദേശിച്ചു.\nകൊറോണ സ്ഥിരീകരിച്ച5പേരുടെ നില ഭദ്രമാണ്. ഇവർ അതിവേഗം സുഖം പ്രാപിച്ചു വരികയാണ്. അഞ്ചു പേരുമായി സമ്പർക്കം പുലർത്തിയവരെ കണ്ടെത്താൻ അധികൃതർ നടപടി സ്വീകരിച്ചിട്ടുണ്ട്. യു.എ.ഇയിൽ പുതിയ കൊറോണ കേസുകളൊന്നും റിപ്പോർട്ട് ചെയ്തിട്ടില്ലെന്നും മന്ത്രായം വ്യകതമാക്കി.\nയു എ ഇയുടെ ചൊവ്വ പര്യവേഷണ ദൗത്യമായ ഹോപ് പ്രോബ് മിഷന് അന്തിമഘട്ടത്തിലേക്ക്


വ്യാജ വിദ്യാഭ്യാസ യോഗ്യത കാണിച്ച് തെരഞ്ഞെടുപ്പ് കമ്മീഷനെ തെറ്റിദ്ധരിപ്പിച്ചു; സി.പി.എം നേതാവ് ഷാഹിദാ കമാലിനെതിരെ പരാതി – Jaihind TV\nവ്യാജ വിദ്യാഭ്യാസ യോഗ്യത കാണിച്ച് തെരഞ്ഞെടുപ്പ് കമ്മീഷനെ തെറ്റിദ്ധരിപ്പിച്ചു; സി.പി.എം നേതാവ് ഷാഹിദാ കമാലിനെതിരെ പരാതി\nവ്യാജ വിദ്യാഭ്യാസ യോഗ്യത കാണിച്ച് സര്‍ക്കാരിനെയും തെരഞ്ഞെടുപ്പ് കമ്മീഷനെയും തെറ്റിദ്ധരിപ്പിച്ചെന്ന് ചൂണ്ടിക്കാട്ടി സി.പി.എം നേതാവും വനിതാ കമ്മീഷന് അംഗവുമായ ഷാഹിദാ കമാലിനെതിരെ വിജിലന്‍സില് പരാതി. വിവരാവകാശ രേഖ പ്രകാരമാണ് ഷാഹിദ കമാല് തെരഞ്ഞെടുപ്പ് കമ്മീഷനെയും സർക്കാരിനെയും തെറ്റിദ്ധരിപ്പിച്ചതായി തെളിഞ്ഞത്. വനിതാ കമ്മീഷന് അംഗമായ ഷാഹിദ കമാലിന് തല്‍സ്ഥാനത്ത് തുടരാന് യോഗ്യതയില്ലെന്ന് കാണിച്ചാണ് വിജിലന്‍സില് പരാതി ലഭിച്ചിരിക്കുന്നത്.\nവനിതാ കമ്മീഷന് അംഗമാകാന് നല്‍കിയ അപേക്ഷയിലും 2009, 2011 തെരഞ്ഞെടുപ്പുകളില് സമർപ്പിച്ച സത്യവാങ്മൂലത്തിലും ബിരുദധാരിയാണെന്ന് ഷാഹിദ വ്യക്തമാക്കിയിരുന്നു. 87-90 കാലഘട്ടത്തില് അഞ്ചല് സെന്‍റ് ജോണ്‍സ് കോളേജില് നിന്ന് ബിരുദം നേടിയെന്നാണ് സത്യവാങ്മൂലത്തില് പറയുന്നത്. എന്നാല് കേരള സര്‍വകലാശാലയുടെ രേഖകളില് ഈ കാലയളവില് ഷാഹിദാ കമാല് ബിരുദം നേടിയിട്ടില്ലെന്നത് വ്യക്തമാണ്.\nബിരുദമുണ്ടെന്ന് തെറ്റായ വിവരം നല്‍കിയാണ് ഷാഹിദാ കമാല് വനിതാ കമ്മീഷന് അംഗമായതെന്നും തെരഞ്ഞെടുപ്പുകളില് മത്സരിച്ചതെന്നും വിജലന്‍സിന് ലഭിച്ച പരാതിയില് ചൂണ്ടിക്കാട്ടുന്നു. കമ്മിഷന് അംഗമാകാന് സമര്‍പ്പിച്ച അപേക്ഷയിലും ചടയമംഗലത്തും കാസര്‍കോട്ടും മത്സരിച്ചപ്പോഴും ഷാഹിദ പറഞ്ഞിരുന്ന വിദ്യാഭ്യാസ യോഗ്യത ബികോം ബിരുദം ആയിരുന്നു. സത്യസന്ധതയില്ലാത്ത, തെറ്റിദ്ധരിപ്പിക്കുന്ന പ്രവൃത്തിയാണ് ഷാഹിദയുടെ ഭാഗത്തുനിന്നുണ്ടായതെന്നും, വനിതാ കമ്മീഷന് അംഗമായി തുടരാന് യോഗ്യതയില്ലെന്നും പരാതിയില് ചൂണ്ടിക്കാട്ടുന്നു.\nഅതേസമയം ബി.കോം പൂര്‍ത്തിയാക്കി എന്ന് മാത്രമേ തെരഞ്ഞെടുപ്പ് കമ്മീഷനെ അറിയിച്ചിട്ടുള്ളുവെന്ന് ഷാഹിദ കമാല് പ്രതികരിച്ചു. കമ്മീഷനെയോ സർക്കാരിനെയോ കബളിപ്പിച്ചിട്ടില്ലെന്നും ഷാഹിദ കമാല് അവകാശപ്പെട്ടു. എന്നാല് ബികോം പാസായിട്ടില്ലെങ്കില് കോഴ്സ് തുടരുന്നുവെന്ന് കൃത്യമായി എഴുതണമായിരുന്നു എന്ന് തെരഞ്ഞെടുപ്പ് കമ്മീഷന് അറിയിച്ചു. പരാതി ലഭിച്ചാല് സര്‍ട്ടിഫിക്കറ്റ് ഹാജരാക്കാന് തെരഞ്ഞെടുപ്പ് കമ്മീഷന് ആവശ്യപ്പെടാം.


| മാണിയുള്ള മുന്നണിയില് ഞങ്ങളുണ്ടാകില്ല: എല്.ഡി.എഫില് എടുത്താല് സി.പി.ഐ. മുന്നണി വിടുമെന്നു കാനം | Mangalam\nFriday, February 23, 2018 Last Updated0Min 23 Sec ago English Edition\nThursday 15 Feb 2018 07.46 AM\nകറുകച്ചാല് (കോട്ടയം): കേരളാ കോണ്‍ഗ്രസി(എം)നെ എല്.ഡി.എഫില് എടുത്താല് സി.പി.ഐ. മുന്നണി വിടുമെന്ന ശക്തമായ താക്കീതുമായി സംസ്ഥാന സെക്രട്ടറി കാനം രാജേന്ദ്രന്. കേരളാ കോണ്‍ഗ്രസു(എം)ള്ള മുന്നണിയില് സി.പി.ഐ. ഉണ്ടാകില്ലെന്നും ന്യൂനപക്ഷങ്ങളിലേക്ക് ഇറങ്ങിച്ചെല്ലാന് മുന്നണിക്കു മധ്യസ്ഥപ്രാര്‍ഥനക്കാരുടെ ആവശ്യമില്ലെന്നും കാനം തുറന്നടിച്ചു. പാര്‍ട്ടി ജില്ലാസമ്മേളനത്തോടനുബന്ധിച്ചുള്ള പ്രതിനിധിസമ്മേളനം ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം.\nകെ.എം. മാണിയെ കൂടെക്കൂട്ടുന്നത് എല്.ഡി.എഫിനു നഷ്ടമുണ്ടാക്കും. അഴിമതിക്കെതിരായ നിലപാടുകള് ദുര്‍ബലമാകാന് അതു കാരണമാകും. ന്യൂനപക്ഷങ്ങളിലേക്ക് ഇറങ്ങിച്ചെല്ലാന് എല്.ഡി.എഫിനു മധ്യസ്ഥപ്രാര്‍ഥനക്കാരുടെ ആവശ്യമില്ല. പറയാനുള്ളതു പറഞ്ഞു ഇനി അവര് തീരുമാനിക്കട്ടെ- സി.പി.എമ്മിനെ സൂചിപ്പിച്ച് കാനം പറഞ്ഞു.\nമാണിയുമായി സഖ്യമുണ്ടാക്കാനുള്ള സി.പി.എം. നീക്കത്തെ പ്രസംഗത്തിലുടനീളം കാനം നിശിതമായി വിമര്‍ശിച്ചു. ഓനെ വിശ്വസിക്കാന് കൊള്ളില്ലെന്നു മാണിയെക്കുറിച്ച് ഇ.കെ. നായനാര് നിയമസഭയില് പറഞ്ഞ വാക്കുകള് സി.പി.ഐ. സ്വീകരിക്കുന്നു. ഇടതുമുന്നണി വിട്ടവരെല്ലാം തിരിച്ചുവരണമെന്നാണു സി.പി.ഐയുടെ ആഗ്രഹം. എന്നാല്, വിട്ടുപോയവരുടെ പട്ടികയിലില്ലാത്ത ചിലര് മുന്നണിയുടെ ഭാഗമാണെന്നു ചിലര് പ്രചരിപ്പിക്കുന്നു. സി.പി.ഐ. ദുര്‍ബലമായെന്നാണു ചില സ്‌നേഹിതരുടെ പ്രചാരണം. ഇടത് ഐക്യത്തിനായി സി.പി.ഐ. ഇറങ്ങിവന്നശേഷമാണു പലര്‍ക്കും സെക്രട്ടേറിയറ്റ് കാണാന് അവസരമുണ്ടായതെന്ന് ഓര്‍ക്കണം.\nസി.പി.ഐയാണു ശരിയെന്നു ജനം ചിന്തിക്കുന്നു. അതില് പരിഭവിച്ചിട്ടു കാര്യമില്ല. വേറേതെങ്കിലും ഗോളത്തില്‍നിന്നു വന്നു പറയുന്നതുപോലെ സി.പി.ഐക്കെതിരേ പറയാതിരിക്കുകയാണു നല്ലത്. ഇത്രനാളും കൂടെക്കഴിഞ്ഞിട്ടും ചാരിത്ര്യത്തില് സംശയിക്കുന്നവരോട് എന്തു പറയാന്? നിക്ഷിപ്ത താത്പര്യങ്ങളാണ് ഇതിനു പിന്നില്. ഇടതുമുന്നണി ഏതെങ്കിലും തരത്തിലുള്ള ഭീഷണി നേരിടുന്നില്ല. യു.ഡി.എഫില് പ്രശ്‌നമുണ്ടാകുമ്പോള് അവരെ സഹായിക്കാനുള്ള ബാധ്യത എല്.ഡി.എഫിനില്ല- കാനം വ്യക്തമാക്കി.\nസി.പി.ഐയെ ദുര്‍ബലമാക്കി മുന്നണി ശക്തിപ്പെടുത്താമെന്ന് കരുതേണ്ട; സി.പി.എമ്മിനെതിരെ കാനം


പ്രിന്‍സ് മരിച്ചത് എയ്ഡ്‌സ് ബാധിച്ച്? രോഗം ദൈവം സുഖപ്പെടുത്തുമെന്ന് വിശ്വസിച്ച് ചികിത്സയ്ക്ക് തയ്യാറായിരുന്നില്ല | Kairali News | kairalinewsonline.com\nന്യൂയോര്‍ക്ക്: അന്തരിച്ച പ്രശസ്ത പോപ് ഗായകന് പ്രിന്‍സ് എയ്ഡ്‌സ് ബാധിതനായിരുവെന്ന് അന്തര്‍ദേശീയ മാധ്യമങ്ങളില് റിപ്പോര്‍ട്ട്. എയ്ഡ്‌സ് ബാധിതനായിരുന്ന പ്രിന്‍സ് രോഗം ദൈവം സുഖപ്പെടുത്തുമെന്ന് വിശ്വസിച്ച് ചികിത്സയ്ക്ക് തയ്യാറായിരുന്നില്ലെന്നും റിപ്പോര്‍ട്ടുകളില് പറയുന്നു.\nപ്രിന്‍സ് വേദനാസംഹാരിക്ക് അടിമപ്പെട്ടിരുന്നതായും മരണസമയത്ത് പോലും വേദന സംഹാരി ഉപയോഗിച്ചിരുന്നുവെന്നുമാണ് റിപ്പോര്‍ട്ടുകള്. പ്രിന്‍സിന്റെ മരണം ആത്മഹത്യയാണോ സ്വാഭാവിക മരണമാണോ എന്ന സംശയം നില നില്‍ക്കവെയാണ് പേരു വെളിപ്പെടുത്താത്ത ലോ എന്‍ഫോഴ്‌സ്‌മെന്റ് വൃത്തങ്ങള് പുതിയ റിപ്പോര്‍ട്ടുകള് പുറത്തുവിട്ടിരിക്കുന്നത്. കടുത്ത ‘യഹോവ സാക്ഷി’ വിശ്വാസി കൂടിയായിരുന്ന പ്രിന്‍സ് പ്രാര്‍ത്ഥന മാത്രമാണ് രോഗം ഭേദമാകാനുള്ള ഏകവഴിയെന്ന് വിശ്വസിച്ചിരുന്നു.\n1990കളില് തന്നെ പ്രിന്‍സ് എച്ച്‌ഐവി ബാധിതനാണെന്ന് തിരിച്ചറിഞ്ഞിരുന്നെന്നും എന്നാല് കാര്യങ്ങള് മോശമായത് കഴിഞ്ഞ വര്‍ഷം അവസാനത്തോടെയാണെന്നും റിപ്പോര്‍ട്ടില് പറയുന്നു. ആറു മാസം മുമ്പാണ് പ്രിന്‍സിന് രോഗം മുര്‍ച്ഛിക്കുന്ന അവസ്ഥയില് എത്തിയത്. ശരീരത്തിന്റെ തൂക്കം കുറഞ്ഞ് മരിക്കുമ്പോള് വെറും 36 കിലോ മാത്രമായി കുറഞ്ഞു. 57കാരനായിരുന്ന പ്രിന്‍സിന്റെ രക്തത്തിലെ കൗണ്ട് കുറഞ്ഞപോയതിനെ തുടര്‍ന്ന് ഡോക്ടര്‍മാര് മുന്നറിയിപ്പ് നല്‍കിയിരുന്നു. താപനില ക്രമാനുഗതമായി താഴുകയും ചെയ്തതായി ഡോക്ടര്‍മാര് പറഞ്ഞെന്നും റിപ്പോര്‍ട്ട് പുറത്തുവിട്ട നാഷണല് എന്‍ക്വയറര് പറയുന്നു.\nവേദനാസംഹാരിയുടെ അമിതമായ ഉപയോഗമാണ് പെട്ടെന്നുള്ള മരണത്തിന് കാരണമായതെന്നും മരിക്കുമ്പോള് പോലും ഇവ ഉപയോഗിച്ചിരുന്നെന്നും പറയുന്നു. വേദനാസംഹാരിയുടെ അമിതമായ ഉപയോഗമായിരുന്നു മരണകാരണമെന്നായിരുന്നു പ്രിന്‍സിന്റെ മരണവുമായി ബന്ധപ്പെട്ട് ആദ്യം പുറത്തു വന്ന റിപ്പോര്‍ട്ടുകള്. ഇദ്ദേഹത്തിന്റെ പോസ്റ്റുമോര്‍ട്ടം റിപ്പോര്‍ട്ടുകള് പുറത്തുവിട്ടിട്ടില്ല.\nപ്രിന്‍സ് റോജര് നെല്‍സണ് എന്നാണ് പ്രിന്‍സ് എന്ന ചുരുക്കപ്പേരില് അറിയപ്പെട്ട സംഗീതജ്ഞന്റെ മുഴുവന് പേര്. ഗായകന്, ഗാനരചയിതാവ്, നടന്, ഉപകരണ സംഗീതജ്ഞന്, സംവിധായകന്, റെക്കോര്‍ഡ് പ്രൊഡ്യൂസര് എന്നീ നിലകളില് പ്രശസ്തനാണ് പ്രിന്‍സ്. മൂന്ന് പതിറ്റാണ്ടില് അധികമായി പോപ്, റോക് ഉള്‍പ്പടെയുള്ള പാശ്ചാത്യ സംഗീത രംഗത്ത് നിറഞ്ഞു നിന്നു. വാര്‍ണര് ബ്രോസ്, പെയ്‌സ് ലി പാര്‍ക്, എന്‍പിജി, അരിസ്റ്റ യൂണിവേഴ്‌സല് എന്നിവയ്ക്ക് വേണ്ടി പ്രവര്‍ത്തിച്ചു.\nപര്‍പ്പിള് റെയ്ന് എന്ന സംഗീത ആല്‍ബത്തിന് 1984ല് പ്രിന്‍സിന് ഓസ്‌കര് പുരസ്‌കാരം ലഭിച്ചു.7ഗ്രാമി പുരസ്‌കാരങ്ങള് നേടിയിട്ടുണ്ട്. ഒരു ഗോള്‍ഡന് ഗ്ലോബ് പുരസ്‌കാരവും ലഭിച്ചു. 15ലധികം സംഗീത ആല്‍ബങ്ങളും പ്രിന്‍സ് രചിച്ചു. 2004ല് റോക്ന് റോള് ഹാള് ഓഫ് ഫെയിം ആയി ആദരിക്കപ്പെട്ടു. നിരവധി വിദേശ രാജ്യങ്ങളിലും പ്രിന്‍സ് സംഗീത ആല്‍ബങ്ങള് അവതരിപ്പിച്ചു. 20ഓളം സ്റ്റുഡിയോ ആല്‍ബങ്ങളും നാല് തത്സമയ ആല്‍ബങ്ങളും ഉള്‍പ്പടെ നിരവധി ആല്‍ബങ്ങള് പ്രിന്‍സിന്റേതായുണ്ട്.\nTags: AidsMusic icon PrincePainkillersPop Singer Prince


kerala congress candidate\nകോട്ടയം: കേരള കോണ്‍ഗ്രസ് സ്ഥാനാര്‍ഥി പട്ടിക പുറത്ത് വിട്ടു. പാലയില് കെ.എം മാണിയും കടുത്തുരുത്തിയില് മോന്‍സ് ജോസഫും മത്സരിക്കും. കല്ലൂപ്പാറ സിറ്റിങ് എം.എല്.എ ജോസഫ് എം പുതുശ്ശേരിക്ക് സീറ്റില്ല.\nപാല-കെ.എം മാണി. ചങ്ങനാശ്ശേരി-സി.എഫ് തോമസ്,കടുത്തുരുത്തി- മോന്‍സ് ജോസഫ്, തിരുവല്ല-വിക്ടര് ടി തോമസ്, ആലത്തൂര്-കെ കുശലകുമാര്, തളിപ്പറമ്പ്- ജോബ് മൈക്കിള്, പേരാമ്പ്ര- അഡ്വ.മുഹമ്മദ് ഇഖ്ബാല്, ഏറ്റുമാനൂര്-തോമസ് ചാഴിക്കാടന്, ഇടുക്കി-റോഷി അഗസ്റ്റിന്, കോതമംഗലം-ടി.യു കുരുവിള, ഇരിങ്ങാലക്കുട- തോമസ് ഉണ്ണിയാടന്, കുട്ടനാട്- ഡോ. കെ.സി ജോസഫ്, പൂഞ്ഞാര്- പി.സി ജോര്‍ജ്, കാഞ്ഞിരപ്പള്ളി-ഫ്രൊ. എന്.ജയരാജ്.\nകടുത്ത അനീതി- ജോസഫ് എം പുതുശ്ശേരി\nകെ.എം മാണി തന്നോട് കാണിച്ചത് കടുത്ത അനീതിയാണെന്ന് ജോസഫ് എം പുതുശ്ശേരി. തന്നെ ഒഴിവാക്കിയതിന്റെ കാരണം ഇതുവരെ അറിയിച്ചിട്ടല്ല. ഇത് തന്നെ അപമാനിക്കുന്നതിന് തുല്യമാണ്. ഭാവി പരിപാടികള് ആലോചിച്ച് തീരുമാനിക്കുമെന്നും അദ്ദേഹം പറഞ്ഞു. നിലവില് കല്ലൂപ്പാറ എം.എല്.എയാണ് ജോസപ് എം.പുതുശ്ശേരി.


കണ്ണൂരില് ബിജെപി പ്രവര്‍ത്തകന് വെട്ടേറ്റു : സംഭവത്തിന് പിന്നില് സിപിഎം എന്ന് സംശയം – EBM News Malayalam\nകണ്ണൂര്: കണ്ണൂര് ജില്ലയിലെ പാനൂരില് ബിജെപി പ്രവര്‍ത്തകന് വെട്ടേറ്റു. പാനൂര് ചെണ്ടയാട് സ്വദേശി ശ്യാംജിത്തിനാണ് വെട്ടേറ്റത്. ഇയാളെ തലശ്ശേരിയിലെ ഇന്ദിരാഗാന്ധി ആശുപത്രിയില് പ്രാഥമിക ചികിത്സ നല്‍കിയ ശേഷം കോഴിക്കോട് മെഡിക്കല് കോളേജ് ആശുപത്രിയിലേക്ക് മാറ്റി.\nസംഭവത്തിന് പിന്നില് സിപിഎം പ്രവര്‍ത്തകരാണെന്ന് ബിജെപി നേതൃത്വം ആരോപിച്ചു. പാനൂരില് ഏതാനും ദിവസങ്ങളായി സിപിഎം-ബിജെപി സംഘര്‍ഷം നിലനില്‍ക്കുകയാണ്. ഇതിന്‍റെ തുടര്‍ച്ചയാണ് തിങ്കളാഴ്ചത്തെ സംഭവമെന്നാണ് വിലയിരുത്തല്.\nകൂടുതല് അക്രമ സംഭവങ്ങള് ഉണ്ടാകാതിരിക്കാന് സ്ഥലത്ത് കനത്ത പോലീസ് കാവല് ഏര്‍പ്പെടുത്തി.കഴിഞ്ഞ ദിവസം കണ്ണൂര് കൂത്തുപറമ്പ് മാനന്തേരിയിലുണ്ടായ സംഘര്‍ഷത്തില് രണ്ട് സി.പി.എം പ്രവര്‍ത്തകര്‍ക്ക് പരിക്കേറ്റിരുന്നു.\nഈ സംഭവവുമായി ബന്ധപ്പെട്ട് ഒരു ആര്‍എസ്‌എസ് പ്രവര്‍ത്തകനെ പോലീസ് പിടികൂടിയിരുന്നു. കഴിഞ്ഞ കുറച്ച് ദിവസങ്ങളായി കണ്ണൂര് ജില്ലയുടെ വിവിധ ഭാഗങ്ങളില് അക്രങ്ങള് നടന്നുകൊണ്ടിരിക്കുകയാണ്.


നിര്‍മ്മല സീതാരാമന്റെ പ്രഖ്യാപനങ്ങള് രാജ്യത്തെ പിന്നോട്ടടിപ്പിക്കും: അമിര്‍ജിത്ത് കൗര് - Janayugom Online\nതാജ്മഹൽ സന്ദർശകർക്കായി തുറ�...\nRemya Menon September 21st, 2020\nHome / News / Kerala / നിര്‍മ്മല സീതാരാമന്റെ പ്രഖ്യാപനങ്ങള് രാജ്യത്തെ പിന്നോട്ടടിപ്പിക്കും: അമിര്‍ജിത്ത് കൗര്\nPosted on September 02, 2019, 10:19 pm\nആലപ്പുഴ: കേന്ദ്ര ധനമന്ത്രി നിര്‍മ്മല സീതാരാമന്റെ പ്രഖ്യാപനങ്ങള് രാജ്യത്തെ പിന്നോട്ടടിപ്പിക്കുമെന്ന് എഐടിയുസി ജനറല് സെക്രട്ടറി അമിര്‍ജിത്ത് കൗര്. പൊതുമേഖല ബാങ്കുകളുടെ എണ്ണം കുറക്കുന്നത് രാജ്യത്തെ സമ്പത്ത് വ്യവസ്ഥക്ക് തിരിച്ചടിയാകുമെന്നും ഏപ്രില് രണ്ട് മുതല് അഞ്ച് വരെ എഐടിയുസി ദേശീയ സമ്മേളനത്തിന്റെ സ്വാഗത സംഘം രൂപീകരണ യോഗം ഉദ്ഘാടനം ചെയ്തുകൊണ്ട് അവര് പറഞ്ഞു.\nമോഡി ഭരണത്തിന് കീഴില് രാജ്യം പിന്നോട്ട് പോകുകയാണ്. ജിഡിപി അഞ്ച് ശതമാനം താഴെയായി. ഭൂരിഭാഗം പൊതുമേഖല സ്ഥാപനങ്ങളും വ്യവസായ സ്ഥാപനങ്ങളും തകര്‍ച്ചയുടെ വക്കിലാണ്. ബിഎസ്എന്‍എല് അടക്കമുള്ള പൊതുമേഖല സ്ഥാപനങ്ങളെ തകര്‍ക്കുന്ന നടപടിയാണ് കേന്ദ്രസര്‍ക്കാരിന്റേത്. ഐടി, ടെക്‌സ്റ്റൈല്, ചെറുകിട വ്യവസായം തുടങ്ങിയ മേഖലകളും രൂക്ഷമായ പ്രതിസന്ധിയിലായി. കാര്‍ഷിക രംഗവും തകര്‍ന്നു. തൊഴിലാളികള് ഇത്രയേറെ പ്രതിസന്ധി നേരിട്ട മറ്റൊരു കാലഘട്ടവുമില്ല. തൊഴിലാളികളുടെ സാമൂഹിക സുരക്ഷിതത്വം ഇല്ലാതാക്കാനാണ് കേന്ദ്രസര്‍ക്കാര് പടിപടിയായി ശ്രമിക്കുന്നതെന്നും അമര്‍ജിത്ത് കൗര് പറഞ്ഞു.\nഎഐടിയുസി സംസ്ഥാന പ്രസിഡന്റ് ജെ ഉദയഭാനു അധ്യക്ഷതവഹിച്ചു. സംസ്ഥാന ജനറല് സെക്രട്ടറി കെ പി രാജേന്ദ്രന് സ്വാഗതം പറഞ്ഞു. സിപിഐ ദേശീയ സെക്രട്ടേറിയേറ്റ് അംഗം ബിനോയ് വിശ്വം എംപി, സംസ്ഥാന അസിസ്റ്റന്റ് സെക്രട്ടറി കെ പ്രകാശ് ബാബു, സംസ്ഥാന എക്‌സിക്യൂട്ടീവ് അംഗം ടി പുരുഷോത്തമന് തുടങ്ങിയവര് സംസാരിച്ചു. എഐടിയുസി സംസ്ഥാന വൈസ് പ്രസിഡന്റ് ടി ജെ ആഞ്ചലോസ് സ്വാഗത സംഘം ഭാരവാഹികളുടെ നിര്‍ദ്ദേശം അവതരിപ്പിച്ചു. ആലപ്പുഴ ജില്ലാ സെക്രട്ടറി അഡ്വ. വി മോഹന്‍ദാസ് നന്ദി പറഞ്ഞു. സ്വാഗതസംഘം ഭാരവാഹികളായി പന്ന്യന് രവീന്ദ്രന്, ബിനോയ് വിശ്വം എംപി, കെ ഇ ഇസ്മയില്, ഇ ചന്ദ്രശേഖരന്, ടി പുരുഷോത്തമന്, പി തിലോത്തമന്, ഡോ പുതുശ്ശേരി രാമചന്ദ്രന് (രക്ഷാധികാരികള്) കാനം രാജേന്ദ്രന് (ചെയര്‍മാന്), ടി ജെ ആഞ്ചലോസ് (വര്‍ക്കിംഗ് ചെയര്‍മാന്), കെ പി രാജേന്ദ്രന് (ജനറല് കണ്‍വീനര്), പി പ്രസാദ് (ട്രഷറര്) എന്നിവരെ തെരഞ്ഞെടുത്തു.\nവിലക്കയറ്റം തടയാന് ശക്തമായി വിപണിയില് ഇടപെടും; മുഖ്യ മന്ത്രി\nപ്രളയബാധിതര്‍ക്ക് റേഷന് ഇളവ് നിഷേധിച്ച് കേന്ദ്രസര്‍ക്കാര്\nനടിയെ ആക്രമിച്ച കേസ്: സാക്ഷി വിസ്താരം ഇന്ന് നടക്കും


Malayalam news || നട്ടെല്ലു വളച്ചിട്ടില്ല; നിയമനടപടി സ്വീകരിക്കും: സെന്‍കുമാര്\nനട്ടെല്ലു വളച്ചിട്ടില്ല; നിയമനടപടി സ്വീകരിക്കും: സെന്‍കുമാര്\nസംസ്ഥാന പൊലീസ് മേധാവി സ്ഥാനത്തു നിന്നു ടി.പി. സെന്‍കുമാറിനെ മാറ്റിയ ഇടതുമുന്നണി സര്‍ക്കാരിന്റെ നടപടി വിവാദത്തിലേക്ക്. സര്‍വീസ് ചട്ടങ്ങളും സീനിയോറിറ്റിയും ലംഘിച്ചുള്ള നടപടിക്കെതിരേ ഡിജിപി സെന്‍കുമാര് നിയമ നടപടി സ്വീകരിക്കും. തന്റെ മാറ്റം സുപ്രീംകോടതി ഉത്തരവിന്റെയും കേരള പൊലീസ് ആക്ടിന്റെയും ലംഘനമാണെന്നും അദ്ദേഹം മാധ്യമങ്ങളുടെ ചോദ്യത്തിന് മറുപടി നനല്‍കി. സ്ഥാനമാനങ്ങള്‍ക്കായി ആരുടെ മുന്നിലും നട്ടെല്ലു വളച്ചിട്ടില്ലെന്നു ഫേസ്‌ബുക്കിലും സെന്‍കുമാര് പോസ്‌റ്റ് ചെയ്‌തു. സെന്‍ട്രല് അഡ്‌മിനിസ്‌ട്രേറ്റീവ് ട്രൈബ്യൂണലിനെ സമീപിക്കാനാണു സെന്‍കുമാറിന്റെ തീരുമാനം. താനുമായി യോജിച്ചു പോകാന് കഴിയില്ലെങ്കില് സര്‍ക്കാരിനു അതു മാന്യമായി അറിയിക്കാമായിരുന്നു. എല്ലാ സര്‍ക്കാരിനും നയമുണ്ടാകാം. അവര്‍ക്കു താത്‌പര്യമുള്ള ഉദ്യോഗസ്ഥരുമുണ്ട്. ബെഹ്‌റയെപ്പോലെ നില്‍ക്കുന്ന ഒരാളല്ല സെന്‍കുമാര്. എന്തായാലും എനിക്കൊരിക്കലും ലോക്‌നാഥ് ബെഹ്‌റയാകാനാവില്ലെന്നും സെന്‍കുമാര് വ്യക്തമാക്കി. സ്ഥാനമാറ്റത്തിനെതിരെ സെന്‍കുമാര് കടുത്ത പ്രതിഷേധം പ്രകടിപ്പിച്ചപ്പോള് ഇക്കാര്യത്തില് തന്റെ പ്രതികരണം പിന്നീടെന്നു മുഖ്യമന്ത്രി പിണറായി വിജയന് പ്രതികരിച്ചു. മുന്നറിയിപ്പൊന്നുമില്ലാതെ മാറ്റിയ സര്‍ക്കാര് നടപടിയില് പ്രതിഷേധിച്ച് സെന്‍കുമാര് മൂന്നു ദിവസത്തെ അവധിയില് പ്രവേശിച്ചു.\nപുതിയ തീരുമാനത്തിനു പിന്നിലെ നിയമപ്രശ്‌നങ്ങളെക്കുറിച്ചും ചട്ടലംഘനത്തെക്കുറിച്ചും വ്യക്തമായി അറിയാമെന്നു സെന്‍കുമാര് പറഞ്ഞു. സുപ്രീംകോടതി ഉത്തരവും കേരള പൊലീസ് ആക്ടും നിലവിലുണ്ട്. എന്നാല് വാശിപിടിച്ച് ഡിജിപിയായി ഇരിക്കുന്നതില് അര്‍ഥമില്ല. സര്‍ക്കാരിനു വിശ്വാസമില്ലെങ്കില് പിന്നെ ആ പദവിയിലിരിക്കുന്നതു സര്‍ക്കാരിനും ഇരിക്കുന്ന ആള്‍ക്കും ഒരുപോലെ ബുദ്ധിമുട്ടാകും. ജോലി നന്നായിട്ടു തന്നെ ചെയ്‌തിട്ടുണ്ട്. ആരെയും അനാവശ്യമായി ഉപദ്രവിച്ചിട്ടില്ല. നിയമവിരുദ്ധ പ്രവൃത്തികള് ചെയ്‌തിട്ടില്ല. ആരെയും അതിനു പ്രേരിപ്പിച്ചിട്ടുമില്ല. പഞ്ചനക്ഷത്ര ഹോട്ടലുകളിലും ക്ലബ്ബുകളിലും പോയി ഇരുന്നിട്ടില്ല. ഓഫീസിലും ജോലി കഴിഞ്ഞാല് വീട്ടിലുമാണു താന് പോയിരുന്നത്. പദവിയില് നിന്നു നീക്കിയതില് സര്‍വീസ് ചട്ടങ്ങള് ലംഘിക്കപ്പെട്ടുവെന്നു ബോധ്യപ്പെടുത്തുമെന്നും സെന്‍കുമാര് പറഞ്ഞു. അതേസമയം, സ്ഥാനമാനങ്ങള് തേടി താന് ആരുടെയും പിന്നാലെ പോയിട്ടില്ലെന്നും സര്‍ക്കാര് തന്നെ ഏല്‍പ്പിച്ച ഉത്തരവാദിത്വം ഭംഗിയായി നിറവേറ്റുമെന്നും ഡിജിപി ലോക്‌നാഥ് ബെഹ്‌റ പ്രതികരിച്ചു. കഴിഞ്ഞ ദിവസം അര്‍ധരാത്രിനടത്തിയ സ്ഥലംമാറ്റത്തില് സംസ്ഥാന പൊലീസ് മേധാവി സ്ഥാനത്തു നിന്നു ടി.പി. സെന്‍കുമാറിനെ കേരള പൊലീസ് ഹൗസിംഗ് ആന്‍ഡ് കണ്‍സ്‌ട്രക്‌ഷന് കോര്‍പറേഷന് സിഎംഡിയായാണു മാറ്റിയത്.


പൊലീസുകാര്‍ക്ക് രാഖി കെട്ടി മഹിളാമോര്‍ച്ച! - Oneindia Malayalam\nPublished : August 16, 2017, 02:34\nപൊലീസുകാര്‍ക്ക് രാഖി കെട്ടി മഹിളാമോര്‍ച്ച!\nമഹിളാമോര്‍ച്ച പ്രവര്‍ത്തകര് സ്റ്റേഷനില് കയറി രാഖി കെട്ടിയ സംഭവത്തില് നാല് പൊലീസുകാര്‍ക്ക് കാരണംകാണിക്കല് നോട്ടീസ്. രക്ഷാബന്ധന്റെ ഭാഗമായി തിരുവനന്തപുരം നരുവാമൂട് പൊലീസ് സ്റ്റേഷനിലാണ് മഹിളാമോര്‍ച്ചാ പ്രവര്‍ത്തകര് കടന്നുകയറി രാഖി കെട്ടിയത്. എഎസ്‌ഐ ശശികുമാര്, സീനിയര് സിവില് പൊലീസ് ഓഫീസര്‍മാരായ ജയകുമാര്, ബിനു, സുനില് എന്നിവര്‍ക്കാണ് കാരണംകാണിക്കല് നോട്ടീസ് ലഭിച്ചിരിക്കുന്നത്.\nbjp police kerala police police station rakhi


കോണ്‍ഗ്രസില് ചേര്‍ന്ന കുടുംബത്തിന് സിപിഎം ഊരുവിലക്ക്; മക്കളെയും പാര്‍ട്ടിക്കാര് പരസ്യമായി തല്ലുന്നു | Thayambaka\nHome Breaking News കോണ്‍ഗ്രസില് ചേര്‍ന്ന കുടുംബത്തിന് സിപിഎം ഊരുവിലക്ക്; മക്കളെയും പാര്‍ട്ടിക്കാര് പരസ്യമായി തല്ലുന്നു\nകോണ്‍ഗ്രസില് ചേര്‍ന്ന കുടുംബത്തിന് സിപിഎം ഊരുവിലക്ക്; മക്കളെയും പാര്‍ട്ടിക്കാര് പരസ്യമായി തല്ലുന്നു\nPosted By: thayambakaon: May 21, 2017 In: Breaking News, Local, PoliticsNo Comments\nപാലക്കാട്: പാര്‍ട്ടി വിട്ട് കോണ്‍ഗ്രസില് ചേര്‍ന്ന കുടുംബത്തിന് സി.പി.എം ഊരുവിലക്ക് കല്‍പ്പിച്ചതായി ആക്ഷേപം. കുഴല്‍മന്ദം തോട്ടുപാലത്തെ കര്‍ഷകനായ വിജയനും കുടുംബവുമാണ് പാര്‍ട്ടിയുടെ അപ്രഖ്യാപിത ഊരുവിലക്ക് നേരിടുന്നത്. ഈ കുടുംബം പതിറ്റാണ്ടുകളായി സി.പി.എം അനുഭാവികളായിരുന്നു. എന്നാല് പ്രാദേശികമായി ഉണ്ടായ ചില അഭിപ്രായ ഭിന്നതകളെ തുടര്‍ന്ന് 2015ല് ഇവര് കോണ്‍ഗ്രസില് ചേരുകയായിരുന്നു.\nപാര്‍ട്ടി വിട്ടശേഷം തങ്ങളെ നാട്ടില് സ്വസ്ഥമായി ജീവിക്കാന് പ്രദേശിക സി.പി.എം നേതാക്കള് അനുവദിക്കുന്നില്ലെന്നാണ് വിജയന്റെ പരാതി. വീടിന് നേരെ പലതവണ കല്ലേറുണ്ടായി, കൃഷി നശിപ്പിക്കുന്നതും പതിവാണ്. ബന്ധുക്കളുടെ വിവാഹത്തില് പോലും പങ്കെടുക്കാനാകാത്ത അവസ്ഥയാണ് നിലനില്‍ക്കുന്നതെന്നും വിജയന് പറയുന്നു.\nബുധനാഴ്ച്ച പ്രദേശവാസി കൂടിയായ ഒരു ബന്ധുവിന്റെ വിവാഹമുണ്ടായിരുന്നുവെങ്കിലും താനോ കുടുംബമോ പങ്കെടുത്താല് വേറെയാരും വിവാഹവുമായി സഹകരിക്കില്ലെന്ന് പാര്‍ട്ടിക്കാര് ഭീഷണിപ്പെടുത്തി. തുടര്‍ന്ന് കത്ത് നല്‍കി തന്നെ വിവാഹം ക്ഷണിച്ച ബന്ധു വിവാഹത്തില് പങ്കെടുക്കരുതെന്ന് ആവശ്യപ്പെട്ടു. തന്റെ മക്കളെയും പാര്‍ട്ടിക്കാര് പരസ്യമായി തല്ലുന്ന അവസ്ഥയാണ് നിലനില്‍ക്കുന്നതെന്ന് വിജയന് പറയുന്നു.\nഅതേസമയം വിജയന് പറയുന്ന പ്രശ്‌നം പരിശോധിക്കുമെന്ന് ആലത്തൂര് എംഎല്‍എ കെ.ഡി.പ്രസന്നന് അറിയിച്ചു. എന്നാല് ആരോപണങ്ങള് അടിസ്ഥാനരഹിതമാണെന്നും സി.പി.എം ബ്രാഞ്ച് സെക്രട്ടറിയും വിജയന്റെ അയല്‍വാസിയുമായ ഷണ്‍മുഖന് വ്യക്തമാക്കുന്നു.\nതലസ്ഥാനത്ത് തെരുവു നായയുടെ കടിയേറ്റ് വീണ്ടും ഒരാള് കൂടി മരിച്ചു


മോദിജീ, ഹിന്ദുക്കളുടെ പ്രത്യുൽപാദന നിരക്ക് കുറവാണ്, വിവാഹപ്രായം കൂട്ടരുത് - Boolokam\nമോദിജീ, ഹിന്ദുക്കളുടെ പ്രത്യുൽപാദന നിരക്ക് കുറവാണ്, വിവാഹപ്രായം കൂട്ടരുത്; വർഗീയ- വ്യാജവാദവുമായി രാഹുൽ ഈശ്വർ.\nസ്ത്രീകളുടെ കുറഞ്ഞ വിവാഹപ്രായം പുനർനിശ്ചയിക്കുമെന്ന പ്രഖ്യാപനത്തിൽ പ്രധാനമന്ത്രിയോട് വർഗീയ- വിദ്വഷ പരാമർശം നിറഞ്ഞ ആവശ്യവുമായി രാഹുൽ ഈശ്വർ. ഹിന്ദുക്കളുടെ പ്രത്യുൽപ്പാദന നിരക്ക് കുറയുകയാണെന്നും അതിനാൽ വിവാഹപ്രായം കൂട്ടരുതെന്നുമാണ് ഇയാൾ ട്വിറ്ററിലൂടെ ആവശ്യപ്പെടുന്നത്. വിവാഹപ്രായം കൂട്ടുന്നത് ഹിന്ദുക്കൾക്ക് ആത്മഹത്യാപരമാണെന്നും ഇയാൾ പറയുന്നു.\n‘മോദി ജി, ദൈവത്തെയോർത്തും ഹിന്ദുക്കളെ കരുതിയും പെൺകുട്ടികളുടെ വിവാഹപ്രായം 21 ആക്കി ഉയർത്തരുത്. ഹിന്ദുക്കളുടെ പ്രത്യുൽപാദന നിരക്ക് ഇപ്പോൾ തന്നെ കുറയുകയാണ്. മുസ്‌ലിം വ്യക്തിനിയമപ്രകാരം പെൺകുട്ടിക്ക് 16 വയസിൽ കല്യാണം കഴിക്കാം. എന്നാൽ വിവാഹപ്രായം കൂട്ടുന്നതിലൂടെ ഹിന്ദു ജനസംഖ്യ വീണ്ടും കുറയും’- എന്നാണ് രാഹുൽ ഈശ്വറിന്റെ വാദം.\nരാജ്യത്തെ നിയമപ്രകാരം എല്ലാ വിഭാഗക്കാർക്കും സ്ത്രീകളുടെ കുറഞ്ഞ വിവാഹപ്രായം 18 ആയിരിക്കെയാണ് മുസ്‌ലിംകൾക്കെതിരെ വസ്തുതാവിരുദ്ധമായ പ്രസ്താവന രാഹുൽ ഈശ്വർ നടത്തിയിരിക്കുന്നത്.\nപെൺകുട്ടികളുടെ വിവാഹപ്രായം ഉയർത്തുന്നത് ഹിന്ദുക്കൾക്ക് ആത്മഹത്യാപരം ആണെന്നും രാഹുൽ മറ്റൊരു ട്വീറ്റിൽ പറയുന്നു. മൂന്ന് പോയിന്‍റുകളാണ് ഇതുമായി ബന്ധപ്പെട്ട് ചൂണ്ടിക്കാട്ടുന്നത്. ഹിന്ദു പ്രത്യുൽപാദന നിരക്ക് വീണ്ടും കുറയും, മുസ്‌ലിം വിവാഹപ്രായം വ്യക്തിനിയമ ബോർഡ് തീരുമാനിക്കുന്നു, നിയമ കമ്മീഷൻ മുന്നോട്ടുവച്ച നിർദേശം സ്ത്രീക്കും പുരുഷനും 18 വയസ് എന്നാണ്- രാഹുൽ പറയുന്നു.\nഇതിന് പിന്നാലെ മോദിയെ പ്രകീർത്തിച്ചു കൊണ്ടുള്ള ട്വീറ്റുകളുമുണ്ട്. മുസ്ലിം പ്രത്യുൽപാദനം വർധിക്കുന്നതിലല്ല, ഹിന്ദു പ്രത്യുൽപാദനം കുറയുന്നതിലാണ് ആശങ്കയെന്ന് മറ്റൊരു ട്വീറ്റിൽ ഇയാൾ പറയുന്നു. കഴിഞ്ഞ 50 വർഷത്തിനിടെ ഹിന്ദു ജനസംഖ്യ 10 ശതമാനം വരെ കുറഞ്ഞുവെന്നാണ് രാഹുൽ ഈശ്വറിന്റെ അവകാശവാദം. വൈകിയുള്ള വിവാഹവും ഇതിന്‍റെ കാരണങ്ങളിലൊന്നായി എടുത്തുപറയുന്നുണ്ട്.\nWoman's Legal Marriage Age\nPrevious articleഇനി വളർന്നു വരുന്ന പുതിയ തലമുറയെങ്കിലും “ഗാന്ധർവ്വ വൃക്ഷ”ങ്ങളിലെ ഈഗോ’ യിൽ തളച്ചിടാതിരിക്കട്ടെ\nNext articleഎന്തുകൊണ്ടാണ് ദൈവമെന്ന നുണ ഇത്രയും വിജയകരമായിത്തീർന്നത് ?\nഅധികം വൈകാതെ ഈ ഭൂ മുഖത്തു നിന്നും അപ്രത്യക്ഷമാകാൻ പോകുന്ന ഒരു ജനത December 5, 2020\nആശയത്തെ ഖണ്ഡിക്കാം, പക്ഷെ ചാപ്പ കുത്തുന്നതെന്തിന് ? December 5, 2020


തൃക്കാക്കര ഉപതെരഞ്ഞെടുപ്പ്; കളത്തിലിറങ്ങുന്നത് ആരൊക്കെ?\nഉമ തോമസ് തന്നെയായിരിക്കും കോണ്‍ഗ്രസിന്റെ ഫസ്റ്റ് ചോയ്‌സ്\nപതിനഞ്ചാം നിയമസഭയുടെ കാലയളവിലെ ആദ്യ ഉപതെരഞ്ഞെടുപ്പിനാണ് മേയ് 31 ന് തൃക്കാക്കര തയ്യാറെടുക്കുന്നത്. സിറ്റിംഗ് എംഎല്‍എ ആയിരുന്ന പി ടി തോമസിന്റെ നിര്യാണത്തെ തുടര്‍ന്നാണ് ഉപതെരഞ്ഞെടുപ്പ്. ജൂണ് മൂന്നിനാണ് വോട്ടെണ്ണല്. തുടര്‍ഭരണം കിട്ടിയ പിണറായി വിജയന് സര്‍ക്കാരിനും പ്രതിപക്ഷത്തിനും ഒരുപോലെ നിര്‍ണായകമായൊരു ഉപതെരഞ്ഞെടുപ്പായിരിക്കും തൃക്കാക്കരയിലേത്. കോണ്‍ഗ്രസിന്റെ തട്ടകമായ മണ്ഡലത്തില് ഒരു അട്ടിമറി വിജയം നേടാനായാല് സര്‍ക്കാരിനതുണ്ടാക്കുന്നത് വലിയ നേട്ടമായിരിക്കും. അതേസമയം, സീറ്റ് നിലനിര്‍ത്താന് കഴിഞ്ഞാല് സര്‍ക്കാരിനെതിരേയുള്ള തങ്ങളുടെ പ്രചാരണങ്ങള്‍ക്ക് ജനകീയ അംഗീകാരം കിട്ടിയെന്ന തരത്തില് ആഘോഷിക്കാന് കോണ്‍ഗ്രസിന് കഴിയും. എന്നാല്, ട്വന്റി-20, ആം ആദ്മി പാര്‍ട്ടി, ബിജെപി എന്നിവരുടെ വെല്ലുവിളികള് അത്ര നിസ്സാരമായി കാണാനും കഴിയില്ല. കഴിഞ്ഞ വര്‍ഷം നടന്ന നിയമസഭ തെരഞ്ഞെടുപ്പില് എറണാകുളത്ത് നേട്ടമുണ്ടാക്കുമെന്ന ആത്മവിശ്വാസം മുഴക്കിയെങ്കിലും ട്വന്റി-20ക്ക് തൃക്കാക്കരയിലടക്കം കാര്യമായ ചലനമൊന്നും ഉണ്ടാക്കാന് കഴിഞ്ഞിരുന്നില്ല. ഏറ്റവും ഒടുവില് പുറത്തു വരുന്ന വാര്‍ത്തകളനുസരിച്ച് ട്വന്റി-20 തൃക്കാക്കര ഉപതെരഞ്ഞെടുപ്പിന് ഇറങ്ങുന്നില്ലെന്നാണ് പറയുന്നത്. ആം ആദ്മി മത്സരിക്കുന്നുണ്ടെങ്കില് അവര്‍ക്ക് പിന്തുണ കൊടുക്കുകയായിരിക്കും ചെയ്യുക. എന്നാല് പരസ്യ പ്രചാരണത്തിനിറങ്ങില്ലെന്നും പറഞ്ഞു കേള്‍ക്കുന്നുണ്ട്. ശക്തനായ സ്ഥാനാര്‍ത്ഥിയുമായി കളത്തിലിറങ്ങുമെന്നാണ് ബിജെപി പറയുന്നത്. ബിജെപിക്ക് കാര്യമായ സ്വാധീനമുള്ള ഒരു മണ്ഡലമാണ് തൃക്കാക്കര. മുതിര്‍ന്ന നേതാവ് എ എന് രാധാകൃഷ്ണന്റെ പേരാണ് ബിജെപി പട്ടികയില് മുന്നിലുള്ളത്. ഒ എം ശാലിനി, ടി പി സിന്ധുമോള്, എസ് ജയകൃഷ്ണന് എന്നിവരും പട്ടികയിലുണ്ട്.\nസ്ഥാനാര്‍ത്ഥികളായി ആരൊക്കെ വരുമെന്നതിലാണ് ആകാംക്ഷ ഇപ്പോഴും നിലനില്‍ക്കുന്നത്. തൃക്കാക്കര വലതുപക്ഷത്തോട് ആഭിമുഖ്യം കാണിക്കുന്ന മണ്ഡലമാണെങ്കിലും പി ടി തോമസിന്റെ വ്യക്തിഗത വിജയം കൂടിയാണ് കഴിഞ്ഞ രണ്ട് തവണയും ഉണ്ടായത്. എല്‍ഡിഎഫ് തുടര്‍ഭരണം നല്‍കിയ 2021 ലെ തെരഞ്ഞെടുപ്പിലും പി ടി 14329 വോട്ടുകളുടെ ഭൂരിപക്ഷത്തിലായിരുന്നു മണ്ഡലം നിലനിര്‍ത്തിയത്. അതിനാല് തന്നെ ശക്തനായൊരു സ്ഥാനാര്‍ത്ഥി ഉണ്ടെങ്കില് മാത്രമെ ആര്‍ക്കായാലും വിജയം സ്വന്തമാക്കാന് കഴിയൂ. പി ടി യുടെ ഭാര്യ ഉമ തോമസിന്റെ പേരാണ് കോണ്‍ഗ്രസില് പറഞ്ഞു കേള്‍ക്കുന്നത്. ഇക്കാര്യത്തില് ഇതുവരെ സ്ഥിരീകരണമൊന്നും വന്നിട്ടില്ല. മത്സരിക്കുന്ന കാര്യം പിന്നീട് തീരുമാനിക്കാമെന്നും സ്ഥാനാര്‍ത്ഥിത്വത്തിന്റെ കാര്യത്തില് തീരുമാനം എടുക്കേണ്ടത് കോണ്‍ഗ്രസ് ഹൈക്കമാന്‍ഡ് ആണെന്നുമാണ് ഉമ കഴിഞ്ഞ ദിവസം മാധ്യമങ്ങളോട് പറഞ്ഞത്. എന്നാല് മത്സരരംഗത്ത് നിന്നും മാറി നില്‍ക്കുമെന്ന തരത്തില് അവര് ഇതുവരെ പ്രതികരണങ്ങളൊന്നും തന്നെ നടത്തിയിട്ടില്ല.\nഉമ തോമസിനെ കൂടാതെ എറണാകുളം ഡിസിസി പ്രസിഡന്റ് മുഹമ്മദ് ഷിയാസ്, കെ പി സി സി ജനറല് സെക്രട്ടറി ദീപ്തി മേരി വര്‍ഗീസ്, കൊച്ചി മുന് മേയര് ടോണി ചെമ്മണി എന്നിവരുടെ പേരുകളും പറഞ്ഞുകേള്‍ക്കുന്നുണ്ട്. എങ്കിലും ഉമ തന്നെയായിരിക്കും കോണ്‍ഗ്രസിന്റെ ഫസ്റ്റ് ചോയ്‌സ്.\nഅതേസമയം ഉമ തന്നെ മത്സരിക്കട്ടെയെന്നതാണ് സംസ്ഥാന കോണ്‍ഗ്രസ് നേതൃത്വം ആഗ്രഹിക്കുന്നതെന്നാണ് പാര്‍ട്ടിവൃത്തങ്ങളില് നിന്നും അറിയാന് കഴിയുന്നത്. കെപിസിസി പ്രസിഡന്റ് കെ സുധാകരനും പ്രതിപക്ഷ നേതാവ് വി ഡി സതീശനും കെ സി വേണുഗോപാലിനും ഉമയുടെ കാര്യത്തില് അനുകൂല നിലപാടാണെന്നാണ് വിവരം. സ്ഥാനാര്‍ത്ഥി തീരുമാനം കേരളത്തില് തന്നെ ഉണ്ടാകുമെന്ന സതീശന്റെ പ്രസ്താവനയും ഇതോട് കൂട്ടിവായാക്കാവുന്നതാണ്. സ്ഥാനാര്‍ത്ഥി നിര്‍ണയവുമായി ബന്ധപ്പെട്ട് ബുധനാഴ്ച്ച തിരുവനന്തപുരത്ത് പ്രധാന നേതാക്കളുടെ യോഗം നടക്കുമെന്നും എ ഐ സി സി യുടെയും യുഡിഎഫ് ഘടകകക്ഷികളുടെയും അംഗീകാരത്തോടെ എത്രയും വേഗത്തില് സ്ഥാനാര്‍ത്ഥിയെ പ്രഖ്യാപിക്കുമെന്നുമാണ് സതീശന് തിങ്കളാഴ്ച്ച പറഞ്ഞത്.\nഉപതെരഞ്ഞെടുപ്പ് നേരിടാന് കോണ്‍ഗ്രസും യുഡിഎഫും സജ്ജമാണെന്നും പ്രതിപക്ഷ നേതാവ് കഴിഞ്ഞ ദിവസം പറഞ്ഞിരുന്നു. കെ- റെയില് ഉള്‍പ്പെടെയുള്ള വിഷയങ്ങള് ചര്‍ച്ചയാക്കുമെന്നും കഴിഞ്ഞ ഒരു വര്‍ഷത്തെ സര്‍ക്കാരിന്റെ പ്രവര്‍ത്തനങ്ങളുടെ ജനകീയ വിലയിരുത്തലായിരിക്കും ഉപതെരഞ്ഞെടുപ്പ് വിധിയെന്നും പ്രതിപക്ഷ നേതാവ് പറഞ്ഞു.\nതൃക്കാക്കര ഉപതെരഞ്ഞെടുപ്പിനുള്ള ഇടതു സ്ഥാനാര്‍ത്ഥി ആരെന്നതില് ഇപ്പോഴും വ്യക്തമായൊരു ചിത്രം തെളിഞ്ഞിട്ടില്ല. പാര്‍ട്ടി സ്ഥാനാര്‍ത്ഥിയായിരിക്കുമോ അതോ ഏതെങ്കിലും സ്വതന്ത്ര സ്ഥാനാര്‍ത്ഥിയെയാരിക്കുമോ നിര്‍ത്തുകയെന്നതിലും വ്യക്തതയില്ല. ഇപ്പോള് പറഞ്ഞു കേള്‍ക്കുന്ന പേരുകള് കോര്‍പ്പറേഷന് മേയര് അനില് കുമാര്, ഡിവൈഎഫ് ഐ നേതാവ് കെ എസ് അരുണ് കുമാര് എന്നിവരുടെതാണ്. ഏതെങ്കിലും വനിത സ്ഥാനാര്‍ത്ഥിയെ പരിഗണിച്ചേക്കുമെന്നും റിപ്പോര്‍ട്ടുകളുണ്ട്. ഭാരത് മാതാ കോളേജ് മുന് അധ്യാപിക കൊച്ചുറാണി ജോസഫിന്റെ പേര് ഇത്തരത്തില് സജീവമായി നില്‍ക്കുന്ന ഒന്നാണ്.\nകെ വി തോമസും ഈ ഉപതെരഞ്ഞെടുപ്പില് നിര്‍ണായകമാകും. തോമസിന് സ്വാധീനമുള്ളൊരു മണ്ഡലമാണ് തൃക്കാക്കര. സിപിഎം പാര്‍ട്ടി കോണ്‍ഗ്രസ് സെമിനാറില് പങ്കെടുത്തതിന്റെ പേരില് കോണ്‍ഗ്രസില് നിന്നും നടപടി നേരിടുന്ന തോമസ് യുഡിഎഫ് സ്ഥാനാര്‍ത്ഥിക്ക് ഗുണം ചെയ്യുമെന്ന് ഇപ്പോഴത്തെ സാഹചര്യത്തില് പറയാന് കഴിയില്ല. സിപിഎമ്മിന് താത്പര്യമുണ്ടെങ്കില് തൃക്കാക്കരയില് ഒരു കൈ നോക്കാനും കെ വി തോമസിന് ആഗ്രഹമുണ്ട്.\nകഴിഞ്ഞ ദിവസം കെ വി തോമസ് മാധ്യമങ്ങളോട് സംസാരിച്ചതും ഇടതുപക്ഷത്തെ പരോക്ഷമായി പിന്തുണച്ചു കൊണ്ടായിരുന്നു. പ്രചാരണത്തിനിറങ്ങാന് കോണ്‍ഗ്രസ് നേതൃത്വം ബന്ധപ്പെട്ടിട്ടില്ലെന്നാണ് അദ്ദേഹം പറഞ്ഞത്. ഉമ തോമസിനെ വ്യക്തിപരമായി ഇഷ്ടമാണെന്നും പക്ഷേ വ്യക്തിയല്ല രാഷ്ട്രീയമാണ് പ്രധാനമെന്നും അദ്ദേഹം വ്യക്തമാക്കി. ഉപതെരഞ്ഞെടുപ്പില് വികസനത്തിനായി നില്‍ക്കുന്നവര്‍ക്കൊപ്പമാണെന്നാണ് തോമസ് പറഞ്ഞത്. ഇഫ്താറില് ഒരുമിക്കാമെങ്കില് വികസനത്തിനായി ഒരുമിക്കാമെങ്കില് വികസനത്തിനമായി ഒരുമിച്ച് ഇരിക്കാനാകുമെന്നും അദ്ദേഹം പറഞ്ഞു.


തന്റെ മണൽ കൊട്ടാരം ആരാധകരെ കാണിച്ച് പ്രിയതാരം 😍🥰 ഫോട്ടോകൾ വൈറൽ… – Mappila Media\nതന്റെ മണൽ കൊട്ടാരം ആരാധകരെ കാണിച്ച് പ്രിയതാരം 😍🥰 ഫോട്ടോകൾ വൈറൽ…\nSeptember 16, 2021 mmedia Entertainment 0\nകിടിലൻ ഫോട്ടോകൾ പങ്കുവെച്ച് മൗനരാഗ ത്തിലെ കല്യാണി.\nസിനിമയെ പോലെ തന്നെ മലയാളി പ്രേക്ഷകർ സീരിയലിനെ നെഞ്ചിലേറ്റി നടക്കാറുണ്ട്. ഇത്തരത്തിലുള്ള ഒരുപാട് സീരിയലുകൾ നമ്മുടെ മലയാളത്തിലെ പല ചാനലുകളിൽ ആയി സംപ്രേഷണം ചെയ്യാറുണ്ട്. സിനിമയിൽ തിളങ്ങി നിൽക്കുന്ന പ്രമുഖ നടിമാരെ പോലെ തന്നെ സീരിയലിലെ പ്രധാന വേഷങ്ങൾ കൈകാര്യം ചെയ്യുന്ന നടിമാർക്കും ലക്ഷക്കണക്കിൽ ആരാധകരുണ്ട്.\nഇത്തരത്തിൽ മലയാളികൾ നെഞ്ചിലേറ്റിയ സീരിയലാണ് മൗനരാഗം. ഏഷ്യാനെറ്റ് സംപ്രേഷണം ചെയ്യുന്ന മൗനരാഗം എന്ന സീരിയൽ 400 ൽ കൂടുതൽ എപ്പിസോഡുകൾ പൂർത്തിയാക്കി മുന്നേറിയിട്ടുണ്ട്. ഇതേ പേരിൽ തെലുങ്ക് ൽ സംപ്രേഷണം ചെയ്തിരുന്ന മൗനരാഗ ത്തിലെ റിമേക്ക് ആണ് മലയാളത്തിൽ ഒരുങ്ങുന്നത്. കൂടാതെ കന്നട മാറാത്തി തമിഴ് ഹിന്ദി എന്നീ ഭാഷകളിലും വിജയകരമായി മുന്നോട്ടു പോയിക്കൊണ്ടിരിക്കുകയാണ്.\nമൗനരാഗം സീരിയലിൽ പ്രത്യക്ഷപ്പെട്ട കലാകാരന്മാരെ മലയാളികൾ നെഞ്ചോട് ചേർത്ത് വെച്ചിട്ടുണ്ട്. അതിലെ ഏറ്റവും പ്രധാനപ്പെട്ട ഒരു കഥാപാത്രമാണ് കല്യാണി. മൗനരാഗ ത്തിലെ ഏറ്റവും പ്രധാനപ്പെട്ട കഥാപാത്രം എന്ന് തന്നെ പറയാം. കഥാപാത്രത്തെ മിനിസ്ക്രീനിൽ അനശ്വരമാക്കിയ താരമാണ് ഐശ്വര്യ റംസായി. തന്റെ അഭിനയം കൊണ്ടും സൗന്ദര്യം കൊണ്ടും ഒരുപാട് ആരാധകരെ നേടിയെടുക്കാൻ താരത്തിന് സാധിച്ചിട്ടുണ്ട്.\nസമൂഹമാധ്യമങ്ങളിൽ താരം സജീവ സാന്നിധ്യമാണ്. ഇൻസ്റ്റഗ്രാമിൽ മാത്രം ഒരു ലക്ഷത്തിന് മുകളിൽ ആരാധകർ താരത്തെ ഫോളോ ചെയ്യുന്നുണ്ട്. അതുകൊണ്ടുതന്നെ താരം ഇൻസ്റ്റാഗ്രാമിൽ പങ്കുവെക്കുന്ന ഫോട്ടോകളൊക്കെ വൈറൽ ആകാറുണ്ട്. താരം ഏറ്റവും അവസാനമായി ഇൻസ്റ്റാഗ്രാമിൽ പങ്കുവെച്ച ഫോട്ടോയാണ് ഇപ്പോൾ വീണ്ടും തരംഗമായിരിക്കുന്നത്.\nബീച്ച് അരികിലെ മണലിൽ താരം നിർമ്മിച്ച മണൽ കൊട്ടാര ഫോട്ടോയാണ് താരം ഇൻസ്റ്റാഗ്രാമിൽ കൂടെ നിന്ന് പങ്കുവെച്ചത്. അതീവ സുന്ദരി ആയാണ് താരം ഫോട്ടോയിൽ പ്രത്യക്ഷപ്പെട്ടിട്ടുള്ളത്. താരത്തിന്റെ ക്രിയേറ്റിവിറ്റിയെ ആരാധകർ മുക്തകണ്ഠം പ്രശംസിച്ചിരിക്കുകയാണ്. താരത്തിന്റെ ബീച്ച് അരികിലെ സുന്ദര ഫോട്ടോകൾ ആരാധകർ ഏറ്റെടുത്തു കഴിഞ്ഞിരിക്കുന്നു.\nനടി മോഡൽ എന്ന നിലയിൽ അറിയപ്പെടുന്ന താരം മലയാളത്തിലും തമിഴിലും അഭിനയിച്ചു കഴിവ് തെളിയിച്ചിട്ടുണ്ട്. മൗനരാഗം എന്ന സീരിയലിൽ ആണ് താരം പ്രേക്ഷകർക്കിടയിൽ കൂടുതലും അറിയപ്പെടാൻ തുടങ്ങിയത്. തമിഴ്നാട്ടിലാണ് താരം ജനിച്ചതും വളർന്നതും പഠനം പൂർത്തിയാക്കിയതും. ചെറിയ പ്രായത്തിൽ തന്നെ അഭിനയത്തോട് ശ്രദ്ധ കേന്ദ്രീകരിക്കാൻ താരത്തിന് സാധിച്ചിട്ടുണ്ട്. സ്കൂളിൽ പഠിക്കുന്ന സമയത്ത് തന്നെ താരം മിനിസ്ക്രീനിൽ വേഷം കൈകാര്യം ചെയ്തിരുന്നു. ഇപ്പോൾ തമിഴിലും മലയാളത്തിൽ തിരക്കുള്ള നടിയാണ് താരം.\nഭാവനയുടെ പഴയ കാല ഫോട്ടോകൾ കുത്തി പൊക്കി ആരാധകർ🔥😍 അന്നും ഇന്നും അഴകിന്റെ റാണി തന്നെ 🥰😍\nഐശ്വര്യ റായ് തന്നെ 🔥😍 ക്യൂട്ടായി പുത്തൻ ഫോട്ടോസിൽ നമ്മുടെ തൊടുപുഴ ഐശ്വര്യ റായ്…


വെള്ളിനക്ഷത്രം: ജീവിതമോ ഇതു മരണമോ?\nജീവിതമോ ഇതു മരണമോ?\nഇതു നിന് ജീവിതമോ?\nനരനായ് പിറന്ന എന്നില്\nSave And Share : ജീവിതമോ ഇതു മരണമോ?\nഎഴുതിയത് മുഹമ്മദ് സഗീർ പണ്ടാരത്തിൽ സമയം 11:22 AM\nമുഹമ്മദ് സഗീര് പണ്ടാരത്തില് July 18, 2007 at 10:51 AM\nപുലര്‍കാലെയെത്തി സന്ധ്യക്കു പോയിടും;\nഇതു നിന് ജീവിതമോ? മരണമോ?.\nനരനായ് പിറന്ന എന്നില് നിറയും വികാരം!.\nരാത്രിയെത്തി പുലര്‍കാലെ പോയിടും;\nചൊല്ലു സൂര്യചന്ദ്രന്മാരെ ചൊല്ലു;\npr rajan July 18, 2007 at 11:14 AM\ndear sageer,do like this...just wrote it on its own way by rajan pr


എല്‍ഡിഎഫ് പ്രകടനപത്രിക മുന്നോട്ടുവയ്ക്കുന്നത്\nഏപ്രില് 6ന് കേരളത്തിലെ വോട്ടര്‍മാര് 15-ാം കേരള നിയമസഭയിലെ അംഗങ്ങളെ തിരഞ്ഞെടുക്കുകയാണ്. തങ്ങള് അധികാരത്തില് വന്നാല് അടുത്ത5വര്‍ഷത്തിനുള്ളില് എന്താണ് ചെയ്യുക എന്ന് പ്രധാന എതിരാളികളായ എല്‍ഡിഎഫും യുഡിഎഫും വോട്ടര്‍മാരോട് വിശദീകരിച്ചിട്ടുണ്ട്, അവയുടെ പ്രകടനപത്രികയിലൂടെ. അവയില് പറഞ്ഞ കാര്യങ്ങള് ജനങ്ങള്‍ക്ക് വാരിക്കോരി സൗജന്യങ്ങളും ആനുകൂല്യങ്ങളും നല്‍കുമെന്ന വാഗ്ദാനങ്ങള് മാത്രമാണ് എന്ന വിമര്‍ശനം ചില സാമ്പത്തിക വിദഗ്ദ്ധരും ചില മാധ്യമങ്ങളും ഉന്നയിച്ചിട്ടുണ്ട്. അവയിലൊന്നാണ് മാര്‍ച്ച് 24ന്‍റെ 'ഹിന്ദു'വില് സാമ്പത്തിക വിദഗ്ദ്ധനായ പുലാപ്ര ബാലകൃഷ്ണന് എഴുതിയിരിക്കുന്നത്. മറ്റൊന്നു 23ലെ മലയാള മനോരമയും.\nഎല്‍ഡിഎഫിന്‍റെ പ്രകടന പത്രിക പൂര്‍ണമായി വായിക്കാതെയാണ് അദ്ദേഹം വിമര്‍ശനം ഉന്നയിച്ചിരിക്കുന്നത് എന്നുവേണം കരുതാന്. ജനങ്ങള്‍ക്ക് പല ആനുകൂല്യങ്ങളും നല്‍കുന്നു; സമ്പദ്വ്യവസ്ഥയെ വളര്‍ത്താന് ഒന്നും ചെയ്യുന്നില്ല; കടം വാങ്ങി ചെലവഴിക്കുകയാണ്; അതിന്‍റെ ഭാരം മുഴുവന് പേറേണ്ടിവരുന്നത് പണിയെടുക്കുന്നവരാണ് - മദ്യം, ലോട്ടറി, പെട്രോള്, വാഹനനികുതികളിലൂടെ -എന്നാണ് അദ്ദേഹത്തിന്‍റെ ആക്ഷേപം. വേറൊരു നികുതിയുണ്ട്; എല്ലാ സംസ്ഥാനങ്ങള്‍ക്കുമായി കേന്ദ്രം പിരിക്കുന്ന ജിഎസ്ടി, അത് നിരവധി നികുതികളുടെ ആകെത്തുകയാണ്. അത് പുലാപ്രയെപ്പോലുള്ള സാമ്പത്തിക വിദഗ്ദ്ധര് ഏറെ വാഴ്ത്തുകയും ന്യായീകരിക്കുകയും ചെയ്തതാണ്. കേരള സര്‍ക്കാരിന്‍റെ പുതിയ ബജറ്റ് വായിച്ചിരുന്നെങ്കില് അദ്ദേഹം ഈ ആരോപണം ഉന്നയിക്കുകയില്ലായിരുന്നു. സര്‍ക്കാരിനു കടമുണ്ട്. പക്ഷെ, അതിനെ കേന്ദ്ര സര്‍ക്കാര് നിശ്ചയിച്ച പരിധിക്കുള്ളില് നിര്‍ത്തിക്കൊണ്ടാണ് സാമ്പത്തികം കൈകാര്യം ചെയ്യുന്നത്. മാത്രമല്ല, ശതമാനക്കണക്കില് അതിനെ കുറച്ചുകൊണ്ടുവരികയുമാണ്. അതൊന്നും വായിക്കാതെയും മനസ്സിലാക്കാതെയും അദ്ദേഹം കാടുകയറി വിമര്‍ശനം നടത്തിയിരിക്കുകയാണ് എന്നു വേണം മനസ്സിലാക്കാന്.\nഒരു കാര്യം കൂടി പറയട്ടെ. എല്‍ഡിഎഫ് - യുഡിഎഫ് പ്രകടനപത്രികകളെക്കുറിച്ച് അദ്ദേഹം ആദ്യം പരാമര്‍ശിക്കുന്നുണ്ടെങ്കിലും യുഡിഎഫിന്‍റേതിനെക്കുറിച്ച് ഒരക്ഷരം എഴുതിയിട്ടില്ല. ഫലത്തില് അത് എല്‍ഡിഎഫിനെക്കുറിച്ചുള്ള വിമര്‍ശനം മാത്രമായി. അതു മാത്രമാണോ അദ്ദേഹം ഉദ്ദേശിച്ചത് എന്ന് അറിഞ്ഞുകൂട.\nയുഡിഎഫ് നേതാക്കള് എല്‍ഡിഎഫിനെ കടത്തിവെട്ടാന് തന്നെ തീരുമാനിച്ചിരിക്കുകയാണ് പ്രകടന പത്രികയുടെ കാര്യത്തില് എന്നു അവര് നേരത്തെ പ്രസ്താവിച്ചിരുന്നു. അവരെപ്പോലുള്ള വലതുപക്ഷ പാര്‍ടികള്‍ക്ക്, മുമ്പ് ഒരിക്കല് കേന്ദ്രമന്ത്രി നിതിന് ഗഡ്കരി പ്രസ്താവിച്ചതുപോലെ, തിരഞ്ഞെടുപ്പില് ജനങ്ങളെ ആകര്‍ഷിക്കാനുള്ള പിത്തലാട്ടം മാത്രമാണ് പ്രകടന പത്രികയിലെ വാഗ്ദാനങ്ങള്. തിരഞ്ഞെടുപ്പു കഴിയുന്നതോടെ അത് മറക്കും. അതാണല്ലോ ബിജെപി ചെയ്തുകൊണ്ടിരിക്കുന്നത്. എന്നാല്, എല്‍ഡിഎഫ് 2016ല് 600 ഇന പ്രകടന പത്രിക അവതരിപ്പിച്ചത് നടപ്പാക്കാന് ഉദ്ദേശിച്ചായിരുന്നു. അതുകൊണ്ട് ഓരോ വര്‍ഷം കഴിയുമ്പോള് സര്‍ക്കാര് ജനങ്ങള്‍ക്കു മുമ്പാകെ പ്രോഗ്രസ് റിപ്പോര്‍ട്ട് സമര്‍പ്പിക്കാറുണ്ടായിരുന്നു. ആകെയുള്ള 600 ഇനങ്ങളില് 580ഉം നടപ്പാക്കിക്കഴിഞ്ഞതായി മുഖ്യമന്ത്രി പ്രസ്താവിച്ചിട്ടുണ്ട്.\nഈ പശ്ചാത്തലത്തില് വേണം എല്‍ഡിഎഫിന്‍റെ പ്രകടന പത്രികയെ വിലയിരുത്താന്. അതേസമയം 2011ല് നല്‍കിയ വാഗ്ദാനങ്ങളില് ഏറിയ പങ്കും നടപ്പാക്കാത്ത പാരമ്പര്യം യുഡിഎഫിന്‍റെ ഉമ്മന്‍ചാണ്ടി സര്‍ക്കാരിനുണ്ട്. ക്ഷേമ - സാമൂഹ്യ പെന്‍ഷന് 600 രൂപയായി കൊട്ടിഘോഷിച്ച് വര്‍ദ്ധിപ്പിച്ചെങ്കിലും, 18 മാസത്തെ പെന്‍ഷന് കുടിശ്ശികയാക്കിയാണ് യുഡിഎഫ് സര്‍ക്കാര് അന്ന് പടിയിറങ്ങിയത്. പിന്നീടുവന്ന പിണറായി വിജയന് സര്‍ക്കാരാണ് അത് കൊടുത്തുതീര്‍ത്തത്. കൊട്ടിഘോഷിച്ച ഒട്ടേറെ പദ്ധതികള് ഉമ്മന്‍ചാണ്ടി സര്‍ക്കര് നടപ്പാക്കിയുമില്ല.\nയുഡിഎഫ് ഇപ്പോള് പ്രഖ്യാപിച്ചിട്ടുള്ളത് ക്ഷേമ പെന്‍ഷന് പ്രതിമാസം 3000 രൂപയായി വര്‍ധിപ്പിക്കുമെന്നാണ്. 60 ലക്ഷം പേര്‍ക്കാണ് ഇപ്പോള് എല്‍ഡിഎഫ് സര്‍ക്കാര് പെന്‍ഷന് നല്‍കുന്നത്. അത്രയും പേര്‍ക്ക് പ്രതിമാസം 3000 രൂപ വീതം പെന്‍ഷന് നല്‍കാന് ഒരു വര്‍ഷം 21,600 കോടി രൂപ വേണ്ടിവരും. ന്യായ് പദ്ധതി പ്രകാരം പ്രതിമാസം 6000 രൂപ വീതം നല്‍കുമെന്നും പറയുന്നു. 4.5 ലക്ഷമാണ് അതിനു സംസ്ഥാനത്ത് അര്‍ഹതയുള്ള ദരിദ്രകുടുംബങ്ങള്. അതിനു 31,500 കോടി രൂപ വേണം. ഈ രണ്ടിനങ്ങള്‍ക്ക് മാത്രമായി 53,100 കോടി രൂപ വേണം. പ്രഖ്യാപിക്കുന്ന മറ്റ് ആനുകൂല്യങ്ങള്‍ക്ക് വേറെ തുക വേണം. അതുപോലെ സര്‍ക്കാരിന്‍റെ ദൈനംദിനാവശ്യങ്ങള്‍ക്കും. ഇതിനൊക്കെയുള്ള പണം എങ്ങനെ സമാഹരിക്കുമെന്ന് യുഡിഎഫ് വ്യക്തമാക്കുന്നുമില്ല. മലയാള മനോരമ, പുലാപ്ര ബാലകൃഷ്ണനെപ്പോലെ, പ്രഖ്യാപിക്കുന്ന ആനുകൂല്യങ്ങള്‍ക്ക് എങ്ങനെ പണം ഉണ്ടാക്കും എന്നു ചോദിക്കുന്നുണ്ട്. അതിന്‍റെ ചോദ്യവും പ്രധാനമായി എല്‍ഡിഎഫിനോടാണ്.\nഎല്‍ഡിഎഫിന്‍റെ പ്രകടന പത്രിക 25 പേജുണ്ട്. ആദ്യത്തെ ആറുപേജില് ഈ തിരഞ്ഞെടുപ്പിന്‍റെ പശ്ചാത്തലം ചുരുക്കി പ്രതിപാദിച്ചിരിക്കുന്നു. അതിനുശേഷം 50 ഇനങ്ങളിലായി എങ്ങനെയാണ് തിരഞ്ഞെടുപ്പില് ജയിച്ചാല് അടുത്ത5വര്‍ഷം ഭരണം നടത്തുക എന്നതിന്‍റെ വിശദാംശങ്ങള് വിശദീകരിക്കുന്നു. എന്താണ് കേരളത്തിന്‍റെ ഇന്നത്തെ സ്ഥിതി എന്നു കൃത്യമായി വിലയിരുത്തി എങ്ങനെ നവകേരളം നിര്‍മിക്കും, അതിനു ഏതേത് ജനവിഭാഗങ്ങള്‍ക്ക് എന്തെല്ലാം ചെയ്യും, ജനജീവിതം മൊത്തത്തില് എങ്ങനെ മെച്ചപ്പെടുത്തും, അതിനുള്ള വിഭവസമാഹരണത്തിനുള്ള സാധ്യതകള് - ഇവയെല്ലാം വിവരിക്കുന്നുണ്ട്. ഈ 50 ഇനങ്ങളുമായി ബന്ധപ്പെട്ട മൂര്‍ത്തമായ കാര്യങ്ങള്, എന്തൊക്കെ പരിഷ്കാരങ്ങള് നടപ്പാക്കാന് ഉദ്ദേശിക്കുന്നു എന്നതിന്‍റെ വിശദാംശങ്ങള് എല്ലാം ക്യുആര്‍കോഡില് 900 ചെറുഖണ്ഡികകളിലായി വിവരിച്ചിരിക്കുന്നു. അതെല്ലാം കൂടിയാണ് എല്‍ഡിഎഫ് പ്രകടന പത്രിക.\nആദ്യം തന്നെ വിവരിക്കുന്നത് 40 ലക്ഷം തൊഴിലുകള്5വര്‍ഷംകൊണ്ട് സൃഷ്ടിച്ചു നല്‍കുന്നതിനെക്കുറിച്ചാണ്. 20 ലക്ഷം അഭ്യസ്തവിദ്യര്‍ക്ക് തൊഴില്, 15 ലക്ഷം ഉപജീവനതൊഴിലുകള്, ഇവയ്ക്കുപുറമെ സ്റ്റാര്‍ട്ടപ്പുകളിലും പൊതുമേഖലയിലും സ്വകാര്യ സ്ഥാപനങ്ങളിലും രാസ - ഔഷധ - മൂല്യവര്‍ദ്ധിത വ്യവസായങ്ങള്, ടൂറിസം, ചെറുകിട - ഇടത്തരം വ്യവസായങ്ങള് ഇവയ്ക്കായി5ലക്ഷം തൊഴിലുകള്. ഇത്രയും പേര്‍ക്ക് കേരളത്തില് തൊഴില് ഉണ്ടാവുകയാണെങ്കില് സംസ്ഥാനത്തിന്‍റെ വരുമാനത്തിലും സര്‍ക്കാരിന്‍റെ നികുതി ലഭ്യതയിലുമൊക്കെ അത് വലിയ തോതില് പ്രതിഫലിക്കും. സംസ്ഥാനത്ത് ഇത്തരത്തില് തൊഴിലവസരങ്ങള് ഒരിക്കലും വര്‍ധിച്ചിട്ടില്ല. അതിനാല് അത്തരമൊരു മാറ്റം സംസ്ഥാനത്തിന്‍റെ സര്‍വമണ്ഡലങ്ങളിലും പ്രതിഫലിക്കും. പുലാപ്ര ബാലകൃഷ്ണനും മനോരമയും ഒക്കെ എന്തുകൊണ്ട് ഇത് കണ്ടില്ല?\nകൃഷിക്കാരുടെ വരുമാനത്തില് 50 ശതമാനം വര്‍ധന എം എസ് സ്വാമിനാഥന് കമ്മിറ്റി നിര്‍ദ്ദേശിച്ചതാണ്. അത് നടപ്പാക്കുമെന്ന് വാഗ്ദാനം ചെയ്ത് ഭരണത്തിലേറിയ നരേന്ദ്രമോഡി സര്‍ക്കാര് ഇപ്പോള് കൃഷിക്കാരുടെ ഉള്ള വരുമാനം പോലും ഇല്ലാതാക്കാനുള്ള നീക്കത്തിലാണ്. അപ്പോഴാണ് എല്‍ഡിഎഫ് 50 ശതമാനം വര്‍ധന കൃഷിക്കാരുടെ വരുമാനത്തില് വാഗ്ദാനം ചെയ്യുന്നത്. അതോടൊപ്പം സംസ്ഥാനം പച്ചക്കറി, പാല്, മുട്ട, ഇറച്ചി ഇവയുടെ കാര്യത്തില് സ്വയംപര്യാപ്തത കൈവരിക്കാനുള്ള ലക്ഷ്യം എല്‍ഡിഎഫ് പ്രഖ്യാപിക്കുന്നു. പരമ്പരാഗത വ്യവസായങ്ങളായ കയര്, കശുവണ്ടി, കൈത്തറി, ഗ്രാമീണ വ്യവസായങ്ങള് എന്നിവയെ സംരക്ഷിക്കുമെന്ന് എല്‍ഡിഎഫ് പറയുന്നു. ഇതൊക്കെ നടപ്പായാല് സംസ്ഥാനത്തിന്‍റെ സാമ്പത്തിക സ്ഥിതി ഏറെ മെച്ചപ്പെടും.\nമത്സ്യത്തൊഴിലാളികളാണ് കടലിന്‍റെ, അതിലെ മത്സ്യസമ്പത്തിന്‍റെ ഉടമകള് എന്ന് എല്‍ഡിഎഫ് പ്രഖ്യാപിക്കുന്നു. അത് ലക്ഷ്യമാക്കിയുള്ള നയമാണ് എല്‍ഡിഎഫ് സര്‍ക്കാര് നടപ്പാക്കുക. അതോടൊപ്പം അവരുടെ ജീവിത സുരക്ഷിതത്വം ഉറപ്പുവരുത്തും. അതിന്‍റെ ഭാഗമായി തീരദേശവികസന പാക്കേജും എല്‍ഡിഎഫ് പ്രഖ്യാപിക്കുന്നു. പട്ടികജാതി, പട്ടികവര്‍ഗ വിഭാഗങ്ങള്‍ക്ക് ഇന്ത്യയില് കേരളത്തില് മാത്രമാണ് വാര്‍ഷിക പദ്ധതിയുടെ ഭാഗമെന്ന നിലയില് 10.2 ശതമാനം വീതം തുക ചെലവഴിക്കുന്നത്. കേന്ദ്രമോ മറ്റ് സംസ്ഥാനങ്ങളോ പഞ്ചവത്സരപദ്ധതിയോ അതിന്‍റെ ഭാഗമായിരുന്ന വികസന പരിപാടികളോ നടപ്പാക്കുന്നില്ല. അതുകൊണ്ട് പ്രയാസപ്പെടുന്നവര് പട്ടികവിഭാഗങ്ങള്, മറ്റ് പിന്നാക്കക്കാര്, ന്യൂനപക്ഷങ്ങള്, സ്ത്രീകള് മുതലായവരാണ്. എല്‍ഡിഎഫ് സര്‍ക്കാര് അവര്‍ക്കൊക്കെയായി കഴിഞ്ഞ5വര്‍ഷം ആയിരക്കണക്കിനു കോടി രൂപ ചെലവഴിച്ചിട്ടുണ്ട്. ആ സമീപനം തുടരുമെന്ന് എല്‍ഡിഎഫ് പ്രഖ്യാപിച്ചിരിക്കുന്നു·\nഎടുത്തുപറയേണ്ട മറ്റൊരു കാര്യം കേരളത്തില്‍നിന്ന് ദാരിദ്ര്യം തുടച്ചുനീക്കാനുള്ള എല്‍ഡിഎഫിന്‍റെ വാഗ്ദാനമാണ്. 4.5 ലക്ഷം കുടുംബങ്ങളാണ് - ഏതാണ്ട്5ശതമാനം - കേരളത്തില് ദരിദ്രരായി ഉള്ളത്. ഇവര്‍ക്കായി ആവശ്യമായ വികസന സഹായം നല്‍കി അവരെ സമൂഹജീവിതത്തിലേക്കും ദാരിദ്ര്യരേഖക്ക് മുകളിലേക്കും കൊണ്ടുവരികയാണ് ലക്ഷ്യം. പിന്നാക്ക, ദരിദ്ര, നിരക്ഷര, നിരാലംബ കുടുംബങ്ങളുടെ കൈപിടിച്ചുയര്‍ത്തി പുതിയൊരു സാമൂഹ്യ - സാമ്പത്തിക അവസ്ഥയിലേക്ക് സംസ്ഥാനത്തെ മുന്നേറ്റാനാണ് എല്‍ഡിഎഫ് ലക്ഷ്യമിടുന്നത്. അത് കേവലം തിരഞ്ഞെടുപ്പ് വാഗ്ദാനമല്ല; ശ്രീനാരായണ ഗുരു മുതല്‍ക്കിങ്ങോട്ടുള്ള സാമൂഹ്യമോചകര് പ്രഖ്യാപിച്ച ലക്ഷ്യത്തിന്‍റെ സാക്ഷാത്കാരമായിരിക്കും അത്.\nഇതോടൊപ്പം പറയേണ്ടതാണ് ഭിന്നശേഷിക്കാര്, വയോജനങ്ങള്, സ്ത്രീകള് മുതലായ സാധാരണ അവഗണിക്കപ്പെടുന്ന ജനവിഭാഗങ്ങള്‍ക്കുള്ള പദ്ധതികള്. ഭിന്നശേഷിക്കാരെ കഴിവതും സാധാരണ പൗരരുടെ ജീവിതത്തുറകളില് ഭാഗഭാക്കാക്കാനാണ് എല്‍ഡിഎഫ് ലക്ഷ്യമിടുന്നത്. അതിനുകഴിയാത്ത അവരെയും അവരുടെ കുടുംബങ്ങളെയും സഹായിക്കാന് വിപുലമായ പദ്ധതികളുണ്ട്. വയോജനങ്ങളെ സഹായിക്കാനാണ് ക്ഷേമ - സാമൂഹ്യ പെന്‍ഷന് ഉള്‍പ്പെടെയുള്ള നിരവധി പരിഷ്കാരങ്ങള്. വാര്‍ഡ്തോറും അവര്‍ക്കായുള്ള പല സംവിധാനങ്ങളുണ്ട്, ഭക്ഷണം, ആരോഗ്യരക്ഷ മുതലായവയ്ക്ക്. വര്‍ധിച്ചുവരുന്ന വൃദ്ധര്‍ക്ക് ക്ഷേമവും വര്‍ധിപ്പിക്കുന്നു.\nസ്ത്രീകളെ പുരുഷന്മാരോടൊപ്പം എല്ലാ ജീവിത മേഖലകളിലും എത്തിക്കാനാണ് ലക്ഷ്യമിടുന്നത്. അവര് പുരുഷന്മാരെപ്പോലെ തന്നെയോ അതിലേറെയോ അഭ്യസ്തവിദ്യരാണ്. എന്നാല് അവരില് നാലിലൊന്നു പേര്‍ക്കേ തൊഴിലുള്ളു. സര്‍ക്കാര് അഭ്യസ്തവിദ്യര്‍ക്ക് 20 ലക്ഷം പുതിയ തൊഴിലുകള് വര്‍ക്കം ഫ്രം ഹോം പരിപാടിയില് പ്രഖ്യാപിച്ചിട്ടുള്ളത് മുഖ്യമായി സ്ത്രീകളെ ലക്ഷ്യമിട്ടാണ്. അവരുടെ ആരോഗ്യ - സാമൂഹ്യ - സാംസ്കാരികാദി രക്ഷക്കായി എല്‍ഡിഎഫ് ബൃഹത്തായ പരിപാടി ആവിഷ്കരിച്ചിരിക്കുന്നു.\nവിദ്യാഭ്യാസരംഗത്ത് ഏറെ മുതല്‍മുടക്ക് കഴിഞ്ഞ5വര്‍ഷത്തില് എല്‍ഡിഎഫ് സര്‍ക്കാര് നടത്തിയിട്ടുണ്ട്. സ്കൂള് വിദ്യാഭ്യാസം കൂടുതല് ഫലപ്രദമാക്കാനുള്ള പരിപാടി, ഉന്നത വിദ്യാഭ്യാസമാകെ കാലോചിതമായി പുതുക്കിപ്പണിയാനുള്ള പദ്ധതികള് ഇവയെല്ലാം പ്രഖ്യാപിച്ചിട്ടുണ്ട്. 30 മികവിന്‍റെ കേന്ദ്രങ്ങള്, 500 പോസ്റ്റ് ഡോക്ടറല് ഫെലോഷിപ്പുകള്, സര്‍വകലാശാലകള്‍ക്കും കോളേജുകള്‍ക്കും വലിയ മുതല്‍മുടക്ക് - നവകേരള സൃഷ്ടി-എന്നു എല്‍ഡിഎഫ് സര്‍ക്കാര് മുമ്പ് പ്രഖ്യാപിച്ചപ്പോള് എന്താണ് ഉദ്ദേശിച്ചത് എന്നു ഇതള് വിടര്‍ന്നുവരുന്നു ഈ പ്രകടന പത്രികയില്.\nജനങ്ങളെ ചികിത്സിക്കലല്ല ആരോഗ്യരക്ഷയുടെ മര്‍മം. രോഗം വരാതെ നോക്കലാണ്. അതിന് പ്രാഥമികാരോഗ്യകേന്ദ്രങ്ങള് മുതല് മെഡിക്കല് കോളേജുകള് വരെ വ്യാപിച്ചുകിടക്കുന്ന സംവിധാനമുണ്ടിപ്പോള്. അവയുടെയെല്ലാം ഭൗതിക - സാങ്കേതിക സൗകര്യങ്ങളും ഡോക്ടര്, നഴ്സ് മുതലായവരുടെ സേവനങ്ങളും വന്‍തോതില് വര്‍ധിപ്പിച്ചത് എല്ലാവര്‍ക്കും ബോധ്യമാണ്. കാന്‍സര് ചികിത്സ എല്ലാ മെഡിക്കല് കോളേജുകളിലും ഹൃദയ ചികില്‍സ എല്ലാ ജില്ലാ ആശുപത്രികളിലും ഡയാലിസിസ് എല്ലാ താലൂക്ക് ആശുപത്രികളിലും സൗകര്യപ്പെടുത്തിയിരിക്കുന്നു. ആവശ്യമുള്ള പ്രധാന മരുന്നുകള് ആലപ്പുഴയിലെ കെഎസ്ഡിപിയില് നിര്‍മിക്കാന് വിപുല പദ്ധതിയുണ്ട്. ഇതോടൊപ്പം ആയുര്‍വേദ, ഹോമിയോ ആദിയായ ചികിത്സാ പദ്ധതികളും വിപുലപ്പെടുത്തുന്നു.\nസ്പോര്‍ട്സിനെ ഒഴിവുകാല വിനോദമെന്നതിനുപകരം ജീവിതത്തിലെ അവിഭാജ്യഘടകമായി വികസിപ്പിക്കുന്ന നയമാണ് എല്‍ഡിഎഫിന്. അതിനായി നൂറുകണക്കിനു കോടി രൂപയുടെ പദ്ധതികളാണ് കേരളത്തില് അങ്ങോളമിങ്ങോളം നടപ്പാക്കുന്നത്.\nഎല്ലാവര്‍ക്കും കുടിവെള്ളം, വീട് എന്നിവ ആകാശകുസുമമല്ല കേരളത്തില് ഇന്ന്. ഇവ സാര്‍വത്രികമായി ലഭ്യമാക്കുന്നതിനുള്ള പദ്ധതികള് എല്‍ഡിഎഫ് മുന്നോട്ടുവെക്കുന്നു. ഭാഷാ വികസനത്തിനും സാംസ്കാരിക നവോത്ഥാനത്തിനും അതുപോലുള്ള ഹ്രസ്വ - ബൃഹദ് പദ്ധതികള് പ്രകടന പത്രികയില് വിവരിച്ചിട്ടുണ്ട്. വായനശാലകളും ഗ്രന്ഥശാലകളുമായിരുന്നു കഴിഞ്ഞ നൂറ്റാണ്ടില് കേരളത്തിന്‍റെ ഗതി തിരിച്ചുവിട്ടത്. അവയ്ക്കു ഇന്നു പ്രധാന പങ്ക് വഹിക്കാനുണ്ട് എന്ന് തിരിച്ചറിഞ്ഞുള്ള പരിപാടി പ്രകടന പത്രികയിലുണ്ട്. നൂറു നൂറു സാംസ്കാരിക പരിപാടികള് അതിലുണ്ട്.\n63,000 കോടി രൂപയുടെ പശ്ചാത്തല വികസന പദ്ധതികള് ഇതിനകം എല്‍ഡിഎഫ് സര്‍ക്കാര് അംഗീകരിച്ചിട്ടുണ്ട്. അവയില് മിക്കതും കിഫ്ബി വഴിയാണ് നടപ്പാക്കുക. ഇതിനകം അവയില് കുറെയെണ്ണം പൂര്‍ത്തിയായി. അതുപോലെ മറ്റുള്ളവയും നടപ്പാക്കും. വിഭവസമാഹരണത്തിനു കൃത്യമായ പദ്ധതി ആവിഷ്കരിച്ചിട്ടുണ്ട്. കൊച്ചി - പാലക്കാട് ഇടനാഴി, തിരുവനന്തപുരത്തെ കാപ്പിറ്റല് സിറ്റി പ്രാദേശിക വികസന പദ്ധതി, കൊച്ചി - മംഗലാപുരം വ്യവസായ ഇടനാഴി, സില്‍വര് ലൈന് റെയില്‍വെ മുതലായവ ബൃഹത്പദ്ധതികളാണ്. കൊച്ചി ആഗോളനഗരമായി വികസിപ്പിക്കുന്നതിനും പദ്ധതിയുണ്ട്. വൈദ്യുതി ഇടതടവില്ലാതെ 365 ദിവസം 24 മണിക്കൂറും ലഭ്യമാക്കുന്നതിനും അതില് ഏറെ പങ്കും സംസ്ഥാനത്ത് ഉല്‍പാദിപ്പിക്കുന്നതിനും പദ്ധതികളുണ്ട്. അവയില് ചിലവ നടപ്പാക്കിക്കഴിഞ്ഞു, തെക്കു വടക്ക് ട്രാന്‍സ്ഗ്രിഡ് പദ്ധതിപോലെ ഇടതടവില്ലാത്ത വൈദ്യുതി വിതരണത്തിനും. ഇതുപോലെ തന്നെയാണ് സംസ്ഥാനത്തെ പ്രധാന റോഡുകളെല്ലാം അന്താരാഷ്ട്ര നിലവാരം ഉള്ളവയാക്കി മാറ്റുന്നതിനുള്ള പദ്ധതിയും. അതിനുള്ള പ്രവര്‍ത്തനങ്ങള് നടപ്പാക്കിക്കൊണ്ടിരിക്കുകയാണ്.\nജനങ്ങളെ വിദ്യാഭ്യാസത്തിലൂടെയും ആരോഗ്യരക്ഷയിലൂടെയും ആഹാരം, വെള്ളം, വൈദ്യുതി, വീട് മുതലായ അടിസ്ഥാന സൗകര്യങ്ങള് ഉറപ്പുവരുത്തിയും തങ്ങളുടെ പൗരധര്‍മം നിറവേറ്റാന് പരിശീലിപ്പിച്ചു വരികയാണ്. അങ്ങനെ വരുമ്പോള് അവരെ ഏകോദര സഹോദരങ്ങളെപ്പോലെ മതനിരപേക്ഷവും സ്വാതന്ത്ര്യം - നീതി - സമത്വബോധമുള്ളവരായും വളര്‍ത്തുകയാണ് എല്‍ഡിഎഫിന്‍റെ ലക്ഷ്യം. ലോകത്തിനാകെ മാതൃകയായ ഒരു ജനതയായി കേരളീയര് അതുവഴി മാറും. ബിജെപി ജനങ്ങളെ മതാടിസ്ഥാനത്തിലും കോണ്‍ഗ്രസ് സാമ്പത്തികാടിസ്ഥാനത്തിലും ഉച്ചനീച ബോധമുള്ളവരാക്കി മാറ്റുമ്പോള് എല്‍ഡിഎഫ് അവരെ ഭരണഘടനയുടെ ആമുഖത്തില് പറയുന്ന അടിസ്ഥാന സമീപനമുള്ള പൗരരായി മാറ്റുകയാണ്. അതിനു അവശ്യം വേണ്ട പരിപാടിയാണ് തിരഞ്ഞെടുപ്പ് പ്രകടന പത്രിക മുന്നോട്ടുവെക്കുന്നത്. •


പേരക്കുട്ടിയ്‌ക്കൊന്നു മൂത്രമൊഴിയ്‌ക്കണമല്ലോ! (അഷ്‌ടമുര്‍ത്തി)\nഇക്കഴിഞ്ഞ വായനദിനത്തിനു പോയത് പന്നിയങ്കരയിലുള്ള ഒരു സ്‌കൂളിലേയ്‌ക്കായിരുന്നു. പാലക്കാട് ജില്ലയിലെ വടക്കഞ്ചേരിയ്‌ക്കടുത്താണ് പന്നിയങ്കര. അവിടത്തെ ശോഭാ അക്കാദമിയായിരുന്നു വേദി. ചടങ്ങു കഴിഞ്ഞ് സ്ഥാപനം കാണാന് ഹോസ്റ്റലിന്റെ ചുമതലക്കാരിയായസുധാ നാരായണന് എന്നെ കൂട്ടിക്കൊണ്ടുപോയി. ആദ്യം പോയത് മൂത്രപ്പുരയിലേയ്‌ക്കാണ്. സന്ദര്‍ശകരെ ആദ്യം കാണിച്ചു കൊടുക്കുക അതാണത്രേ.\nനഴ്‌സറി ക്ലാസ്സുകളിലെ കുട്ടികള്‍ക്കുള്ള മൂത്രപ്പുരയായിരുന്നു അത്. പലതരം മൃഗങ്ങളുടെ രൂപത്തിലുള്ള കമ്മോഡുകള്. ഭംഗിയുള്ള വാഷ് ബേസിനുകള്. എല്ലാം അപ്പോള് കഴുകിയിട്ടതു പോലെ വൃത്തിയായിക്കിടക്കുന്നു. നേര്‍ത്ത ഒരു സുഗന്ധം പോലും വരുന്നുണ്ടെന്നു തോന്നി. ഇതു കേരളം തന്നെയാണോ, ഈ സ്‌കൂള് കേരളത്തില്‍ത്തന്നെയാണോ എന്നെല്ലാം ഒട്ടിട അത്ഭുതപ്പെട്ടു നിന്നുപോയി. തുടര്‍ന്ന് മുതിര്‍ന്ന കുട്ടികള്‍ക്കുള്ള മൂത്രപ്പുര കണ്ടപ്പോഴും അതേ അത്ഭുതം തന്നെയായിരുന്നു. ചെരിപ്പ് ഊരി പുറത്തിട്ട് കാല് കഴുകിയിട്ടു മാത്രം കയറിച്ചെല്ലേണ്ട സ്ഥലങ്ങള്. ഞാന് അപ്പോള് എന്റെ പഴയ സ്‌കൂള് ഓര്‍മ്മിച്ചു. അന്ന് രണ്ടായിരത്തോളം കുട്ടികള് പഠിച്ചിരുന്ന സ്‌കൂളാണ്. വിശാലമായ പറമ്പില് അവിടവിടെയായി നിരവധി കെട്ടിടങ്ങള്. കുട്ടികള് ഏറുന്നതനുസരിച്ച് അപ്പോഴപ്പോള് കെട്ടിപ്പടുത്തത്. പ്രത്യേകിച്ച് ഒരു പ്ലാനിങ്ങുമില്ലാതെ പണിതതാണ്. ആദ്യത്തെ ദിവസം ഉച്ചയൊഴിവിന് മണിയടിച്ചപ്പോള് മൂത്രപ്പുരയിലേയ്‌ക്ക് ഓടിച്ചെന്നു. മേല്‍ക്കൂരയില്ല. മൂന്നു വശവും കല്ലു വെച്ച് പടുത്തിട്ടുണ്ട്. ചെത്തിത്തേച്ച ചുമരുകള് പലയി ടത്തും അടര്‍ന്നിരിയ്‌ക്കുന്നു. ചോക്കു കൊണ്ടും കരി കൊണ്ടും കോറി വരച്ച ചിത്രങ്ങള് ചുമരുകളില് നിറയെ. നിലം പരുക്കനിട്ടിട്ടുണ്ടെങ്കിലും അധികഭാഗവും പൊട്ടിപ്പൊളിഞ്ഞിട്ടുണ്ട്. ആദ്യം ഓടിയെത്തിയവര്‍ക്കൊക്കെ നില്‍ക്കാന് സ്ഥലം കിട്ടി. അല്ലാത്തവര് പിന്നില് ഊഴം കാത്തുനിന്നു. സ്ഥലം കിട്ടിയവര് തിക്കിത്തിരക്കി മത്സരിച്ചുകൊണ്ട് ചുമരിലേയ്‌ക്ക് മൂത്രമൊഴിച്ചു. മൂത്രം ചുമരിലൂടെ ഒഴുകി ചാലിലെത്തി ഒന്നോടെ പതഞ്ഞ് ഒഴുകി.\nനേര്‍ത്തെ ഓടിയെത്തി മിടുക്കനായതുകൊണ്ട് എനിയ്‌ക്കും നില്‍ക്കാന് ഇടം കിട്ടിയിരുന്നു. മിടുക്കന്മാരോടൊപ്പം നിന്ന് ഞാനും മൂത്രമൊഴിയ്‌ക്കാന് ശ്രമിച്ചു. നാറ്റവും തിരക്കും പരിഭ്രമവും കാരണം അതിനു കഴിയാതെ ക്ലാസ്സിലേയ്‌ക്കു തന്നെ മടങ്ങി വന്നു. അന്നു വൈകുന്നേരം വരെമൂത്രം പിടിച്ച് ഇരുന്നു. അന്നു മാത്രമല്ല. പിന്നെ പത്താം ക്ലാസ്സു കഴിഞ്ഞ് സ്‌കൂള് വിടുന്നതു വരെഞാന് ആ മൂത്രപ്പുരയില് കയറിയതേയില്ല. വൈകുന്നേരം വരെ മൂത്രം പിടിച്ചിരിയ്‌ക്കാനുള്ള അഭ്യാസമാണ് സ്‌കൂളില്‍നിന്നു പഠിച്ച ആദ്യത്തെ വിദ്യ!\nതൊട്ടടുത്തു തന്നെയുള്ള പെണ്‍കുട്ടികള്‍ക്കുള്ള സ്‌കൂളിലെ സ്ഥിതിയും അതുതന്നെയായിരു ന്നുവത്രേ. അവിടെ പഠിച്ചിരുന്ന എന്റെ രണ്ടു ഓപ്പോള്‍മാരും ആദ്യത്തെ ഒരു ദിവസമേ മൂത്രപ്പുരയില് കേറിയുള്ളു. അവരും ഞാന് പഠിച്ച സൂത്രം പയറ്റിത്തെളിഞ്ഞു.\nസ്‌കൂളിലെ മൂത്രപ്പുര അസഹ്യമായി തോന്നിയതിന് കാരണമുണ്ട്. സ്‌കൂളില് ചേരാന് വൈകിയതുകൊണ്ട് എന്നെ മൂന്നാം ക്ലാസ്സിലാണ് ചേര്‍ത്തത്. അന്ന് അങ്ങനെയൊരു സമ്പ്രദായമുണ്ട്. ഏഴു വയസ്സായപ്പോഴാണ് സ്‌കൂളില് എത്തിയത്. അതുവരെ പകലൊക്കെ വിശാലമായ പറമ്പില് എവിടെയെങ്കിലും സ്വസ്ഥമായി ഇരുന്ന് മൂത്രമൊഴിയ്‌ക്കുകയാണ് പതിവ്. എനിയ്‌ക്ക് ആറു വയസ്സായിരിയ്‌ക്കുമ്പോള് വീട്ടില് സെപ്‌റ്റിക് ടാങ്കോടെ ആധുനികരീതിയിലുള്ള ടോയ്‌ലെറ്റ് പണിതു. അന്ന് പത്താം ക്ലാസ്സില് പഠിച്ചിരുന്ന എന്റെ ഒരു ഓപ്പോള് കൂട്ടുകാരോടു ആ വിശേഷം പറഞ്ഞതും വീടിനുള്ളില് കക്കൂസോ എന്നു പറഞ്ഞ് അവര് കളിയാക്കിയതും ഓപ്പോള് കരഞ്ഞതുമൊക്കെഓര്‍മ്മയിലുണ്ട്. സങ്കല്‍പ്പിയ്‌ക്കാന് പോലും പറ്റാത്തതായിരുന്നു അക്കാലത്ത് അങ്ങനെയൊരു സംവിധാനം. പുതിയ ആശയങ്ങളെന്തും എത്തിപ്പിടിയ്‌ക്കാന് വെമ്പുന്ന ഒരു മനസ്സുണ്ടായിരുന്നു അച്ഛന്. പുകയില്ലാത്ത അടുപ്പു പണിയുന്നതിനേക്കുറിച്ച് സ്വപ്‌നം കണ്ടിരുന്നു. അതിന്റെ ചിത്രങ്ങളോടു കൂടിയ ഒരു ലഘുലേഖ അച്ഛന്റെ മേശവലിപ്പില് അന്നേ കിടപ്പുണ്ടായിരുന്നു. അത്‌എന്തുകൊണ്ടോ അച്ഛനു നടപ്പിലാക്കാന് സാധിച്ചില്ല. എന്നാലും വീടിനുള്ളില് ആധുനികരീതിയിലുള്ള ഒരു കക്കൂസ് പണിയാന് അച്ഛനു കഴിഞ്ഞു.\nഅതിനു പക്ഷേ പെട്ടെന്ന് പുതുമയില്ലാതായി. അറുപതുകള് കേരളത്തിലെ കക്കൂസുകള്‍ക്ക് രൂപമാറ്റം സംഭവിച്ചുകൊണ്ടിരുന്ന കാലമായിരുന്നു. വീടിനകത്ത് കക്കൂസുകള് പണിയാംഎന്ന് ഒരത്ഭുതമായി മനസ്സിലാക്കിയത് അക്കാലത്താണ്. അതേവരെ തൊടിയിലെവിടെയോ ആയിപുരയില്‍നിന്ന് കഴിയുന്നത്ര അകലെയുള്ള ഓടോ ഓലയോ മേഞ്ഞ ഒരു ഷെഡ്ഡായിരുന്നു നമ്മുടെകക്കൂസുകള്. വീട്ടിലെ തൊടിയിലുണ്ടായിരുന്ന മണ്‍ചുമരുകളുള്ള ആ പുര ഇപ്പോള് ഓര്‍മ്മിച്ചു2പോവുകയാണ്. ഓടുമേഞ്ഞ ആ പുരയെ എപ്പോഴും നാറ്റം വലയം ചെയ്‌തിരുന്നു. കിണ്ടിയില്‍വെള്ളവുമെടുത്ത് അങ്ങോട്ട് എത്ര പ്രാവശ്യം യാത്ര ചെയ്‌തിരിയ്‌ക്കുന്നു! അത്താഴംകഴിഞ്ഞ്‌കക്കൂസില്‍പ്പോകേണ്ട ആവശ്യം വരുമ്പോള് ആരെങ്കിലും കൂട്ടിനു വരേണ്ടതായിവരും.റാന്തല്‍വിളക്കുമായി അമ്മയും ഓപ്പോള്‍മാരും പരസ്‌പരം തുണ പോകുന്നത് പലപ്രാവശ്യം കണ്ടിരിയ്‌ക്കു ന്നു.\nരാത്രി പുറത്തിറങ്ങാന് ഇഴജന്തുക്കളെ പേടിയ്‌ക്കണം. മൂത്രമൊഴിയ്‌ക്കുക മാത്രമേ വേണ്ടുവെങ്കില് പുറത്തു പോവണ്ട. അകത്ത് ഓവറയുണ്ട്. ഓട്ടുകിണ്ടിയും വെള്ളം നിറച്ചുവെച്ച പിച്ചളച്ചെമ്പും ഉണ്ടാവും. ഉരുണ്ട രൂപത്തിലുള്ള ഒരു കരിങ്കല്ലുകൊണ്ട് ഓവ് അടച്ചു വെയ്‌ക്കും. പാമ്പുകേറാതിരിയ്‌ക്കാനാണ് അത്. അത്തരം രണ്ട് ഓവറകള് ആണ് അച്ഛന് ആധുനികരീതിയിലുള്ളടോയ്‌ലെറ്റുകളാക്കി മാറ്റിയത്.\nഇന്ന് അത്തരം ഓവറകളും പുരയ്‌ക്ക് അകലെയുള്ള കക്കൂസുകളും കേരളത്തില് ഒരുവീട്ടിലും ഉണ്ടാവുമെന്നു തോന്നുന്നില്ല. എത്രയും ചെറിയ വീടാണെങ്കിലും ആധുനികരീതിയിലുള്ളഒരു ടോയ്‌ലെറ്റ് പണിയാന് എല്ലാവരും ശ്രദ്ധവെയ്‌ക്കാറുണ്ട്. വീടു പണിയുന്നതിന്റെ ബജറ്റില്‍വലിയൊരു ഭാഗം തിന്നു തീര്‍ക്കുന്നത് ടോയ്‌ലെറ്റാണ്. പുതിയ വീടു കാണാന് വരുന്നവര്‍ക്ക് വീട്ടുകാരന് അഭിമാനത്തോടെ കാണിച്ചു കൊടുക്കുന്നതും ടോയ്‌ലെറ്റു തന്നെ.\nമാറ്റത്തിന്റെ ഈ കാറ്റ് എന്തുകൊണ്ടാണ് കേരളത്തിലെ സ്‌കൂളുകളില് വീശാതെ പോയത്?മൂത്രപ്പുര എന്ന സങ്കല്‍പം തന്നെ ആളുകള്‍ക്ക് കയറാന് വയ്യാത്ത സ്ഥലം എന്നാണല്ലോ!വൃത്തി പോരാ എന്നു പറഞ്ഞ് കേരളത്തിലെ 418 ബാറുകള് അടച്ചിട്ടതിന് കാരണമായി പറഞ്ഞത്‌അവിടം മൂത്രപ്പുരകളേക്കാള് മോശമാണ് എന്നായിരുന്നു. കുടിയന്മാര് വൃത്തികെട്ട സ്ഥലങ്ങളിലിരുന്ന് മോന്തുന്നതോര്‍ത്ത് സങ്കടപ്പെട്ടവരാരും കുട്ടികള് മൂക്കുപൊത്തിനിന്ന് മൂത്രമൊഴിയ്‌ക്കുന്നതിനേക്കുറിച്ച് വേവലാതിപ്പെട്ടില്ല. ഒരുപക്ഷേ അവരുടെ കുട്ടികളൊന്നും അത്തരം സ്‌കൂളുകളില് പഠിയ്‌ക്കുന്നുണ്ടാവില്ല. മികച്ച സൗകര്യങ്ങളുള്ള സ്വകാര്യവിദ്യാലയങ്ങള് ഇന്ന് കേരളത്തില് ധാരാളമുണ്ടല്ലോ. പാവപ്പെട്ടവര് പഠിയ്‌ക്കുന്ന സ്‌കൂളിലെ കാര്യങ്ങള് എന്തോ ആവട്ടെ. അതൊക്കെയറിയാന് ആര്‍ക്കാണ് താല്‍പര്യം, എവിടെയാണ് സമയം?\nഇക്കഴിഞ്ഞ സ്വാതന്ത്ര്യദിനത്തില് പ്രധാനമന്ത്രി ചെങ്കോട്ടയില്‍നിന്നു നടത്തിയ പ്രസംഗത്തോടെയാണ് ടോയ്‌ലെറ്റുകള് ചര്‍ച്ചാവിഷയമായത്. അതുകൊണ്ടാവാം കേരളത്തിലെ ഒരുചാനല് ഒരന്വേഷണപരമ്പര നടത്തി. അല്‍പം അറപ്പിയ്‌ക്കുന്ന ദൃശ്യങ്ങളോടെ സത്യത്തിന്റെനേര്‍ക്കാഴ്‌ചകളായി പരമ്പര മുന്നേറിക്കൊണ്ടിരിയ്‌ക്കുകയാണ് ഇപ്പോഴും.\nഅപ്പോഴാണ് ഞാന് പണ്ടു പഠിച്ച ആ സ്‌കൂളിലെ മൂത്രപ്പുരയൊന്ന് കാണണം എന്ന്‌തോന്നിയത്. സ്‌കൂളിന് ഒരുപാടു രൂപമാറ്റം സംഭവിച്ചിരുന്നു. പുതിയ ഗേറ്റ് വെച്ചു. മുന്നില്‍പൂന്തോട്ടം വെച്ചു പിടിപ്പിച്ചു. ഒറ്റപ്പെട്ട കെട്ടിടങ്ങളൊക്കെ പൊളിച്ചുമാറ്റി. പകരം ഭംഗിയുള്ള മൂന്നുനിലക്കെട്ടിടങ്ങള് പണിതു. പഴയ ക്ലാസ്സ്‌മുറികളൊക്കെ മോടി പിടിപ്പിച്ചു. പരിപാടികള് നടക്കുന്നവേദിയും ഇരിപ്പിടങ്ങളുമൊക്കെ നന്നാക്കിയിട്ടുണ്ട്. ഇനി കാണേണ്ടത് മൂത്രപ്പുരയാണ്.മൂത്രമൊഴിയ്‌ക്കാന് കുറച്ചുകൂടി സൗകര്യം ഒരുക്കിയിട്ടുണ്ട്. മേല്‍ക്കൂരയുണ്ട്. നിന്നു\nകൊണ്ട് മൂത്രമൊഴിയ്‌ക്കാനുള്ള യൂറിന് ബേസിനുകളുണ്ട്. പക്ഷേ എല്ലാം അഴുക്കു പിടിച്ചിരിയ്‌ക്കുന്നു. ചുമരില് പുതിയ ചിത്രങ്ങളുണ്ട്. അന്നില്ലാതിരുന്ന മറ്റൊരു സൗകര്യം കണ്ടു. ശോധന നിര്‍വ്വഹിയ്‌ക്കാനുള്ള രണ്ടു മുറികള്. അകത്തു കടന്നപ്പോള് വൃത്തിയുടെ കാര്യം അവിടേയും കഷ്ടംതന്നെ. പകുതി പൊട്ടിപ്പോയ ഒരു ബക്കറ്റ്. കപ്പില്ല. ടാപ്പില് വെള്ളമില്ല. മനസ്സമാധാനത്തോടെഇരുന്ന് ശോധന നിര്‍വ്വഹിയ്‌ക്കാന് നിവൃത്തിയില്ല. കാരണം വാതിലിന്റെ ഓടാമ്പല് ആരോ ഇളക്കിയെടുത്തിരിയ്‌ക്കുന്നു. (കേരളത്തിലെ പൊതു കക്കൂസുകളിലെയൊക്കെ വാതിലുകളിലെസാക്ഷകള് ആരാണ് നീക്കം ചെയ്യുന്നതെന്നു കണ്ടുപിടിയ്‌ക്കാന് ഒരു കമ്മീഷനെ വെയ്‌ക്കണം.) ഇതിനെല്ലാത്തിനും പുറമേയാണ് അന്തരീക്ഷത്തില് കനത്തു നില്‍ക്കുന്ന നാറ്റം.\nകേരളത്തിലെ മിക്കവാറും എല്ലാ സ്‌കൂളുകളിലേയും സ്ഥിതി ഇതുതന്നെയാണെന്ന് ചാനല്‍നടത്തിയ അന്വേഷണപരമ്പരയില് നിന്നു തെളിഞ്ഞു. അതു ശ്രദ്ധയില്‍പ്പെടുത്തിയപ്പോഴാണ്‌വിദ്യാഭ്യാസമന്ത്രി പ്രഖ്യാപിയ്‌ക്കുന്നത് സ്‌കൂളുകളിലെ മൂത്രപ്പുരകള് ഇനി നന്നാക്കും എന്ന്. 2015ഏപ്രില് മാസത്തോടെ മൂത്രപ്പുരകള് നന്നാക്കാത്ത സ്‌കൂളുകള്‍ക്ക് ഫിറ്റ്‌നെസ്സ് സര്‍ട്ടിഫിക്കറ്റ്‌കൊടുക്കുകയില്ലത്രേ. ഇത്രയും കാലം അത്തരം ഒരു ഫിറ്റ്‌നെസ്സ് പരിശോധന സ്‌കൂളുകള്‍ക്ക്‌ഉണ്ടായിരുന്നുവോ, എങ്കില് എങ്ങനെയാണ് ആ പരിശോധന അതിജീവിച്ചത് എന്നെല്ലാം സംശ3യിച്ചു പോയി. എന്തായാലും മൂത്രപ്പുരകള് നേരെയാക്കാന് ഇനിയും ഏഴു മാസം അനുവദിച്ചമന്ത്രിയുടെ ഉദാരമനസ്‌കതയ്‌ക്കു മുന്നില് നമസ്‌കരിയ്‌ക്കാതെ വയ്യ.\nകേരളമാണല്ലോ. അടുത്ത ഏപ്രിലിലും നന്നാക്കിയില്ലെങ്കിലോ? വൃത്തിയില്ലാത്ത ബാറുകള്‍തുറക്കരുതെന്ന് ബലംപിടിയ്‌ക്കുന്ന ആദര്‍ശധീരന്മാരില് ആരെങ്കിലും ആ സ്‌കൂളുകള് അടച്ചിടണമെന്ന് ശഠിയ്‌ക്കുമോ? അവിടങ്ങളിലെ മൂത്രപ്പുരകളുടെ ഗുണനിലവാരം പരിശോധിയ്‌ക്കാന്‍കോടതി നിര്‍ദ്ദേശിയ്‌ക്കുമോ? ഒരു സാദ്ധ്യതയും കാണുന്നില്ല. ബാറുകളേക്കുറിച്ച് ഉല്‍ക്കണ്‌ഠപ്പെടുന്ന അവരാരും സ്‌കൂളിലെ മൂത്രപ്പുരകളേക്കുറിച്ച് ഒന്നും പറഞ്ഞുകാണുന്നില്ല.അതുകൊണ്ട് ഉല്‍ക്കണ്‌ഠയുണ്ട്. സ്വന്തം കാര്യം നോക്കണമല്ലോ. പേരക്കുട്ടി വളര്‍ന്നു വരികയാണ്. മൂന്നു കൊല്ലം കഴിഞ്ഞാല് സ്‌കൂളില് ചേര്‍ക്കാറാവും. അന്നേയ്‌ക്ക് സ്‌കൂളിലെ മൂത്രപ്പുരകള് നന്നാവും എന്ന് ആശിയ്‌ക്കാമോ ആവോ.\nവേണ്ട. അമ്പത്തഞ്ചു കൊല്ലം കൊണ്ട് എന്റെ സ്‌കൂളിലുണ്ടായ മാറ്റം കണ്ടതാണ്. അത്രയെടുക്കില്ലായിരിയ്‌ക്കാം. നമ്മള് അതിവേഗം ബഹുദൂരം സഞ്ചരിയ്‌ക്കുകയല്ലേ? എന്നാലും ഇരുപത്തഞ്ചു കൊല്ലം കൊടുത്താലോ? പേരക്കുട്ടിയുടെ കുട്ടിയ്‌ക്കു പഠിയ്‌ക്കാറാവുമ്പോഴേയ്‌ക്കെങ്കിലും? അതിമോഹമാവുമോ അതും? ആര്‍ക്കറിയാം!


ഇറാഖിലെ യുഎസ് സേനാതാവളത്തിൽ വീണ്ടും റോക്കറ്റ് ആക്രമണം; മധ്യസ്ഥ നീക്കങ്ങൾ ശക്തമാക്കി ഖത്തർ അമീർ\nTuesday, April 07, 2020 18:39:21 PM\nസ്വന്തം ലേഖകൻ: ഇറാഖിൽ സൈനിക കേന്ദ്രങ്ങൾക്കു നേരെ നടക്കുന്ന മിസൈലാക്രമണങ്ങൾ ഉടനടി അവസാനിപ്പിക്കണമെന്ന് അമേരിക്കയുടെ മുന്നറിയിപ്പ്. തെഹ്റാനിൽ സർക്കാരിനെതിരെ പ്രതിഷേധം തുടരുകയാണ്. സൈനിക താവളങ്ങൾക്കു നേരെയുള്ള ആക്രമണം ഇറാഖിന്‍റെ പരമാധികാരം ലംഘിക്കുന്നതും സർക്കാരുമായി ബന്ധമില്ലാത്ത സായുധവിഭാഗങ്ങൾ നടത്തുന്നതാണെന്നും യു.എസ് സ്റ്റേറ്റ് സെക്രട്ടറി മൈക് പോംപിയോ കുറ്റപ്പെടുത്തി. ഇത്തരം ആക്രമണങ്ങൾ ഉടൻ അവസാനിപ്പിക്കണം.\nഇറാഖിൽ ഇറാന്‍റെ പിന്തുണയോടെ നടക്കുന്ന ഭീകരത അമർച്ച ചെയ്യാൻ യൂറോപ്യൻ യൂണിയൻ പിന്തുണ തേടി ഫ്രഞ്ച് വിദേശകാര്യ മന്ത്രിയുമായി സംസാരിച്ചുവെന്നും പോംപിയോ ട്വീറ്റ് ചെയ്തു. അതേ സമയം ചർച്ചക്ക് ഇറാൻ നിർബന്ധിതമാകുന്ന സാഹചര്യം താൻ കണക്കിലെടുക്കുന്നില്ലെന്ന് ഡൊണാൾഡ് ട്രംപ് പറഞ്ഞു. ആണവായുധവും പ്രക്ഷോഭകരെ കൊന്നൊടുക്കലും പാടില്ലെന്നതാണ് പ്രധാനം.\nഅമേരിക്കയുമായി ചർച്ചയല്ലാതെ ഇറാനു മറ്റൊരു നിർവാഹവുമില്ലെന്ന് കഴിഞ്ഞ ദിവസം യു.എസ് സുരക്ഷാ ഉപദേഷ്ടാവ് റോബർട്ട് ഒബ്രിയൻ പറഞ്ഞതിനോട് പ്രതികരിക്കുകയായിരുന്നു ട്രംപ്. സർക്കാർ വിരുദ്ധ പ്രക്ഷോഭങ്ങൾക്ക് ട്രംപ് പരസ്യപിന്തുണ പ്രഖ്യാപിച്ചതോടെ അത്തരം നീക്കങ്ങൾ കർശനമായി അമർച്ച ചെയ്യുമെന്ന് ഇറാൻ മുന്നറിയിപ്പ് നൽകി. അംബാസഡർ പ്രക്ഷോഭകർക്കൊപ്പം ചേർന്നതിൽ പ്രതിഷേധിച്ച് തെഹ്റാനിലെ ബ്രിട്ടീഷ് എംബസിക്കു മുന്നിൽ ഇന്നും പ്രതിഷേധം അരേങ്ങറി.\nഅതേസമയം പ്രശ്നപരിഹാരം തേടിയുള്ള നയതന്ത്ര നീക്കവും സജീവമാണ്. ഇറാനുമായുള്ള ഏറ്റുമുട്ടൽ മേഖലക്ക് ഗുണം ചെയ്യില്ലെന്ന് ബ്രിട്ടനു പുറമെ ഫ്രാൻസ്, ജർമ്മനി എന്നീ രാജ്യങ്ങളും വ്യക്തമാക്കി. പ്രതിസന്ധി പരിഹരിക്കാൻ ചർച്ച മാത്രമാണ് മാർഗമെന്ന് ഇറാനിൽ പ്രസിഡന്‍റ് ഹസൻ റൂഹാനിക്കൊപ്പം ഇന്നലെ നടത്തിയ വാർത്താസമ്മേളനത്തിൽ ഖത്തർ അമീർ ശൈഖ് തമിം ബിൻ ഹമദ് ആൽത്താനി പറഞ്ഞു. അതേസമയം റൂഹാനി ഉടൻ ഖത്തറിലെത്തുമെന്നും റിപ്പോർട്ടുകളുണ്ട്.


കാശ്മീരിലെ മനുഷ്യവേട്ടയ്ക്ക് ഇങ്ങ് കണ്ണൂരില് കുടപിടിക്കുന്നവരോട്\n21 July 2016 10:30 AM GMT\nകശ്മീരില് സൈന്യം നടത്തുന്ന അടിച്ചമര്‍ത്തലുകള്‍ക്ക് എതിരെ കണ്ണൂര് ടൗണ് സ്ക്വയറില് “സ്റ്റാന്‍ഡ് വിത്ത് കശ്മീര്” എന്ന ഫേസ്ബുക്ക് കൂട്ടായ്മ നടത്തിയ പ്രതിഷേധ യോഗത്തില് പങ്കെടുത്തവരെ പോലീസ് കഴിഞ്ഞ ദിവസം അറസ്റ്റ് ചെയ്തു. കാശ്മീരി ജനതയുടെ സ്വയം നിര്‍ണയ അവകാശത്തെ പെല്ലെറ്റ് ഗണ് കൊണ്ട് അടിച്ചമര്‍ത്താന് ശ്രമിക്കുകയാണ് ഭരണകൂടവും സൈന്യവും. കൊല്ലാതെ കൊല്ലുന്ന ഈ കാട്ടാളത്വത്തിനെതിരെ രാജ്യമെമ്പാടും പ്രതിഷേധം അലയടിച്ചുയരുകയാണ്. കണ്ണൂരില് ജൂലൈ 17 ഞായറാഴ്ച നാല് മണിയ്ക്കാണ് ഒരു സംഘം ചെറുപ്പക്കാര് പ്രതിഷേധ കൂട്ടായ്മ സംഘടിപ്പിച്ചത്. നാടന് പാട്ടുകളും, കവിതകളുമായി ഒത്തുകൂടിയ ഇവരെ സംഘം ചേര്‍ന്ന് വന്ന ഒരു വിഭാഗം ആളുകള് അക്രമിക്കാന് ശ്രമിച്ചു. സ്ഥലത്ത് എത്തിയ പോലീസ് പ്രതിഷേധക്കാരെ അറസ്റ്റ് ചെയ്യുകയായിരുന്നു. യോഗത്തില് പങ്കെടുത്ത ദളിത് ആക്ടിവിസ്റ്റും, അധ്യാപകനും, ഡോക്യുമെന്ററി സംവിധായകനുമായ രൂപേഷ് കുമാര് അഴിമുഖത്തോട് സംസാരിക്കുന്നു.\nസമാധാനപരമായി ജനാധിപത്യ രീതിയിലുള്ള ഒരു പ്രതിഷേധ കൂട്ടായ്മയാണ് കണ്ണൂരില് സംഘടിക്കപ്പെട്ടത്. കശ്മീരില് നടക്കുന്ന മനുഷ്യാവകാശ ലംഘനങ്ങള്‍ക്ക് എതിരെയുള്ള പൊതുസമൂഹത്തിന്‍റെ പ്രതിഷേധം അറിയിക്കുക മാത്രമായിരുന്നു ഞങ്ങളുടെ ലക്ഷ്യം. എന്നാല് ദൗര്‍ഭാഗ്യകരമായ രംഗങ്ങളാണ് അവിടെ അരങ്ങേറിയത്.\nനാടന് പാട്ടുകള് പാടിയും വിമോചന കവിതകള് ചൊല്ലിയും കശ്മീരിലെ ജനതയ്ക്ക് ഐക്യദാര്‍ഢ്യം പ്രഖ്യാപിച്ച ഞങ്ങളെ അക്രമിക്കുക എന്ന ലക്ഷ്യത്തോടെയാണ് ഒരു സംഘം എത്തിയത്. പോലിസിനെ അറിയിച്ചിട്ടാകാം അവര് വന്നത്. എഴുതി തയ്യാറാക്കിയ തിരക്കഥ എന്ന പോലെ സംഭവസ്ഥലത്ത് എത്തിയ പോലീസ് അനിഷ്ട സംഭവങ്ങള് ഒഴിവാക്കാന് ഞങ്ങളെ അറസ്റ്റ് ചെയ്യുകയായിരുന്നു. പിന്നീട് രാത്രി 11 മണിയോടെ ആള്‍ജാമ്യത്തില് മോചിപ്പിക്കുകയും ചെയ്തു.\nഅറസ്റ്റ്- മനുഷ്യാവകാശ ലംഘനമാണ്\nജനാധിപത്യ വ്യവസ്ഥിതിയില് പ്രതിഷേധിക്കുക എന്നത് അനുവദനീയമായ കാര്യമാണ്. കണ്ണൂരില് അന്നേദിവസം പ്രതിഷേധ യോഗം സംഘടിപ്പിക്കുമെന്ന് നേരത്തെ തന്നെ പോലീസിനെ അറിയിക്കുകയും ഇതിനായി അനുമതി വാങ്ങുകയും ചെയ്തിരുന്നു.\nഈ സാഹചര്യത്തില് യോഗം അലങ്കോലപ്പെടുത്താന് കടന്നു വന്ന സംഘത്തെ ആയിരുന്നു പോലീസ് അറസ്റ്റ് ചെയ്യേണ്ടിയിരുന്നത്. എന്നാല് നടന്നത് നേരെ തിരിച്ചാണ്. ഞങ്ങളെ അറസ്റ്റ് ചെയ്യുകയായിരുന്നു – ഇത് മനുഷ്യാവകാശ ലംഘനമാണ്.\nഞങ്ങളെ തീവ്രവാദികളായി ചിത്രീകരിച്ചു\nസമൂഹത്തില് നടമാടുന്ന അനീതിക്കെതിരെ പ്രതികരിക്കുന്നവരെ മൗനിയാക്കാന് അവരെ തീവ്രവാദിയായി ചിത്രീകരിച്ചാല് മതി. കാസര്‍ഗോഡ് നിന്നും പാലക്കാടുനിന്നും 21 പേരെ കാണാതായ സംഭവം ജനങ്ങളുടെ മനസ്സില് ഭീതി വിതച്ചിട്ടുണ്ട്.\nപ്രതിഷേധ കൂട്ടായ്മയില് പങ്കെടുത്ത ഞങ്ങളെ തീവ്രവാദികളായി ചിത്രീകരിക്കുകയാണ് പിന്നീട് നടന്നത്. സമരത്തില് പങ്കെടുത്ത അഫ്താബ് എന്ന സുഹൃത്തിനെ ബുധനാഴ്ച പോലീസ് സ്റ്റേഷനിലേക്ക് വിളിപ്പിക്കുകയും ദീര്‍ഘമായി ചോദ്യം ചെയ്യുകയും ചെയ്തു. ഐബിയുടെ അന്വേഷണത്തിന്‍റെ ഭാഗമായാണ് ചോദ്യം ചെയ്തത് എന്നാണ് വിശദീകരിച്ചത്.\nഇന്നിപ്പോള് (ബുധനാഴ്ച) പോലീസ് പാസ്പോര്‍ട്ട് തുടങ്ങി ഐഡി പ്രൂഫുകളുമായി എത്താന് എന്നോട് ആവശ്യപ്പെട്ടിരിക്കുകയാണ്. ഒപ്പം ഉണ്ടായിരുന്ന മുസ്ലിം സുഹൃത്തുക്കളോടും അവശ്യപ്പെട്ടിട്ടുണ്ട് എന്നാണ് അറിയാന് കഴിയുന്നത്.\nചിത്രം വളരെ വ്യക്തമാണ്. മുസ്ലിമുകളെ തീവ്രവാദിയാക്കാനുള്ള ശ്രമം ഇവിടെ നടന്നുകൊണ്ടിരിക്കയാണ്. സൈന്യത്തിനെതിരെ സംസാരിച്ചു എന്ന കാരണത്താല് ഞാന് ചാവേറായി മാറിയിരിക്കുന്നു. അവകാശങ്ങള് ഭരണഘടന പുസ്തകത്തില് ഒതുങ്ങി പോകുന്ന സവിശേഷ സാഹചര്യമാണ് ഇന്ന് രാജ്യത്ത് നിലനില്‍ക്കുന്നത്.\nഇത് ഭീതിജനകമായ ഒരു സംഭവമാണ്. അഫ്താബ് മസ്ക്കറ്റില് സോഫ്റ്റ്‌വയര് എഞ്ചിനീയറാണ്. സമരത്തില് പങ്കെടുത്ത മറ്റുള്ളവരുടേയും അനുഭവം വിഭിന്നമല്ല.\nഅന്നേദിവസം എന്‍റെ ഫേസ്ബുക്ക് പോസ്റ്റുകള്‍ക്ക് വന്ന കമ്മന്റുകള് അസഭ്യമായിരുന്നു. ചിലര് എന്നെ വിശേഷിപ്പിച്ചത് “ഒരു മുസ്ലിം ചാവേര് എന്നാണ്”. ഞാന് മുസ്ലിമുകള്‍ക്കായി ആയുധപരിശീലനം നടത്തുന്നു എന്ന് ആക്ഷേപിച്ചവര് പോലും ഉണ്ട്.\nസമൂഹത്തിലെ തിന്മകള്‍ക്ക് എതിരെ വാതുറന്നാല് ഏതുവിധേനയും ഇല്ലാതാക്കി കളയുമെന്ന സൂചനയാണ് ഇത് നല്‍കുന്നത്. അതിന് ഇന്നത്തെ സാഹചര്യത്തില് അനായാസമായി ചെയ്യാന് കഴിയുക അയാളെ തീവ്രവാദിയായി ചിത്രീകരിക്കുക എന്നതാണ്.\nഈ വിഷയവുമായി ബന്ധപ്പെട്ട് പുറത്ത് വന്ന വാര്‍ത്തകളും പക്ഷപാതപരമായിരുന്നു. സത്യം എന്തെന്ന് അന്വേഷിക്കാന് പോലും അവര് മെനക്കെട്ടില്ല എന്നാണ് മനസിലാക്കേണ്ടത്.\nഅടുത്ത ദിവസം മാതൃഭുമി റിപ്പോര്‍ട്ട് ചെയ്തത് സമരം സംഘടിപ്പിച്ചവര് ഐബിയുടെ നിരീക്ഷണത്തിലാണ് എന്നാണ്. എവിടെ നിന്നാണ് ഈ വാര്‍ത്ത ലഭ്യമായത് എന്നറിയില്ല. ഇത് സംബന്ധിച്ച് ആരും ഞങ്ങളെ ബന്ധപ്പെട്ടിട്ടില്ല. പോലീസ് സ്റ്റേഷനില് ഞങ്ങളുടെ വിവരങ്ങള് എല്ലാം തന്നെ ലഭ്യമായിരുന്നു. ഇതിനര്‍ത്ഥം ഒരു വാര്‍ത്ത പ്രസിദ്ധീകരിക്കുന്നതിന് മുന്‍പ് അത് തീര്‍ച്ചപ്പെടുത്തേണ്ട ഉത്തരവാദിത്വം പോലും മാധ്യമങ്ങള് നിര്‍വഹിച്ചില്ല എന്നതാണ്. ന്യുസ് റൂമിലെ ഡസ്കില് ഇരുന്ന കഥ എഴുതുന്നതല്ല മാധ്യമപ്രവര്‍ത്തനം എന്ന് ഇവര് ഓര്‍മിക്കുന്നത് നല്ലതാണ്. കേരളത്തിലെ ഏറ്റവും പ്രചാരമുള്ള രണ്ടാമത്തെ പത്രമാണ് മാതൃഭൂമി എന്നത് വിസ്മരിക്കാന് പാടില്ല. ഇത്തരത്തിലുള്ള ഗുരുതരമായ ആരോപണം ഉന്നയിക്കുമ്പോള് ഇത് തകര്‍ത്ത് കളയുന്നത് ഒരുപാട് പേരുടെ ഭാവിയാണ്.\nസമരത്തില് പങ്കെടുത്ത എല്ലാവരും തന്നെ സമൂഹത്തില് നാളെ ഉയര്‍ന്നുവരേണ്ടവരാണ്. ഇതില് ഐഐടിയില് പഠിക്കുന്ന വിദ്യാര്‍ഥി വരെ ഉണ്ടായിരുന്നു. ഇന്ന് സമൂഹം അവരെ കാണുന്നത് ഒരു തീവ്രവാദി എന്ന നിലയിലാണ്. ഇത് വലിയ ഭീക്ഷണിയാണ് സമൂഹത്തില് സൃഷ്ടിക്കുന്നത്.\nമലയാള മനോരമ പ്രസിദ്ധീകരിച്ചത് നാട്ടുകാര് ഇവര്‍ക്കെതിരെ പ്രതിഷേധം സംഘടിപ്പിച്ചു എന്നാണ്. പ്രതിഷേധം യോഗം നടത്തിയതും കണ്ണൂരിലെ നാട്ടുകാരായ ഒരുക്കൂട്ടം ജനങ്ങളാണ് എന്ന് മനോരമയും വിസ്മരിച്ച് കൂടാ.\nഇത് സമൂഹത്തില് സംവാദം നടത്തുന്ന ആശയപരമായി മുന്നേറ്റം നടത്തുന്ന ഒരു വിഭാഗത്തെ ഉന്മൂലനം ചെയ്യാനുള്ള ഗൂഢ ശ്രമത്തിന്‍റെ ഭാഗമാണ്. ഇത്തരം മുന്നേറ്റങ്ങള് പലരെയും ഭീതിപ്പെടുത്തുന്നു എന്നാണു ഇതുകൊണ്ട് മനിസ്സിലാക്കേണ്ടത്.\nസമൂഹത്തിന്‍റെ മുന്നേറ്റം ആഗ്രഹിക്കത്തവരുടെ താല്‍പര്യങ്ങള് സംരക്ഷിക്കപ്പെടുന്നതിന് വേണ്ടിയാണ് ഇത്തരം പ്രതിഷേധങ്ങളെ തീവ്രവാദത്തിന്റെയും മറ്റും പേര് പറഞ്ഞ് ഇല്ലാതാക്കാന് ശ്രമിക്കുന്നത്. ഇത് അനുവദിക്കാന് കഴിയില്ല. ഇക്കൂട്ടരുടെ മുഖംമൂടി സമൂഹത്തിന്‍റെ മുന്നില് അഴിക്കപ്പെടേണ്ട സമയം അതിക്രമിച്ചിരിക്കുന്നു.\n(തയ്യാറാക്കിയത് ജെസ്റ്റിന് എബ്രഹാം)


Play Boy, Magazine, Glamour, Celebrity, പ്ലേ ബോയ്, മാഗസിന്, ഗ്ലാമര്, ഹോളിവുഡ്, ത്രിഡി\t| പ്ലേ ബോയ് ഇനി ത്രിഡി ഗ്ലാമറില് - Malayalam Oneindia\njust now ഇത് തീക്കളി, കര്‍ഷകരെ തൊട്ടത് ജനാധിപത്യവിരുദ്ധമെന്ന് അമരീന്ദര്, ആ കളി വേണ്ടെന്ന് ഖട്ടാര്\n4 min ago കേരളത്തിന്റെ മാംഗോ സിറ്റി;മുതലമടയിൽ മാങ്ങ വിളവെടുപ്പ് തുടങ്ങി.. പ്രതീക്ഷയോടെ കർഷകർ\n6 min ago ബെംഗളൂരുവില് 10 വയസുകാരിയെ പൂജാരി പീഡിപ്പിച്ചു; കത്വ സംഭവം ആവര്‍ത്തിക്കുന്നുവെന്ന് പ്രചാരണം\nPublished: May 15 2010, 15:58 [IST]\nബെയ്ജിങ്: കാലം മാറുകയാണ് അതിനനുസരിച്ച് കോലവും മാറ്റിയില്ലെങ്കില് നിലനില്‍പ് പരുങ്ങലിലാവും എല്ലാ രംഗത്തുമുള്ള അവസ്ഥയിതാണ്.\nഅപ്പോള് ഗ്ലാമര് വിപണിയുടെ കാര്യവും അങ്ങനെയല്ലാതിരിക്കുന്നതെങ്ങനെ, ഇക്കാര്യം കുറച്ച് വൈകിയാണെങ്കിലും പ്ലേ ബോയ് മാഗസിന് അധികൃതര് മനസ്സിലാക്കിക്കഴിഞ്ഞു.\nയുവാക്കളുടെ സിരകളില് തീ പടര്‍ത്തുന്ന പ്ലേ ബോയ് മാഗസിന് ഇനി ത്രിഡിയിലും. വെറുതെയല്ല കൂടുതല് വരിക്കാരെ ആകര്‍ഷിക്കുകയെന്ന ഉദ്ദേശത്തോടെതന്നെയാണ് പ്ലേ ബോയ് ത്രിഡിയില് എത്തുന്നത്.\nജൂണിലാണ് ത്രിഡി പതിപ്പ് പുറത്തിറങ്ങുക. ഇതിനൊപ്പം ത്രിഡി കണ്ണടയും കമ്പനി നല്‍കും. ത്രിമാന സാങ്കേതികതയുടെ ഈ കാലത്ത് പ്ലേ ബോയ് വായനക്കാര്‍ക്കും ആ സൗകര്യം ലഭിക്കണമെന്ന് മാഗസിന് ഉടമ ഹങ് ഹെഫ്‌നര് പറയുന്നു.\nഎന്നാല് പ്ലേ ബോയിയുടെ പ്രതാമെല്ലാം മങ്ങിയെന്നും വാര്‍ത്തകള് വരുന്നുണ്ട്. മാക്‌സിം പോലുള്ള സെലിബ്രിട്ടി ഗ്ലാമര് മാഗസിനുകളുടെ വരവോടെ പ്ലേ ബോയിയുടെ മാര്‍ക്കറ്റ് വിഭജിക്കപ്പെട്ടു. ലഭാമില്ലാതായതോടെ പ്ലേ ബോയ് കമ്പനി വില്‍ക്കാന് വച്ചിരിക്കുകയാണെന്നും റിപ്പോര്‍ട്ടുകളുണ്ടായിരുന്നു.\nപ്ലേബോയ് മാഗസിന് ഗ്ലാമര് ഹോളിവുഡ് ത്രിഡി magazine glamour celebrity\nStory first published: Saturday, May 15, 2010, 15:58 [IST]


Flipkart Rolls Out February5Event Invite, Lists Moto G As Coming Soon - Malayalam Gizbot\nമോട്ടറോള മോട്ടോ ജി ഇന്ത്യയില് 5-ന് ലോഞ്ച് ചെയ്‌തേക്കും\n| Published: Saturday, February 1, 2014, 10:09 [IST]\nഗുഗിളിന്റെ കൈവശമുണ്ടായിരുന്ന മോട്ടറോളയെ കഴിഞ്ഞ ദിവസമാണ് ചൈനീസ് ഹാന്‍ഡ്‌സെറ്റ് നിര്‍മാതാക്കളായ ലെനോവൊയ്ക്ക് കൈമാറുന്നതായി പ്രഖ്യാപിച്ചത്. ഈ സാഹചര്യത്തില് മോട്ടറോള ഏറ്റവും ഒടുവില് പുറത്തിറക്കിയ മോട്ടോ ജിയുടെ ഇന്ത്യന് ലോഞ്ച് ഉടന് ഉണ്ടാവുമോ എന്ന കാര്യത്തില് ചെറിയ ആശങ്കയും നിലനിന്നിരുന്നു.\nഎന്നാല് ഇപ്പോള് ആശങ്കകള്‍ക്കു വിരാമമിട്ടുകൊണ്ട് ഫെബ്രുവരി 5-ന് ഫോണ് ലോഞ്ച് ചെയ്യുമെന്ന് ഏറെക്കുറെ ഉറപ്പായി. പ്രമുഖ ഓണ്‍ലൈന് ഷോപ്പിംഗ് സൈറ്റായ ഫ് ളിപ്കാര്‍ട്ടിലൂടെയാകും ആദ്യം ഫോണ് വില്‍ക്കുന്നതെന്നും സൂചനയുണ്ട്. ഫ് ളിപ്കാര്‍ട് ഇപ്പോള് തന്നെ ഫോണ് സൈറ്റില് ലിസ്റ്റ് ചെയ്തിട്ടുണ്ട്.\nമാത്രമല്ല, 5-ാം തീയതി ഫ് ളിപ്കാര്‍ട് ഒരു പ്രത്യേക ചടങ്ങും നടത്തുന്നുണ്ട്. ഇതിനായി ഗിസ്‌ബോട്ടിന് ക്ഷണം ലഭിച്ചുകഴിഞ്ഞു. എന്താണ് ചടങ്ങ് എന്നറിയിച്ചിട്ടില്ലെങ്കിലും മോട്ടോ ജിയുടെ ലോഞ്ചിംഗ് ആയിരിക്കും എന്നാണ് പൊതുവെ വിലയിരുത്തപ്പെടുന്നത്.\nമോട്ടൊ ജിയുടെ പ്രത്യേകതകള്\n1280-720 പിക്‌സല് റെസല്യൂഷനോടു കൂടിയ 4.5 ഇഞ്ച് LCD ഡിസ്‌പ്ലെ, 1.2 GHz ക്വാഡ്‌കോര് പ്രൊസസര്, 1 ജി.ബി. റാം,5എം.പി. പ്രൈമറി ക്യാമറ, 1.3 എം.പി. സെക്കന്‍ഡറി ക്യാമറ, 2070 mAh ബാറ്ററി. ഫോണിന്റെ 8 ജി.ബി. വേരിയന്റിന് 13,500 രൂപയായിരിക്കും വില എന്നാണ് കരുതുന്നത്.\nകൂടുതല് വിവരങ്ങള് അറിയാന് 5-ാം തീയതി വരെ കാത്തിരിക്കുക.\nStory first published: Saturday, February 1, 2014, 10:09 [IST]


പ്രവാസി ഭാരതീയ ദിവസ് സമ്മേളനം പ്രധാനമന്ത്രി നരേന്ദ്രമോദി ഇന്ന് ഉദ്ഘാടനം ചെയ്യും\nJanam TV Web Desk Jan 22, 2019, 07:31 am IST\nന്യൂഡല്‍ഹി: പതിനഞ്ചാമത് പ്രവാസി ഭാരതീയ ദിവസ് സമ്മേളനം ഇന്ന് വാരാണസിയില് പ്രധാനമന്ത്രി നരേന്ദ്രമോദി ഉദ്ഘാടനം ചെയ്യും. മൗറീഷ്യസ് പ്രധാനമന്ത്രി പ്രവിന്ദ് ജുഗ്നോത്ത് ചടങ്ങില് മുഖ്യാതിഥിയാകും. നോര്‍വെയിലെ പാര്‍ലമെന്റ് അംഗം ഹിമാന്‍ഷു ഗുലാത്തി, ന്യൂസിലാന്‍ഡ് പാര്‍ലമെന്റ് അംഗം കന്‍വല്‍ജിത്ത് സിംഗ് ബക്ഷി തുടങ്ങിയവര് ചടങ്ങില് പങ്കാളികളാകും. പുതിയ ഇന്ത്യ കെട്ടിപ്പടുക്കുന്നതില് പ്രവാസികളുടെ പങ്ക് എന്നതാണ് ഈ വര്‍ഷത്തെ സമ്മേളനത്തിന്റെ വിഷയം. പതിവില് നിന്ന് വ്യത്യസ്തമായി മൂന്ന് ദിവസം നീളുന്ന സമ്മേളനമാണ് വാരാണസിയില് ഒരുക്കിയിരിക്കുന്നത്. പ്രവാസികളുടെ ഉന്നമനത്തിനായി നിരവധി ക്ഷേമ പദ്ധതികളുടെ പ്രഖ്യാപനവും ചടങ്ങില് ഉണ്ടാകും.\n85 രാജ്യങ്ങളിലെ പ്രതിനിധികള് ചടങ്ങില് പങ്കെടുക്കും. പ്രവാസികളെ ഇവിടേക്ക് എത്തിക്കുന്നതിനായി ഡല്‍ഹിയില് നിന്ന് പ്രത്യേകം തീവണ്ടികളും ഏര്‍പ്പെടുത്തിയിട്ടുണ്ട്. ചടങ്ങിന്റെ സമാപന സമ്മേളനത്തില് രാഷ്ട്രപതി രാംനാഥ് കോവിന്ദ് പങ്കെടുക്കും. 2003 ജനുവരി 9ന് അന്നത്തെ പ്രധാനമന്ത്രി അടല് ബിഹാരി വാജ്‌പേയിയാണ് ആദ്യമായി പ്രവാസി ഭാരതീയ ദിവസ് ആഘോഷിക്കുന്നതിന് തുടക്കം കുറിച്ചത്.


തലയിണ അരയ്ക്കു കീഴേ: വേഗം ഗര്‍ഭധാരണം,ആണ്‍കുഞ്ഞും | How To Conceive Faster With Baby Boy By Keeping A Pillow Under Hip - Malayalam BoldSky\n| Published: Wednesday, April 3, 2019, 14:35 [IST]\nഗര്‍ഭധാരണം ചിലര്‍ക്കെങ്കിലും അത്ര എളുപ്പമാകില്ല. കാരണം വന്ധ്യതാ പ്രശ്‌നങ്ങളാകാം, അല്ലാത്ത ചില പ്രശ്‌നങ്ങളാകാം. ഗര്‍ഭം ധരിയ്ക്കാത്തതിന് ഉത്തരവാദി സ്ത്രീ തന്നെയാണം എന്നില്ല, പുരുഷനുമാകാം കാരണം.\nഗര്‍ഭധാരണം എളുപ്പമാക്കുന്ന പല കാര്യങ്ങളുമുണ്ട്. ഇതില് ഭക്ഷണം മുതല് സ്ത്രീ പുരുഷ ബന്ധം വരെ ചിലപ്പോള് കാരണമാകും.\nഗര്‍ഭധാരണം എളുപ്പമാക്കുന്ന ചില വഴികളുണ്ട്. നാം പരമ്പരാഗത വഴികളെന്നു പറയുന്ന ഇവ പലതും സയന്‍സ് വിശദീകരണങ്ങളുള്ളവയാണെന്നതാണു വാസ്തം.\nഇതിലൊന്നാണ് സ്ത്രീയുടെ അരക്കെട്ടിന്റെ ഭാഗത്ത്, പിന്‍ഭാഗത്ത് തലയിണ വച്ചാല് ഗര്‍ഭധാരണം എളുപ്പമാകുമെന്നത്. ഇതിനുള്ള ശാസ്ത്രീയ വിശദീകരണങ്ങളെക്കുറിച്ചറിയൂ\nതലയിണ അര ഭാഗത്തു വച്ച്\nതലയിണ അര ഭാഗത്തു വച്ച് ചുമരിലേയ്ക്ക് കാല് ഉയര്‍ത്തി വച്ചാല് ഗര്‍ഭധാരണം കൂടുതല് എളുപ്പത്തില് നടക്കുമെന്നു വേണം, പറയാന്. പ്രത്യേകിച്ചും ബന്ധപ്പെട്ട ശേഷം. ഇതിന് കാരണങ്ങള് പലതാണ്.\nവജൈനല് പിഎച്ച് ഗര്‍ഭധാരണത്തെ സ്വാധീനിയ്ക്കുന്ന ഒന്നാണ്. വജൈന കൂടുതല് അഡിഡിക്കായാല് ഇത് ബീജത്തെ നശിപ്പിയ്ക്കും. ബീജം നശിയ്ക്കാതെ സ്ത്രീ ശരീരത്തില് എത്തിയാല് മാത്രമേ ഗര്‍ഭധാരണം നടക്കൂ. വജൈനയിലെ സെര്‍വിക്കല് മ്യൂകസ്, അതായത് സ്രവം ആല്‍ക്കലൈന് സ്വഭാവമുള്ള ഒന്നാണ്. ഇത് ബീജത്തെ പെട്ടെന്നു തന്നെ നീങ്ങാനും സഹായിക്കും. കാല് ഉയര്‍ത്തി തലയിണ പിന്‍ഭാഗത്തു വച്ചു കിടന്നാല് ഇത് ബീജത്തെ എളുപ്പം സഞ്ചരിയ്ക്കാന് സഹായിക്കും.\nബീജത്തിന് പെട്ടെന്നു തന്നെ\nഇതു പോലെ ബീജത്തിന്റെ ഗുണം ഗര്‍ഭധാരണത്തിന് പ്രധാനമാണ്. ഗുണക്കുറവും ചലനക്കുറവുമുള്ള ബീജത്തിന് പെട്ടെന്നു തന്നെ ഫെല്ലോപിയന് ട്യൂബിലൂടെ സഞ്ചരിയ്ക്കുവാന് സാധിച്ചെന്നു വരില്ല. ഇതിനുള്ള പ്രതിവിധിയാണ് അര ഭാഗം അല്‍പം ഉയര്‍ത്തി കാല് പൊക്കി വച്ചു കിടക്കുന്നത്. ഇത് ഫെല്ലോപിയന് ട്യൂബിലൂടെയുളള ബീജത്തിന്റെ സഞ്ചാരം എളുപ്പമാക്കുന്ന ഒന്നാണ്.\nസെര്‍വിക്കല് മ്യൂകസ് അതായത് ഗര്‍ഭാശയ ഗളത്തില് നിന്നുള്ള സ്രവം ഗര്‍ഭധാരണത്തെ ചിലപ്പോള് സ്‌പ്പോര്‍ട്ട് ചെയ്യാത്ത തരമാകും. സാധാണ രീതിയിലെ സെര്‍വിക്കല് മ്യൂകസ് വജൈനയ്ക്ക് ആല്‍ക്കലൈന് സ്വഭാവം നല്‍കി ബീജത്തെ സംരക്ഷിയ്ക്കുന്നു. എന്നാല് എന്തെങ്കിലും കാരണവശാല് ഇതല്ലെങ്കില് ഇത്തരം അവസരത്തില് ഈ പൊസിഷന് പെട്ടെന്നു തന്നെ സ്ത്രീ ശരീരത്തില് എത്തിച്ചേരുവാന് ബീജത്തെ സഹായിക്കുന്നു. അധിക നേരം വജൈനയിലൂടെ സഞ്ചരിയ്‌ക്കേണ്ട ആവശ്യം തന്നെ ബീജത്തിനു വരുന്നില്ല. വേഗത്തില് ഇതു ഫെല്ലോപിയന് ട്യൂബില് എത്തിപ്പെടുന്നു. ഇതു വഴി ഗര്‍ഭധാരണം സംഭവിയ്ക്കുന്നു.\nഈ പ്രത്യേക രീതിയിലെ കിടപ്പ് ആണ്‍കുട്ടികളുണ്ടാകാന് സഹായിക്കുമെന്നും പറയാം. ഇതിനും ശാസ്ത്രീയ വിശദീകരണങ്ങളുണ്ട്. പുരുഷനിലെ ക്രോമസോമുകളാണ് ആണ്‍കുഞ്ഞോ പെണ്‍കുഞ്ഞോ എന്നു നിശ്ചയിക്കുന്നത്. പുരുഷ ക്രോമസോമുകള് എക്‌സ്, വൈ എന്നിവയാണ്. സ്ത്രീയില് രണ്ട് എക്‌സ് മാത്രമാണ് ഉള്ളത്. പുരുഷന്റെ എക്‌സ് ആദ്യം സ്ത്രീയിലെ എക്‌സുമായി യോജിച്ചാല് പെണ്‍കുഞ്ഞും വൈ എത്തി സംഗമിച്ചാല് ആണ്‍കുഞ്ഞും എന്നു പറയാം.\nപൊതുവേ വൈ ക്രോമസോമുകള്‍ക്ക് സഞ്ചാര ശേഷി കൂടുതലാണ്. ഈ രീതിയില് കാലുയര്‍ത്തി കിടക്കുമ്പോള് വൈ ക്രോമസോമിന് പെട്ടെന്നു തന്നെ ഫെല്ലോപിയന് ട്യൂബിലെത്തി അണ്ഡവുമായി സംയോജിച്ച് ആണ്‍കുഞ്ഞിനുള്ള സാധ്യത വര്‍ദ്ധിപ്പിയ്ക്കുവാന് സാധിയ്ക്കും.\nബീജങ്ങള്‍ക്ക് 3-5 ദിവസം വരെ സ്ത്രീ ശരീരത്തില് ജീവനോടെ ഇരിയ്ക്കുവാന് സാധിയ്ക്കും. ഈ സമയത്ത് സ്ത്രീയില് ഓവുലേഷന് നടക്കുകയാണെങ്കില് ബീജവുമായി സംയോഗം നടന്നു ഗര്‍ഭധാരണം നടക്കുകയും ചെയ്യും. ചുരുക്കി പറഞ്ഞാല് ഈ രീതിയില് കിടക്കുന്നത് പെട്ടെന്നു തന്നെ ബീജത്തെ അണ്ഡത്തിലേയ്ക്ക് എത്തിയ്ക്കാനുള്ള വഴിയാണെന്നു വേണം, പറയാന്.\nHow To Conceive Faster With Baby Boy By Keeping A Pillow Under Hip\nHow To Conceive Faster With Baby Boy By Keeping A Pillow Under Hip, Read more to know about,\nStory first published: Wednesday, April 3, 2019, 14:35 [IST]


രക്ഷിതാക്കളേ, കുട്ടികളുടെ കാര്യം ശ്രദ്ധിക്കുക; മുഖ്യമന്ത്രിയുടെ മുന്നറിയിപ്പ് | chief minister pinarayi vijayan warns against children getting accident in summer vacation – News18 Malayalam\nരക്ഷിതാക്കളേ, കുട്ടികളുടെ കാര്യം ശ്രദ്ധിക്കുക; മുഖ്യമന്ത്രിയുടെ മുന്നറിയിപ്പ്\nഅവധിക്കാലം തുടങ്ങിയതോടെ കുട്ടികൾ അപകടത്തിൽപ്പെടുന്ന സംഭവം തുടർക്കഥയായ സാഹചര്യത്തിൽ മുന്നറിയിപ്പുമായി മുഖ്യമന്ത്രി പിണറായി വിജയൻ\nതിരുവനന്തപുരം: അവധിക്കാലം തുടങ്ങിയതോടെ കുട്ടികൾ അപകടത്തിൽപ്പെടുന്ന സംഭവം തുടർക്കഥയായ സാഹചര്യത്തിൽ മുന്നറിയിപ്പുമായി മുഖ്യമന്ത്രി പിണറായി വിജയൻ. ബന്ധുക്കൾക്കും സുഹൃത്തുക്കൾക്കും ഒപ്പം അവധിക്കാലം ആഘോഷിക്കുന്ന കുട്ടികൾ അപകടത്തിൽപ്പെടുന്ന സംഭവങ്ങൾ ഉണ്ടാകുന്നുണ്ട്. ഈ സാഹചര്യത്തിൽ രക്ഷിതാക്കൾ വളരെയധികം സൂക്ഷിക്കണമെന്നും മുഖ്യമന്ത്രി ഫേസ്ബുക്ക് പോസ്റ്റിൽ പറഞ്ഞു.\nഇതിനിടയിൽ കഴിഞ്ഞ കുറച്ചു ദിവസങ്ങളിലായി ചില ദുരന്ത വാർത്തകൾ സംസ്ഥാനത്ത് പലയിടത്തായി കേൾക്കുന്നുണ്ട്. അവധിക്കാലം ആഘോഷമാക്കുന്നതിനിടയിൽ കുട്ടികൾ അപകടത്തിൽപെടുന്ന സംഭവങ്ങൾ ചില സ്ഥലങ്ങളിൽ ഉണ്ടാകുന്നുണ്ട്. ബന്ധുക്കൾക്കും സുഹൃത്തുക്കൾക്കും ഒപ്പം അവധിക്കാലം ആഘോഷിക്കുന്ന തിരക്കിലാകും കുട്ടികൾ. എന്നാൽ രക്ഷിതാക്കൾ വളരെ അധികം സൂക്ഷിക്കണം. കുട്ടികൾ പുഴകളിലും വെള്ളക്കെട്ടുകളിലും ഇറങ്ങി കളിക്കുന്നില്ലെന്ന് രക്ഷിതാക്കൾ ഉറപ്പു വരുത്തണം. നീന്തൽ അറിയാത്തവർ പ്രത്യേകിച്ചും. രക്ഷിതാക്കളോ മുതിർന്നവരോ ഇല്ലാതെ കുട്ടികൾ കുളിക്കാൻ ഇറങ്ങരുത്. അതീവജാഗ്രത ഇക്കാര്യത്തിൽ പുലർത്തണം.\nFirst published: April 11, 2019, 21:23 IST\nChief Minister Pinarayi Vijayanchildren getting accidentsummer vacationകുട്ടികൾ അപകടംമുഖ്യമന്ത്രി പിണറായി വിജയൻമുഖ്യമന്ത്രി ഫേസ്ബുക്ക് പോസ്റ്റ്മുങ്ങിമരണംവേനലവധി


4malayalees - ഞാന് മദ്യപിക്കും: കേരളത്തില് എല്ലാവരും മദ്യപിക്കാറുണ്ടെന്ന് മോഹന്‍ലാല്, ലാലിനെതിരെ ട്രോള് പൂരം\nഞാന് മദ്യപിക്കും: കേരളത്തില് എല്ലാവരും മദ്യപിക്കാറുണ്ടെന്ന് മോഹന്‍ലാല്, ലാലിനെതിരെ ട്രോള് പൂരം\nമോഹന്‍ലാലിന്റെ വാക്കുകള് വിവാദമാകുന്നു. വൈകീട്ട് എന്താ പരിപാടി എന്ന ചോദ്യത്തിന് ലാല് നല്‍കിയ മറുപടിയാണ് ഇപ്പോള് ട്രോളര്‍മാര് എടുത്തു അമ്മാനമാടുന്നത്.ലാലിന്റെ വാക്കുകള് ഇങ്ങനെ..\nഎന്തു കാര്യം ചെയ്യുന്നതും നമ്മള് രസിച്ച് ചെയ്യുക എന്നതാണ്. 24 മണിക്കൂറും നമുക്ക് മദ്യപിച്ച് നടക്കാനാവില്ല. അങ്ങനെ ചെയ്യുന്നവര് പൂര്‍ണമായും ആല്‍ക്കഹോളിക്കായി മാറി കഴിഞ്ഞു.\nഞാന് മദ്യപിക്കുന്നയാളാണ്. കേരളത്തിലെ എല്ലാവരും മദ്യപിക്കുന്ന ആള്‍ക്കാരാണ്. സിനിമയിലൊക്കെ ചില പാര്‍ട്ടികള് ഉണ്ടാകാം, ഷൂട്ട് കഴിഞ്ഞ് ഒരു റിലാക്സേഷനു വേണ്ടി പുറത്തുപോയി കഴിക്കാറുണ്ട്. ചെയ്യുന്ന ഒരു കാര്യം ഭംഗിയായി ചെയ്യുന്നുണ്ടെങ്കില് എന്താണ് കുഴപ്പം? അതൊരു അനുഷ്ഠാനം പോലെ ചെയ്യുന്നുവെന്നുള്ളൂ.\nനമ്മുടെ ഇതിഹാസങ്ങളിലും പുരാണങ്ങളിലും ഇതെല്ലാം ഉണ്ടായിരുന്ന കാര്യങ്ങളാണ്. പരസ്യത്തില് ഞാന് വൈകീട്ട് എന്താ പരിപാടി എന്ന് ചോദിക്കുന്നതിനെ വളച്ചൊടിച്ചു. സമൂഹത്തില് ശ്രദ്ധിക്കപ്പെടാനായി ആരോ ഉണ്ടാക്കിയ പ്രശ്നമാണിത്.\nഎത്രയോ സിനിമകളില് മദ്യപിക്കുന്ന കഥാപാത്രമായി എത്തിയ ആളാണ് ഞാന്. അന്ന് എല്ലാവരും അത് ആസ്വദിച്ചു. എയ്ഡ്സ്, റെയില്‍വേ, മരുന്നുകള്, ക്യാന്‍സര് തുടങ്ങിയ വിഷയങ്ങള് പശ്ചാത്തലമാക്കി പരസ്യം ചെയ്തിട്ടുണ്ട്. അതിനെക്കുറിച്ച് ആര്‍ക്കും സംസാരിക്കാനില്ല. മോഹന്‍ലാല് പറഞ്ഞു.


കേഡിക്കാഴ്ചകൾ ...: രണ്ടു മിനുട്ടിൽ കവിത തയ്യാറാക്കുന്നതെങ്ങനെ?!\nനാം കണ്മുന്നിലുള്ളത് മാത്രം കാണുന്നു. എന്നാൽ നമ്മുടെ അധ്യാപകർ കാണുന്നത് നാളത്തെ നമ്മളെ തന്നെയാണ്. അറിഞ്ഞോ അറിയാതെയോ ചെയ്തു പോയ എല്ലാ തെറ്റുകളും പൊറുക്കുക. അനുഗ്രഹിക്കുക. ജീവിതവഴികളിൽ അക്ഷരവെളിച്ചം പകർന്ന ഗുരുക്കൻമാർക്ക് മുന്നിൽ കൊച്ചു ഗോവിന്ദന്റെ പ്രണാമം.\nഅഞ്ചാം ക്ലാസ്സിൽ ചേർക്കാൻ നേരം ഒന്നാം ഭാഷ ഏതു വേണമെന്ന് ക്ലെർക്ക് അമ്മയോട് ചോദിച്ചപ്പോൾ, സംസ്കൃതം എന്ന് ചാടിക്കേറി പറഞ്ഞത് ഞാനാണ്. എന്തോ, സംസ്കൃതത്തോട് വല്ലാത്ത ഒരു അടുപ്പം തോന്നിയിരുന്നു എനിക്ക്. അങ്ങനെ സംസ്കൃതം പഠിക്കണം എന്നാ മോഹവുമായി ചെന്ന് കയറിയത് ഒരു കൂട്ടം സിംഹങ്ങളുടെ മുന്നിൽ. ശ്രീദേവി ടീച്ചർ, നരേന്ദ്രൻ മാഷ്, രമ ടീച്ചർ, പിന്നെ എനിക്കേറ്റവും പ്രിയപ്പെട്ട എന്റെ രാജലക്ഷ്മി ടീച്ചർ. കേരളത്തിലെ തന്നെ ഏറ്റവും പ്രഗത്ഭരായ സംസ്കൃത ഭാഷാധ്യാപകരിൽ ചിലർ. ഇവരുടെയെല്ലാം ശിക്ഷണത്തിൽ വളരാൻ കഴിഞ്ഞതിലും സ്നേഹവാത്സല്യങ്ങൾ അനുഭവിക്കാൻ കഴിഞ്ഞതിലും ജഗദീശ്വരനോട് നന്ദി പറയുന്നു.\nഏഴാം ക്ലാസ്സിലെ, ക്ലാസ്സ് ലീഡർ തെരഞ്ഞെടുപ്പിൽ, മുഖ്യ എതിരാളി മോഹനകൃഷ്ണനോട് തോറ്റ് തല കുനിച്ചിരിക്കുന്ന ഒരു ഉച്ച സമയം. അല്ലെങ്കിലും, എലക്ഷന്റെ അന്ന് രാവിലെ ഒരു പാക്കറ്റ് മിഠായിയും കൊണ്ട് വന്നു പ്രലോഭിപ്പിച്ചാൽ, ഏതു ഏഴാം ക്ലാസ്സ്‌കാരനാണ് വീണുപോകാത്തത്? എന്നിട്ടും തോറ്റത് വെറും രണ്ടു വോട്ടിനാണ്. 17-15. ഏതെങ്കിലും ഒരുത്തൻ മാറ്റി കുത്തിയിരുന്നെങ്കിൽ തുല്യമാവുമായിരുന്ന സ്കോർ! പിന്നെയും ഉണ്ടായിരുന്നു സ്ഥാനാർഥികൾ. ലിബിൻ മത്തായി9വോട്ട്. നീതു മുരളി5വോട്ട്. ഇരുപതിലേറെ പെണ്‍കുട്ടികൾ ഉള്ള ക്ലാസ്സിൽ ഒരേയൊരു പെണ് പ്രതിനിധിക്ക് കിട്ടിയത് വെറും5വോട്ട്. പ്രബുദ്ധതയാണോ? നെവെർ. മോഹനകൃഷ്ണന്റെ ഗ്ലാമറിലും എന്റെ വാചകമടിയിലും വീണുപോയ പെണ്‍മനസ്സിന്റെ ചാപല്യം! അഞ്ചിലും ആറിലും എതിരില്ലാതെയാണ് ഞാൻ ജയിച്ചത്. പഠിച്ച് പഠിച്ച് പിള്ളേർക്ക് വിവരം വെച്ചത് ഏഴാം ക്ലാസ്സിൽ എത്തിയപ്പോഴാണ്.\n"കൊച്ചു ഗോവിന്ദനെ രാജലക്ഷ്മി ടീച്ചർ വിളിക്കുന്നു". ആരോ പറഞ്ഞു.\nഅഞ്ചാം ക്ലാസിലെ ഞങ്ങളുടെ ക്ലാസ് ടീച്ചർ. ഞങ്ങളുടെ സംസ്കൃതം അധ്യാപിക. പുതിയ സ്കൂളിന്റെ പരിഭ്രമങ്ങളിലേക്ക് കരഞ്ഞു കൊണ്ട് കടന്നു വന്ന ഒരു പത്തു വയസ്സുകാരനെ, കാലിടറാതെ, കൈ പിടിച്ചു നടത്തിയ എന്റെ പ്രിയപ്പെട്ട രാജലക്ഷ്മി ടീച്ചർ.\n"സാരമില്ല." ടീച്ചറുടെ കണ്ണിൽ വാത്സല്യം. "ഇക്കൊല്ലം അതിനേക്കാൾ പ്രധാനപ്പെട്ട ചില കാര്യങ്ങൾ ഉണ്ട്. യുവജനോത്സവത്തിൽ പങ്കെടുക്കണം." കൂടൽമാണിക്യം ക്ഷേത്രത്തിൽ കതിനകൾ മുഴങ്ങി. ഉച്ചപ്പൂജ കഴിഞ്ഞ് നട തുറന്നിട്ടുണ്ടാകും. "രചനാമൽസരങ്ങൾക്ക് പേര് ഞാൻ കൊടുത്തോളാം. കൊച്ചു ഗോവിന്ദൻ വന്നെഴുതിയാൽ മാത്രം മതി."\nപക്ഷേ പ്രശ്നം ഗുരുതരമാണ്. രചനാ മത്സരങ്ങൾ എന്ന് പറയുമ്പോൾ, കവിത, കഥ, ഉപന്യാസം മുതലായ ഇനങ്ങൾ ആണ് ടീച്ചർ ഉദ്ദേശിക്കുന്നത്. നാറാണത്ത് ഭ്രാന്തനും മാമ്പഴവും കുറച്ചു വരികൾ കാണാപ്പാഠം അറിയാം എന്നല്ലാതെ കവിതകൾ വായിച്ചോ, എഴുതിയോ ഒരു ഐഡിയയോ വോഡാഫോണോ ഇല്ല. ഇതൊന്നും പോരാതെ സംസ്കൃതം കവിത എന്ന് പറയുമ്പോൾ...!\n'വിട്ടു കള, പെട്ടത് പെട്ടു' എന്നോർത്ത് ഞാൻ ക്ലാസ്സിൽ തിരിച്ചെത്തി, മോഹനകൃഷ്ണൻ തന്ന മിഠായിയും കഴിച്ച് ക്ലാസിലെ കലപിലകളിലേക്ക് മടങ്ങി. പിന്നീട് ഏതോ ദിവസം യുവജനോത്സവത്തിന്റെ തീയതി അറിയിച്ചു കൊണ്ട് നോട്ടീസും വന്നു.\nഅങ്ങനെയിരിക്കേ ഒരു ദിവസം എനിക്ക് കലശലായ പനി. എന്ത് അസുഖം വന്നാലും ക്ലാസ്സിൽ പോകാൻ നിർബന്ധം പിടിക്കുന്ന ഒരു പഠിപ്പിസ്റ്റ് ആയിരുന്നു ഞാൻ (അന്ന് അങ്ങനെയൊക്കെ സംഭവിച്ചു പോയി)! പക്ഷെ ഈ പനിയിൽ ഞാൻ ശരിക്കും തളർന്നു. രണ്ടു ദിവസം എഴുന്നേല്ക്കാൻ പോലും പറ്റിയില്ല. രണ്ടാമത്തെ ദിവസം വൈകീട്ട് പടിഞ്ഞാറേലെ സുശീല വല്യമ്മയുടെ വീട്ടിലേക്ക് ഒരു ഫോണ്‍കോൾ. അന്ന് ഞങ്ങളുടെ പരിസരത്ത് ലാൻഡ് ഫോണ് ഉള്ള ഒരേയൊരു വീട് അതാണ്. പരിസരത്തെ എല്ലാവരുടെയും കോണ്ടാക്റ്റ് നമ്പർ അവിടുത്തേതും. സ്കൂളിൽ നിന്നാണ്. കൊച്ചു ഗോവിന്ദൻ വരാത്തത് കൊണ്ട് രചനാ മത്സരങ്ങൾ നടത്തിയിട്ടില്ല. നാളെ എന്തായാലും വരാൻ പറയണം. ഇതാണ് കോളിന്റെ ഉള്ളടക്കം.\nഞാൻ ഞെട്ടിയില്ല! ഒരു തരം നിസ്സംഗതയാണ് തോന്നിയത്. ഞാൻ വന്നിട്ട് എന്ത് ചെയ്യാൻ എന്ന മനോഭാവം. പിറ്റേന്ന് പോയി. രാജലക്ഷ്മി ടീച്ചർ രോഗവിവരം തിരക്കി. എന്നിട്ട് ഒരു മുറി ചൂണ്ടി കാണിച്ചിട്ട് അവിടെ പോയി ഇരുന്നോളാൻ പറഞ്ഞു. സംസ്കൃതം കവിതാ രചനയാണ്. എന്റെ ക്ലാസ്സിലെയും മറ്റു ക്ലാസ്സുകളിലെയും കുട്ടിക്കവികൾ നേരത്തെ തന്നെ സ്ഥാനം പിടിച്ചിട്ടുണ്ട്. വിഷയം തന്നു.\nസുന്ദര ദൃശ്യം സൂര്യോദയം!\nഅനുപമ ദൃശ്യം സൂര്യോദയം!\nമോഹന ദൃശ്യം സൂര്യോദയം!\nവരികൾ ഇപ്പോഴും കൃത്യമായി ഞാൻ ഓർക്കുന്നു. എന്റെ ജീവിതത്തിലെ ആദ്യത്തെ കവിത. ഏറ്റവും വേഗത്തിൽ എഴുതി തീർത്ത കവിത. സൂര്യോദയം! എല്ലാം വളരെ പെട്ടെന്നായിരുന്നു. രണ്ടു മിനിറ്റിനുള്ളിൽ സംഗതി കഴിഞ്ഞു. കാരണം മറ്റൊന്നുമല്ല. ഞാൻ കുറെ ഇരുന്നു ആലോചിച്ചാലും ഒരു ചുക്കും കുരുമുളകും ഭാവനയിൽ വിരിയില്ലെന്നു എനിക്ക് ഉറപ്പുണ്ടായിരുന്നു. പിന്നെ മിക്കവാറും മലയാളം പദങ്ങൾ സംസ്കൃതത്തിൽ നിന്ന് ഉത്ഭവിച്ചതായത് കൊണ്ട് എഴുതി വച്ച വാക്കുകൾ സംസ്കൃതമാവാൻ സാധ്യതയുണ്ടെന്ന് എനിക്ക് തോന്നി. അത്ര തന്നെ! അങ്ങനെ വെറും നാലേ നാല് വാക്കുകളിൽ നാല് വരികളും എഴുതി ഞാൻ ഇറങ്ങി.\nകഥയുടെ ബാക്കി ഇങ്ങനെ ചുരുക്കാം. ആ വർഷം ഇരിഞ്ഞാലക്കുട സബ്ജില്ലാ യുവജനോത്സത്തിൽ സംസ്കൃതം കവിതയ്ക്ക് ഒന്നാം സമ്മാനം. ജില്ലാ യുവജനോത്സവത്തിൽ ഒന്നാം സമ്മാനം. പിന്നീടങ്ങോട്ട് വിവിധ മത്സരങ്ങളിൽ നിരവധി സമ്മാനങ്ങൾ. പത്തില് പഠിക്കുമ്പോൾ ഇരിഞ്ഞാലക്കുട സബ് ജില്ലാ യുവജനോത്സവത്തിൽ മലയാളം കവിതയ്ക്കും സംസ്കൃതം കവിതയ്ക്കും ഒരുമിച്ച് ഒന്നാം സ്ഥാനം. എന്തിനേറെ, 2005ൽ മലപ്പുറം ജില്ലയിലെ തിരൂരിൽ വച്ച് നടന്ന സംസ്ഥാന സ്കൂൾ യുവജനോത്സവത്തിൽ സംസ്കൃതം കവിതയ്ക്കും ഉപന്യാസത്തിനും ഒന്നാം സ്ഥാനം. ഇതിന്റെയെല്ലാം തുടക്കം സുന്ദരദൃശ്യം സൂര്യോദയത്തിൽ നിന്നും.\nഅറിവും കഴിവുമുള്ള നിരവധി കുട്ടികൾക്കിടയിൽ നിന്നും കവിതയുടെ ഏ ബീ സീ ഡി അറിയാത്ത ഞാൻ എങ്ങനെ?\nപക്ഷേ, മുമ്പ് ഒരു വരി കവിത പോലും എഴുതാത്ത എനിക്ക് വേണ്ടി മത്സരങ്ങൾ മാറ്റി വയ്ക്കാൻ ടീച്ചറെ പ്രേരിപ്പിച്ച ഘടകം എന്തായിരുന്നു? അതോർത്ത് ഞാൻ ഇന്നും അത്ഭുതപ്പെട്ടുകൊണ്ടേയിരിക്കുന്നു...\nLabels: Childhood, KD, Kochu Govindan, Memory, Poetry, Sanskrit, Teacher, അനുഭവം\nബിലാത്തിപട്ടണം Muralee Mukundan 3:49 pm, October 15, 2014\nഅറിവും കഴിവുമുള്ള നിരവധി കുട്ടികൾക്കിടയിൽ നിന്നും\nകവിതയുടെ ഏ ബീ സീ ഡി അറിയാത്ത ഞാൻ എങ്ങനെ?\nപക്ഷേ, മുമ്പ് ഒരു വരി കവിത പോലും എഴുതാത്ത എനിക്ക്\nവേണ്ടി മത്സരങ്ങൾ മാറ്റി വയ്ക്കാൻ ടീച്ചറെ പ്രേരിപ്പിച്ച ഘടകം\nഎന്തായിരുന്നു? അതോർത്ത് ഞാൻ ഇന്നും അത്ഭുതപ്പെട്ടുകൊണ്ടേയിരിക്കുന്നു...! ?\nRahul Palulli 6:33 pm, October 16, 2014\nപലപ്പോഴും തോന്നിയിട്ടുണ്ട് നമ്മളെ നമ്മള് മനസ്സിലാക്കുന്നതിലും നന്നായിട്ട് നമ്മുടെ ഗുരുക്കന്മാര് മനസ്സിലാക്കുന്നുണ്ടെന്ന്.\nഎഴുത്തും നന്നായിട്ടുണ്ട് :)\nവിനോദ് കുട്ടത്ത് 9:47 am, June 05, 2015\nഗോവിന്ദ ചരിതം മഹനീയം......\nകൊച്ചു ... കൊച്ചല്ലാതെ